Pharmacy thah beynun vanee MRP eh noon, minivan kan! | Mihaaru\nފާމަސީތައް ބޭނުންވަނީ އެމްއާރުޕީއެއް ނޫން، މިނިވަންކަން!\nބެސްފިހާރަތަކެއް: ބޭސް ވިއްކާ ފަރާތްތަކަށް އޮތް ގޮންޖެހުން ބޮޑު -- ފޮޓޯ: ފަޔާޒް މޫސާ/ މިހާރު\nމިހާރު ކަނޑައަޅާފައިވާ ރޭޓުގައި ޑޮކްޓަރީ ބޭސް ވިއްކޭނެ އެންމެ މަތީ އަގަށް އަމަލުކުރަން ފަށައިފި ނަމަ ގިނަ ފާމަސީތަކެއް ބަނގުރޫޓުވެ، ބަންދު ބޯޑު އަޅުވަން ޖެހިދާނެ ކަމުގެ އިންޒާރު ފާމަސޫޓިކަލް ޖަމިއްޔާއިން ވަނީ ދީފަ އެވެ.\nބޭހަށް ކުރާ ބޭކާރު ހަރަދު ކުޑަކުރުމަށް ސަރުކާރުން ނިންމީ މި އަހަރުގެ ޖެނުއަރީ މަހުން ފެށިގެން އަސާސީ ބޭސްތައް ވިއްކޭނެ އެންމެ މަތީ އަގަށް އަމަލުކުރާށެވެ. ނަމަވެސް ފާމަސީތަކުގެ ދެކޮޅުހެދުންތަކާއެކު އެ ކަން ތަންފީޒުވާ ގޮތެއް ނުވި އެވެ.\nފާމަސީތަކުގެ ޖަމިއްޔާގެ ރައީސް އަހުމަދު މައުމޫން ވިދާޅުވި ގޮތުގައި އާބާދީއާ އަޅާބަލާއިރު ރާއްޖެއަށް ގިނަ އަދަދެއްގެ ބޭސް އެތެރެކުރާ ކަމަށެވެ. ނަމަވެސް ޔޫރަޕްގެ ގައުމުތަކުން ފެންވަރު ރަނގަޅު ބޭސް އެތެރެކުރަން ވަރަށް ގިނަ ހުރަސްތައް އެބަހުރި ކަމަށް އޭނާ ވިދާޅުވި އެވެ.\nމައުމޫން ވިދާޅުވި ގޮތުގައި ރެގިއުލޭޓް އެންވަޔަރްމަންޓް އިންނަ ގޮތުން އޯސީޑީ ބޭހެއް ލިބޭކަށް ނެތެވެ. އޭގެ މައިގަނޑު ސަބަބަކީ އަދި އެ ބޭސްތައް ގެނައުމުގެ ރަޖިސްޓްރޭޝަން ޕްރޮސެސްއަށް ބޭނުންވާ ލިޔުން، ބޭސް އުފައްދާ ކުންފުނިން ނުލިބުމެވެ.\nއެ ދަތިތަކާ ހެދި ރާއްޖެއަށް އެންމެ ގިނައިން ބޭސް ގެންނަނީ އިންޑިއާއާ ބަންގްލަދޭޝް އަދި މެލޭޝިޔާއިންނެވެ.\nނަމަވެސް ޔޫރަޕްގެ ބޭސްތައް އެތެރެކުރުމުގެ ހުއްދަ އަށް އެދޭއިރު ބޭނުންވާނީ ވަރަށް މަދު ޑޮކިއުމެންޓެއް ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން ބުނެ އެވެ.\nފާމަސޫޓިކަލް ޖަމިއްޔާގެ ރައީސް މައުމޫން، "މިހާރު" ގެ "މެދުސަފުހާ" އަށް އިންޓަވިއުދެއްވަނީ.-- ފޮޓޯ: ނިޝާން އަލީ/ މިހާރު\nމައުމޫން ވިދާޅުވީ ބޭސް ގެންނަން ޖެހެނީ ޑޮކިއުމަންޓް ލައިގެން ކަމަށާއި އެ ލިޔުމެއް ނުލިބޭ ކަމަށެވެ. ޑޮކްޓަރެއްގެ ބޭސް ސިޓީއެއް ބޭނުން ކޮށްގެން ވަގުތީ ގޮތުން އެއް އަހަރަށް ބޭސް ރަޖިސްޓްރީކޮށްދިނަސް އޭގެ އަގުބޮޑެވެ. ކޮންމެ މޮލިކިއުލަކަށް 7000ރ. ދައްކަންޖެހޭ ކަމަށާއި ވަގުތީ ގޮތުން ބޭސް އެތެރެކުރުމުގެ ރަޖިސްޓްރޭޝަނަށް މިދިޔަ އަހަރު، މައުމޫންގެ ހިއްސާ އޮންނަ ލައިފް ސަޕޯޓުން އެމްއެފްޑީއޭއަށް ހަތް މިލިއަން ރުފިޔާ ދައްކާފައިވެ އެވެ.\n"ވިޔަފާރިއެއްގެ ހައިސިއްޔަތުން އަޅުގަނޑުމެން ކުރަން ބޭނުން ކަންތައްތަކެއް ނޫން އެއީ ކޮންމެ މޮލިކިއުލަކަށް 7000ރ. ކޮންމެ ވެސް ތާކުން އެ ފައިސާ ރިކަވާ ކުރަން އެބަޖެހޭ. ކީއްވެގެންތޯ އެ ބޭފުޅުންނަށް [އެމްއެފްޑީއޭ] އަށް ހިލޭ އެކަންތައް ނުކޮށްދެވެނީ. އެއީ މި ސުވާލު އަންނަ ހިސާބަކީ. ހުރަހެއް ނެތް. އެކަމަކު ބައިވަރު ރެޑް ޓޭޕްތައް އެބަހުރި،"\n"ވިޔަފާރިއެއްގެ ހައިސިއްޔަތުން އަޅުގަނޑުމެން ކުރަން ބޭނުން ކަންތައްތަކެއް ނޫން އެއީ ކޮންމެ މޮލިކިއުލަކަށް 7000ރ. ކޮންމެ ވެސް ތާކުން އެ ފައިސާ ރިކަވާ ކުރަން އެބަޖެހޭ. ކީއްވެގެންތޯ އެ ބޭފުޅުންނަށް [އެމްއެފްޑީއޭ] އަށް ހިލޭ އެކަންތައް ނުކޮށްދެވެނީ. އެއީ މި ސުވާލު އަންނަ ހިސާބަކީ. ހުރަހެއް ނެތް. އެކަމަކު ބައިވަރު ރެޑް ޓޭޕްތައް އެބަހުރި،" މައުމޫން ވިދާޅުވި އެވެ.\nއޭނާ ވިދާޅުވީ އިމްޕޯޓުކުރާ ގައުމަކާ އަޅާބަލާއިރު ރާއްޖޭގައި ބޭހުގެ އަގުބޮޑެއް ނޫނެވެ. ނަމަވެސް ބޭސް ރައްކާކުރަން ބޮޑު ހަރަދެއް ކުރަންޖެހޭ ކަމަށް މައުމޫން ވިދާޅުވި އެވެ.\n"ފުދޭ ވަރަކަށް ބޮޑު ހަރަދެއް އެބަ ދޭ. ރީޓެއިލަށް ބަލައިލިއަސް ކޮންމެ ފާމަސީއަކީ ބޮޑު ހަރަދެއް. ފާމަސިސްޓެއް އިންނަން ޖެހޭ. އަދި ނުވިތާކަށް އިންނަން ޖެހޭ ދިވެހި ކޭޝިއަރެއް. ކީއްކުރާ ކޭޝިއަރެއްތޯ؟ ހަމަ އިތުރު ބޮލެއް ދެއްތޯ،" އޭނާ ވިދާޅުވި އެވެ.\nބޭސްތަކެއް.- ފޮޓޯ: ފަޔާޒު މޫސާ/ މިހާރު\n"ވިޔަފާރިތަކަށް ބަލަންޏާ ބީއެމްއެލްއާ ހުރިހާ ހިސާބެއް އެހެރެނީ ފެންނަން، އަޅުގަނޑުމެންގެ ގައިމު ވެސް ނެޓްޕްރޮފިޓްއާ އެއްޗެހި ބޮޑީއެއް ނޫން. ބިލޯ މާކެޓެއް ނޫން، އެވްރެޖް މާކެޓު. އޭގެ މާނައަކީ ބޮޑެއް ނޫނޭ އަޅުގަނޑުމެން ވިއްކާ އަގުތައް. މި ފަހުން ސަރުކާރުން އެމްއާރުޕީއެއް ސެޓްކުރަން މި އުޅެނީ. އެމްއާރުޕީއަށް ކިހިނެއްތޯ އަޅުގަނޑުމެން ސެޓްކުރާނީ؟ އެއީ މެނުފެކްޗަރިން ގައުމުތަކުގައި ކުރާ ކަމެއް."\nބޭސް ގެންނަން ޖެހެނީ ތިން ވަނަ ފަރާތެއް ނުވަތަ ޑިސްޓްރިބިއުޓަރެއްގެ އަތުން ކަމަށް ވާތީ ބޭހުގެ އަގު ކޮންޓްރޯލްކުރާނެ ގޮތަކާ މެދު ވެސް މައުމޫން ސުވާލު އުފެއްދެވި އެވެ. އޭނާ ވިދާޅުވީ މިހާރު ރާއްޖެ ގެންނަ ބޭސްތައް ހުންނަނީ އެ އެއްޗެހި އުފައްދާ ކުންފުންޏާ ވާހަކަދައްކައި ހަ މަހާއި އެއް އަހަރާ ދެމެދުގެ މުއްދަތަކަށް އަގު ކަނޑައަޅައިފަ އެވެ.\nއެހެންވެ، ބޭހުގެ އަގު ކުޑަކުރެވޭނީ ވާދަވެރި މާހައުލަކަށް ވިޔަފާރި ދޫކޮށްގެން ކަމަށް އޭނާ ވިދާޅުވި އެވެ.\n"ރިސްޓްރިކްޓް ކުރާ ވަރަކަށް އޭގެ އަގު އުފުލިގެން ދާނީ...ފާމަސޫޓިކަލް ބޭހުގައި އަޅުގަނޑުމެންގެ ޖީޑީޕީ ބޮޑެއް ނޫން. އެކަމަކު މިހެން އެމްއާރުޕީއެއް ހަދަންޏާ އަޅުގަނޑުމެން ވެސް ޑިމާންޑުކުރާނެ ދެންހުރި ހުރިހާ އެއްޗެއް ލާން އޭގެ ތެރެއަށް. އެގޮތަށް ބޮޑުކުރީމަ އަލްޓިމޭޓިލްލީ އަސްލު އަގު ބޮޑުވާނީ. އަގު ބޮޑުވެފައި ބޭސް ނުލިބުމުގެ އުނދަގޫތައް އަންނަން ފަށާނެ،"\nމައުމޫން ވިދާޅުވީ އާސަންދައިން އެންމެ ފުރަތަމަ ނެގީ މާކެޓުގައި ބޭހުގެ ހުރި އަގުތަކެކެވެ. އެކަމަކު މާކެޓުގައި ބޮޑުކޮށް ހުރި އަގުތައް މަޑުމަޑުން ތިރިއަށް ޖެއްސީ ކަމަށާއި އެމްއާރުޕީގެ ބަދަލުގައި އެގޮތަށް ތިރިކުރުން ވެސް މާ ރަނގަޅު ކަމަށް އޭނާ ގަބޫލުކުރައްވަ އެވެ.\nސަރުކާރުން އެމްއާރުޕީގައި ހިފާނަމަ އެސޯސިއޭޝަނުން އެދެނީ، އެމްއާރުޕީއަށް ވުރެ ދަށުން އާސަންދައިން ކަނޑައަޅާފައިވާ އަގުތައް މައްޗަށް ޖެއްސުމަށެވެ.\n"މިއަދުގެ ހާލަތަކީ ކޮބައިތޯ؟ މަސްދަޅު އަގުބޮޑުވެ، ތެޔޮ އަގުބޮޑުވެ، އެކަމަކު ބޭސް އަގު ތިރިކުރަން. އެއީ ޕްރެކްޓިކަލް ކަމެއް ނޫން،"\nއެމްއެފްޑީއޭގެ ލެބޯޓްރީގައި ބޭސްތަކެއް ޓެސްޓުކުރަނީ.-- ފޮޓޯ: ފަޔާޒު މޫސާ/ މިހާރު\nސަރުކާރުގެ ފާމަސީތައް އެބަހުރި ކަމަށާއި އެސްޓީއޯއިން އާސަންދަ ދީ، އަގުތައް ކަނޑައެޅުމުން މާކެޓުގައި ދެން ހުރި މީހުން އަގުހެޔޮކުރާނެ ކަމަށާއި ވާދަވެރި މާކެޓަކަށް ދޫކޮށްލަންޖެހޭ ކަމަށް މައުމޫން ވިދާޅުވި އެވެ. ނަމަވެސް އެހާ ބައިވަރު ބޭސް ރާއްޖެ ގެނެސް ގުދަންކުރުމަކީ ފަސޭހަކަމެއް ނޫން ކަމަށް އޭނާ ވިދާޅުވި އެވެ.\nގަވައިދުގައި ފުރަތަމަ އޮތީ ތިން އަހަރުން އެމްއާރުޕީ ރިވިއުކުރަން ޖެހޭނެ ކަމަށެވެ. ނަމަވެސް ވިޔަފާރިއެއްގައި އެއް އަގެއްގައި ތިން އަހަރު ވަންދެން ގެންގުޅުމަކީ ކުރެވޭނެ ކަމެއް ނޫން ކަމަށްވާތީ، ވިޔަފާރިތަކުން ހުށަހަޅަނީ ހަ މަހުން ހަ މަހުން ބޭހުގެ އަގު ރިވިއުކުރާށެވެ. ނަމަވެސް އެމްއެފްޑީއޭއިން ހުށަހަޅާފައިވަނީ ދެ އަހަރުން އަގު ރިވިއުކުރާ ގޮތަށެވެ.\n"[އެމްއާރުޕީ] އަކީ އިންޑަސްޓްރީއަށް ގޯސް އެއްޗެއް. ފުރަތަމަ ކަމަކަށް ރާއްޖެއަކީ ތަރައްގީވަމުން އަންނަ ގައުމަކަށް ވާއިރު، އެއީ އިންޑަސްޓްރީއަށް ރަނގަޅު އެއްޗެއް ނޫން. އެކަމަކު ރައްޔިތު މީހާއަށް ލިބިދާނެ،" އޭނާ ވިދާޅުވި އެވެ.\nމައުމޫން ވެސް ވިދާޅުވީ ހަނޑޫ، ހަކުރު އަދި ފުށް ފިޔަވައި އަގު ކޮންޓްރޯލް ކޮށްގެން ސަރުކާރަށް އެއްވެސް އެއްޗެއް ނުގެންގުޅެވޭ ކަމަށެވެ. އަގު ކޮންޓްރޯލްކުރިއަސް ނުހިފެއްޓޭކަން އޭނާ ފާހަގަކުރެއްވި އެވެ.\nއަގުބޮޑުވާން ޖެހޭ އެންމެ ބޮޑު އެއް ސަބަބަކީ ބޭސް ގެނައުމުގައި އޮންނަ ހުރަސްތައް ކަމަށެވެ.\nއިންޑިއާއިން ގެންނަ ބޭސްތަކަށް ވުރެ ޔޫރަޕުން ބޭސް ގެނެސް، ރަނގަޅު އަގެއްގައި ވިއްކިދާނެ އެވެ. އެކަމަކު ގެނައުމުގެ ހުއްދަ ނުލިބޭތީ ނުގެންނަނީ ކަމަށް މައުމޫން ވިދާޅުވި އެވެ.\n"މީގައި އެބަހުރި ހުރިހާ ކޮޅެއް. ފާމަސީތަކަށް ވެސް ސަރުކާރުން ކޮށްދެވޭނެ އެންމެ ރަނގަޅު ގޮތަކީ ރަނގަޅު ބޭސް އެތެރެކުރުމުގައި މިހާރު ހުރި ރެޑް ޓޭޕްސް ތިރިކޮށްލުން. ތިރިކޮށްލީމަ މިހާރު މޭޖާ އިމްޕޯޓާސް ރަނގަޅު ބޭސް ގެންނާނީ މާކެޓަށް،"\nޔޫރަޕްގެ އެޕްރޫވްޑް ބޭސް ރާއްޖެ ގެންނަން ޑޮކިއުމަންޓުތައް ހުށަނާޅަން ޖެހޭ ގޮތް ހެދުން ރަނގަޅު ކަމަށް އޭނާ ވިދާޅުވި އެވެ.\nމައުމޫން ވިދާޅުވީ އޭނާ ވަކާލާތުކުރައްވަނީ ހޯލްސޭލަރު އަދި ރީޓެއިލާއަށް އެންމެ މަދުވެގެން 40 ޕަސެންޓު މާޖިންނެއް ލިބެންޖެހޭނެ ކަމަށެވެ. އޭރުން މާކެޓު ކުރެވިގެންދާނެ ކަމަށް އޭނާ ވިދާޅުވި އެވެ.\nއެމްއާރުޕީ ކަނޑައެޅުމުގައި ސަރުކާރުން ފުރަތަމަ ޕްރޮޕޯސްކުރީ 90 ޕަސެންޓެވެ. ފާމަސީތަކުގެ އެންމެ ފުރަތަމަ އިނީޝިއަލް ޕްރޮޕޯޒަލްއަކީ 115 ޕަސެންޓެވެ. ނަމަވެސް މަޝްވަރާކުރުމަށްފަހު 100 ޕަސެންޓަށް އެއްބަސްވެފައި، އެމްއެފްޑީއޭގެ ރޭޓް ތަފާތު ކަމަށެވެ. އޭނާ ވިދާޅުވީ ހުރިހާ ކަމެއް ބަލައި، 130 ޕަސެންޓު ލައިގެން ނޫނީ ބޭސް ނުވިއްކޭނެ ކަމަށެވެ.\n"އެމްއާރުޕީއަކީ އެހާ ފަސޭހަ އެއްޗެއް ނޫން،" މައުމޫން ވިދާޅުވި އެވެ.\nއޭރު ނެރުނު އެމްއާރުޕީއަށް އަމަލުކުރި ނަމަ ވަރަށް ބައިވަރު ބޭސް ނުލިބިދާނެ ކަމަށެވެ. އޭގެ ސަބަބުން ފައިދާ ނުލިބޭ ބޭސްތައް ނުގެންނަން ފަށާނެ ކަމަށާއި އޭރުން މާކެޓުން ބޭސް ނުލިބިގެންދާނެ އެވެ.\n"ރާއްޖޭގެ ގިނަ ފާމަސީއަކީ އަމިއްލަ އަށް އިމްޕޯޓުކުރާ ބައެއް ނޫން. އެ މީހުން ނަގާނީ ޑިސްޓްރިބިއުޓާ އަތުން. ޑިސްޓްރިބިއުޓާސް ވެސް ކްރެޑިޓަށް ދީފައި. އާސަންދައިގައި އަޅުގަނޑުމެންގެ ބިލް 4-5 މަސްވާއިރު ކީއްވެގެން ބިލް ނުދައްކާ. އޭގެ އިތުރުން ޕްރޮސެސިސް ފީގެ ގޮތުގައި ދެ ޕަސެންޓު ނަގާ."\n"ވިޔަފާރިތައް ވެސް ވަރަށް ގިނަ މީހުން ދާނެ. އަސްލު ރާއްޖޭގެ ގިނަ ފާމަސީއަކީ އަމިއްލަ އަށް އިމްޕޯޓުކުރާ ބައެއް ނޫން. އެ މީހުން ނަގާނީ ޑިސްޓްރިބިއުޓާ އަތުން. ޑިސްޓްރިބިއުޓާސް ވެސް ކްރެޑިޓަށް ދީފައި. ސަރުކާރު ސައިޑް ރަނގަޅުކުރަން ހިނގާ. އާސަންދައިގައި އަޅުގަނޑުމެންގެ ބިލް 4-5 މަސްވާއިރު ކީއްވެގެން ބިލް ނުދައްކާ. އޭގެ އިތުރުން ޕްރޮސެސިސް ފީގެ ގޮތުގައި ދެ ޕަސެންޓު ނަގާ."\nއޭނާ ވިދާޅުވީ ސަރުކާރުގެ ބޭސް އަގުހެޔޮ ކުރަން ކުރެވޭނެ ގޮތްތައް އެބަހުރި ކަމަށެވެ. އޭރުން އިންޑަސްޓްރީ އަށް މާ ރަނގަޅުވާނެ ކަމަށެވެ.\n"ޔޫރަޕްގެ އެޕްރޫވްޑް ބޭސް ރާއްޖެ ގެންނަން ޑޮކިއުމަންޓުތައް ހުށަނާޅަން ޖެހޭ ގޮތް ހެދުން ރަނގަޅު ކަމަށް އޭނާ ވިދާޅުވި އެވެ." އޯލްރެޑީ އެޕްރޫވުޑް ބޭހެއްނަމަ ކީއްކުރާ އިތުރު ޑޮކިއުމަންޓްތަކެއްތޯ؟ ދެން އޮތީ މި ލިޔުން ކިޔާލުމުން އެނގިގެން ދިޔައީ މީގައި ގޯހީ ސަރުކާރުކަން. ސަރުކާރުން ހެޔޮ ނިޔަތުގައި މިކަންކަން ކުރަން ބޭނުންވާނަމަ އޭޝިޔާއިން އާދައިގެ ބޭސް ގެނައުމަށްވުރެ، ތަހުޒީބު ގައުމުތަކުން ރަނގަޅު ބޭސްގެނެވޭނެ ގޮތް މަހުފަހިކޮށް މާކެޓް ފުޅާކުރަންވީ\nނިކަން އައިސް ލ.ގަން ފާރމަސީ އޮޑިޓްކޮއްލަބަލަ އިނގޭނެ ބަގުރޫޓުވަނީ ކީއްވެކަން...\nގިނަ މީހުންނަކަށް ނޭނގޭ ސަރުކާރުގެ ޑަބަލް ސްޓޭންޑަޑް މިކަހަލަ ކަންކަމުގަ، އަބަދުވެސް އެހެންމީހުން ކޮލެޓްރަލް ޑެމޭޖެ ގޮތުގަ ބަލައިގެން ވެރިކަން ދެމެހެއްޓޭތޯ ބަލަނި! ވަރަށް ވާހަކަ...\nއެސްޓިއޯގެ ފެންވަރު އިގޭނެ ހުޅުމާލެ ފިހާރަބެލީމަ. މުދަލަށްވުރެ މުވައްޒަފުން ގިނަ.\nއެންމެންވެސް އުޅެނީ ޓެކުސީ އަގުބޮޑުކުރާތީ އެހެން އެއްޗެހި ހެޔޮކިތަންމެ އަގު ބޯދުކޮށް ވިއްކިޔަސް އޯކޭ . ބޭސް ތިމަން މީހާގެ ޖީބުން ނުދާތީ ކިތަންމެ އަގުބޮޑުވިޔަސް އޯކޭ މީގެން ވެސް އިދެނީ ދިވެހިން ގެހުރި ހޭލުންތެރިކަން ކުޑަކަން\n"އޭގެ އިތުރުން ޕްރޮސެސިސް ފީގެ ގޮތުގައި ދެ ޕަސެންޓު ނަގާ"\nއެތައް ޒަމާނެއްވަންދެން ސްޓޭޓް ކުންފުނީގެ އިސްވެރިންނަށް ތިބެ ފާމަސޫޓިކަލް ކުންފުނިތަކާއިއެކި މުއާމަލާތް ކުރިއިރުވެސް އެސްޓީއޯއަށް އެޖަންޓްކަން ހޯދާނުދެވުނު މީހުން އެތަނުން ނިކުމެ މިދެންނެވި ކުންފުނިތަކުގެ ރާއްޖޭގެ ޑިސްޓްރިބިއުޓަރުންނަށް ވެގެންދިޔަތަން ފެނުނު. # މިއަދު އެމީހުން ވަކާލާތު ކުރަމުންދަނީ އެސްޓީއޯ އިން ބޭސް އެތެރެކުރުންވެސް ހުއްޓާލުމަށާއި އެބައިމީހުނަށް އެވިޔަފާރި މުޅިން ދޫކޮށްލުމަށް. ހާދަ ނުބައި ބައެކޭ.\nމައުމޫނެކޭ ޓެކްސީދުއްވަން އުޅޭ ބައިގަނޑެކޭ ތަފާތެއް ނެތެންނު. ކޮންމެ މީހަކުވެސް ބޭނުންވަނީ އެމީހަކު ހިތަށް އެރި އަގެއްގަ އެއްޗެހި ވިއްކަން ނުވަތަ ހިދުމަތްދޭން.\nބޭހުގެ އަގު ބޮޑުވަނީ ހައްދެއްނެތި އެކަން ކުރަން ދޫކުރެވިފައޮތީމަ ، އެސްޓީއޯ އިންވެސް ވިއްކާބައެއްބޭސް ވަރަށް އަގުބޮޑު ، ޑޮކްޓަރުން ގަބޫލްކުރާ ބޭސް މިސަރަހައްދުން ލިބޭނަމަ އެއަގުހެޔޮވާނެ ރަގަޅުއުފެއްދުމެއްނަމަ އާސަންދަގަބޫލްކުރަންވީ . އެވައްތަރުގެ ޔޫރަޕް ބޭސް އިންތިހާއަށް އަގުބޮޑު އެއަށް އާސަންދަ ނުދޭންވީ.\n500% ގެ ފައިދާއެއްލާފައި ބޭސް ވިއްކާތީ އެމްއާރުޕީ ކަނޑައަޅަންޖެހެނީ. މިކަމުގައި އިމެއް އޮންނަންޖެހޭ. މައުމޫނުގެ ލައިފް ސަޕޯޓުން އައިޖީއެމްއެޗްގައި ހުރި ފާމަސީން މަހެއްގެ މައްޗަށް ނެރޭ ފައިދާގެ ވާހަކަ ދައްކާލިނަމަ ރަނގަޅުވީސް.


Google Assistant iPhonugai | Mihaaru\nގޫގުލް އެސިސްޓޭންޓް އެޕަލް އައިފޯނުގައި: ގޫގުލްގެ އަމާޒަކީ ގޫގުލް އެސިސްޓޭންޓް ޖެނެރަލް އިލެކްޓްރޯނިކްސް އަށް ފޯރުކޮށްދިނުން\n19 މެއި 2017 - 07:20\nބްލޫމްބާގް އޮންލައިންގައި ވެސް މި ވާހަކަތައް ކުރިން ދެއްކި އެވެ. އެކަމަކު މިހާ އަވަހަށް އެކަން ކޮށްފާނެ ކަމަށް ހިއެއް ނުކުރެވެ އެވެ. "އެންޑްރޮއިޑް ޕޮލިސް" އަށް ވެސް މި ޚަބަރު ވަނީ ލިބިފަ އެވެ. އެ މީހުންނަކީ ހަމަ އިވޭހާ ވާހަކައެއް ދައްކާ ބައެކެވެ. ދޮގު ތެދު ގަބޫލުކުރަން ދަތިވަނީ ވެސް އެހެންވެ އެވެ.\nއެޕަލްގެ ޒާތީ އިމަށް ވަނުމަށް ގޫގުލް އަށް ފުރުސަތު ލިބުނު ގޮތާ މެދު ވެސް ކޮސްވެ އެވެ. އެޕަލް އަކީ ވަރަށް އަމިއްލަ އަމިއްލަ ބައެކެވެ. ފުއްދުންތެރި ކުންފުންޏެކެވެ. އައިފޯނަށް ވަދެގަތުމަށް ގޫގުލް އެސިސްޓޭންޓް އެ ވަނީ މަގު ހޯދާފަ އެވެ. އެކަން މިހާރު އެ އޮތީ ވެފަ އެވެ.\nގޫގުލް އައިއޯ ކޮންފަރެންސްގައި ޚަބަރު އާންމުކުރުމަށް ކުރި ޓްވީޓް\nއައިފޯނުގައި ގޫގުލް އެސިސްޓޭންޓް އަށް ހަރަކާތްތެރި ވެވޭ ދާއިރާތައް ވަނީ ކަނޑައެޅިފަ އެވެ. އެންޑްރޮއިޑްގައި ގޫގުލް އެސިސްޓެންޓް މަސައްކަތްކުރާ ގޮތަށް، ދާދި އެއް ފެންވަރެއްގައި މަސައްކަތްކުރެ އެވެ. އެކަމަކު އެޕްލިކޭޝަން ހިންގުމަށް ކުރު މަގެއް ނެތެވެ. "ޝޯޓްކަޓް"އެއް ނެެތެވެ. އައިފޯން ހޯމް ބަޓަން ބޭނުންކޮށްގެން ގޫގުލް އެސިސްޓޭންޓް ލޯޑެއް ނުކުރެވެ އެވެ. ގޫގުލުން އެސިސްޓޭންޓް ހިންގަން ޖެހެނީ ހަމަ އާދައިގެ އެޕްލިކޭޝަންތައް ފަދައިންނެވެ.\nއެޕަލް ސިރީ އަދި ގޫގުލް އެސިސްޓެންޓް ކުރަނީ އެއް މަސައްކަތެވެ. އެކަމަކު ގޫގުލް އެސިސްޓެންޓްގެ ދާއިރާ، ސިރީ އަށް ވުރެ ފުޅަލެވެ. އައިފޯނަކީ ސިރީގެ އަމިއްލަ ގެދޮރަށް ވެފައި، ގޫގުލް އެސިސްޓެންޓް އުޅޭތޯ އަހާލުމުން ބުނާނެ އެއްޗެއް ވެސް ނޭނގެ އެވެ.\nއައިއޯއެސް އަށް ގޫގުލް އެސިސްޓެންޓް ވަދެގަތުމުން ދޭހަވާ އެހެން މާނައެއް ވެސް އެބަ އޮތެވެ. "ޖެނެރަލް އިލެކްޓްރޯނިކްސް" އާ ދިމާ އަށް ގޫގުލް އެސިސްޓެންޓް ގެންދަން ގޫގުލުން ކުރާ މަސައްކަތްތަކެވެ.\nގޫގުލް އެސިސްޓޭންޓަކީ ކުރާ ސުވާލުތަކަށް ޖަވާބުދޭ އެޕްލިކޭޝަނެކެވެ. އައިފޯނުގައި ސިރީ މަސައްކަތްކުރާ ފަދައިންނެވެ. މީހެއްގެ ނަން ބުނެފައި ގުޅައިދިނުމަށް ނުވަތަ ކިޔައިދޭ މެސެޖެއް އަދި އީމެއިލެއް ފޮނުވައިދިނުމަށް އެދުމުން، އެ ކަމެއް ކޮށްދެ އެވެ.\nގޭބިސީތަކުގައި ބޭނުންކުރާ އަވަން، އައިސްއަލަމާރި އަދި ފަހާފޮށި ފަދަ އާލާތްތަކުގައި، ގޫގުލް އެސިސްޓޭންޓް ގާއިމުކުރުމުން ވާނެ ގޮތް ވިސްނާލާށެވެ. ބުނާ ކަމެއް، އެ އާލާތަކަށް ކުރެވޭ ނަމަ، ކޮށްދޭނެ އެވެ. ފޮތިގަނޑެއްގައި ފައްޗެއް ޖެހުން ކަމަށް ވި ނަމަވެސް އަދި ބޯކިބާ ފިހެވުމުން އަނގާލަދެއްޗޭ ބުންޏަސް، އެކަން ވެސް ކޮށްދޭނެ އެވެ.\nއައިފޯން ގޫގްލް އެންޑްރޮއިޑް އެޕަލް ގޫގްލް ސާޗް އައިއޯއެސް ސިރީ


Trump impeachment: Inthihaabuge natheejaa badhalukuran ulheykamuge thuhumathu\nޓްރަމްޕް އިމްޕީޗްމަންޓް: އިންތިހާބުގެ ނަތީޖާ ބަދަލު ކުރަންއުޅޭކަމުގެ ތުހުމަތު\nއިދިކޮޅުން ކުރާ ތުހުމަތުތަކަށް ޓްރަމްޕް ވަނީ ތަކުރާރުކޮށް އިންކާރު ކުރައްވާފައި. -- ޓައިމްސް\nވޮޝިންގްޓަން (ޖެނުއަރީ 26) - އެމެރިކާގެ ރައީސް ޑޮނަލްޑް ޓްރަމްޕް އިމްޕީޗް ކުރަން އިދިކޮޅު ޑިމޮކްރެޓުން މަސައްކަތް ކުރަނީ 2016 ވަނަ އަހަރު ބޭއްވި އިންތިހާބުގެ ނަތީޖާ ބަދަލުކުރަންކަމަށް އެމަނިކުފާނުގެ ވަކީލުންގެ ޓީމުން ސެނެޓުގައި ތުހުމަތުކޮށްފި އެވެ.\nޓްރަމްޕް އިމްޕީޗް ކުރުމަށް ސެނެޓުގެ ޝަރީއަތް ފެށިފައިވާއިރު، އެމަނިކުފާނުގެ ދިފާއުގައި ވަކީލުންގެ ޓީމުން އިއްޔެ ސެނެޓުގައި ބުނަމުންދިޔައީ ރައީސްގެ ހައިސިއްޔަތުން ޓްރަމްޕް ގާނޫނާ ހިލާފު އެއްވެސް ކަމެއް ނުކުރައްވާ ކަމަށެވެ.\nޓްރަމްޕް އިމްޕީޗު ކުރަން އެ ގައުމުގެ ހައުސް އޮފް ރެޕްރެޒެންޓެޓިވްސް ނޫނީ ގާނޫނު ހަދާ މަޖިލީހުގެ ތިރި ގެއިން މިދިޔަ މަހު ވަނީ ފާސްކޮށްފަ އެވެ.\nއިދިކޮޅު ޑިމޮކްރެޓުގެ މެޖޯރިޓީ އޮންނަ ހައުސްއިން ޓްރަމްޕާ ދެކޮޅަށް ފާސްކޮށްފައި ވަނީ މަގާމުގެ ނުފޫޒު ނަހަމަ ގޮތުގައި ބޭނުން ކުރުމުގެ އިތުރުން ކޮންގްރެސްގެ މަސައްކަތަށް ހުރަސްއެޅުމުގެ މައްސަލައެކެވެ.\nއެއީ ޔޫކްރެއިންގެ ރައީސަށް ޕްރެޝަރުކޮށްގެން އެމެރިކާގެ ކުރީގެ ނައިބު ރައީސް ޖޯސެފް ބައިޑަންގެ ތަހުގީގެއް އެ ގައުމުން ހިންގާކަން އިއުލާން ކުރަން އުޅުއްވުމާއި، ކޮންގްރެސް އިން ފާސްކޮށް ޔުކްރެއިންއަށް ދޭން ޖެހޭ ގާތްގަނޑަކަށް 400 މިލިއަން ޑޮލަރުގެ އަސްކަރީ އެހީ ހިފެހެއްޓެވުމުގެ ވަކި ދެ މައްސަލަ އެވެ.\nޔުކްރެއިން ލައްވާ ބައިޑަންގެ ތަހުގީގު ހިންގަން އުޅުއްވީ، އަންނަ ރިޔާސީ އިންތިހާބަށް ނުފޫޒު ފޯރުވަން ކަމަށް ހައުސްގެ ޖުޑިޝަރީ ކޮމިޓީން ވަނީ ނިންމައިފަ އެވެ. ޓްރަމްޕާ ދެކޮޅަށް އަންނަ ރިޔާސީ އިންތިހާބުގައި ވާދަކުރައްވާނެކަން ބައިޑަން ވަނީ އިއުލާނު ކުރައްވައިފަ އެވެ.\nޓްރަމްޕް އާ ދެކޮޅަށް އުފުލާފައިވާ ދައުވާތަކާގުޅޭ ގޮތުން އިދިކޮޅު ޑިމޮކްރެޓުންނަށް ދެވުނު ތިން ދުވަހުގެ މުއްދަތު ހުކުރު ދުވަހަށް ވަނީ ހަމަވެފަ އެވެ. އަދި ދިފާއުގައި ވާހަކަ ދެއްކުމަށް ޓްރަމްޕްގެ ވަކީލުންގެ ޓީމަށްވެސް ތިން ދުވަހުގެ މުއްދަތު ލިބޭނެ އެވެ. ނަމަވެސް، އެ މުއްދަތު އެކީގައި ބޭނުންނުވާނެކަމަށް ޓްރަމްޕްގެ ވަކީލުން ވަނީ ބުނެފަ އެވެ.\nޓްރަމްޕްގެ ދިފާއުގައި އިތުރަށް ވާހަކަ ދައްކަމުން ވަކީލުން ފާހަގަކުރި ގޮތުގައި، އަންނަ ރިޔާސީ އިންތިހާބަށް ނުފޫޒު ފޯރުވަން ޓްރަމްޕް މަސައްކަތް ކުރެއްވިކަމަށް އިދިކޮޅުން ތުހުމަތުކުރާއިރު، އިދިކޮޅުންވެސް މަސައްކަތް ކުރަނީ ޓްރަމްޕްގެ ނަން ވޯޓު ކަރުދާހުން އުނިކޮށް، ރައްޔިތުންގެ ހައްގެއް ނިގުޅައިގަންނަންކަމަށެވެ.\nމިއީ އެމެރިކާގެ ތާރީހުގައި ރައީސަކު އިމްޕީޗުކުރަން ހައުސްއިން ފާސްކުރި ތިންވަނަ ފަހަރެވެ. ނަމަވެސް، މިހާތަނަށް އިމްޕީޗްކުރި ދެ ރައީސުން ކަމަށް ވާ އެންޑްރޫ ޖޯންސަން އާއި ބިލް ކްލިންޓަން ވެސް ސެނެޓް ނުވަތަ މަތިގޭގެ ޝަރީއަތުން ވަނީ ސަލާމަތްވެފަ އެވެ.\nހައުސްގައި ރައީސަކު އިމްޕީޗު ކުރަން ސިމްޕަލް މެޖޯރިޓީއަކުން ފުދުނު ނަމަވެސް، ސެނެޓްގައި ނަގާ ވޯޓުން ރައީސް ޓްރަމްޕް މަގާމުން ދުރު ކުރެވޭނީ ތިން ބައި ކުޅަ ދެ ބައި ވޯޓު ލިބިގެންނެވެ.\nއެހެންކަމުން، ރައީސްގެ މަގާމުން ޓްރަމްޕް ދުރު ކުރުމަކީ އޭނާ ނިސްބަތްވެވަޑައިގަންނަވާ ރިޕަބްލިކަން ޕާޓީގެ މެޖޯރިޓީ މެމްބަރުން ކޮންޓްރޯލްކުރާ ސެނެޓުގެ ތެރެއިން ވުން ދުރު ކަމެއްކަމުގައި މަސްރަހު ދިރާސާ ކުރާ ފަރާތްތަކުން ދަނީ ބުނަމުންނެވެ. ސެނެޓްގައި ޑިމޮކްޓެރިކް ޕާޓީއަށް ނިސްބަތްވާ 45 މެމްބަރުން ތިއްބެވިއިރު، ޓްރަމްޕް މަގާމުން ދުރުކުރަން މަދުވެގެން 67 ވޯޓު ބޭނުންވެ އެވެ.


S.Meedhoo bandharuge ehaaraai mihaaru – adduLIVE\nސ.މީދޫ ބަނދަރުގެ އެހާރާއި މިހާރު\nOct 25, 2021, 20:14 މުޙައްމަދު ހިޒްޔަމް\nސ.މީދޫ ބަނދަރު އެހާރާއި މިހާރު އޮތްގޮތް\nއައްޑޫ ސިޓީ މީދޫ ބަނދަރުގެ ހާލަތު މީގެ ކުރިން އެ އަވަށުގެ ރައްޔިތުން ބަޔާންކޮށްދިނީ މޮޅިވެރިކަމާއެކުގައެވެ. އޭރު މީދޫ ބަނދަރު އޮތީ ބޭނުންކުރަން ހެޔޮވާ ވަރަކަށް ނޫނޭ ދެންނެވިޔަސް ދޮގަކަށް ނުވާނެއެވެ. މި ދައްކަނީ 3-4 އަހަރު ކުރީގެ ވާހަކައެކެވެ. މީދުއަށް ސަރުކާރުގެ އިސް ބޭފުޅަކު ވަޑައިގެންނެވިނަމަ، އާންމުންގެ ޝަކުވާއަކަށް އޮންނަނީ ހަމަ ބަނދަރުގެ ވާހަކައެވެ. މަޖިލިސް އިންތިޚާބަށްވިޔަސް، ރިޔާސީ އިންތިޚާބަށްވިޔަސް ނުވަތަ ކައުންސިލް އިންތިޚާބަށްވިޔަސް ރައްޔިތުން ކެންޑިޑޭޓުންގެ ފަރާތުން އެދުނީ އެންމެ ކަމަކަށެވެ. މީދޫ ބަނދަރުގެ ހާލަތު ރަނގަޅު ކޮށްދިނުމަށެވެ.\n2019 ވަނަ އަހަރުގެ ޖޫންމަހުގެ 23 ވަނަ ދުވަހު އެމް.ޓީ.ސީ.ސީއާ ހަވާލުކުރެވުނީ އައްޑޫ މީދޫ ބަނދަރު ތަރައްގީކުރުމަށެވެ. ހަމަ އެ އަހަރުގެ ސެޕްޓެމްބަރުމަހުގެ 26 ވަނަ ދުވަހު އީއައިއޭގެ މަސައްކަތްނިމި، އޮކްޓޯބަރުމަހުގެ 12 ވަނަ ދުވަހު އަމަލީ މަސައްކަތް ފެށުނެވެ. އެއާއެކު ރައްޔިތުންނަށް ލިބިގެންދިޔައީ ހިތްހަމަޖެހުމެވެ. އުފާވެރިކަމެވެ. މީދޫގައިވެސް ޒަމާނީ ފެންވަރެއްގެ ބަނދަރެއް އޮންނާނެކަމުގެ ޔަގީންކަމެވެ.\nމީދޫ ބަނދަރު ތަރައްގީކުރުމަށްޓަކައި 2480 މީޓަރު ހާބަރ ޕޭވްމެންޓާއި، 57,996 ކިއުބިކް މީޓަރު ކޮނުމާއި ހިއްކުން އަދި 115 މީޓަރުގެ ބްރޭކްވޯޓާއަކާއެކު، 208 މީޓަރުގެ ކުއޭ ވޯލްއެއްގެ މަސައްކަތް ކުރުމަށް ނިންމިއެވެ. އަދި އަހަރެއްގެ ތެރޭގައި މަސައްކަތް ނިންމުމަށް އެމް.ޓީ.ސީ.ސީއާ ހަވާލުކުރެވުނެވެ.\n2020 ވަނަ އަހަރު ކޮވިޑް-19ގެ ބަލިމަޑުކަން ރާއްޖެއާ ކުރިމަތިވިއިރުވެސް، އެމް.ޓީ.ސީ.ސީން ދިޔައީ ހިތްވަރާއެކު މަސައްކަތްކުރަމުންނެވެ. ރައްކާތެރިކަމުގެ ފިޔަވަޅުތަކާއެކު އެމް.ޓީ.ސީ.ސީގެ މަސައްކަތަށް އެއްވެސް ހުއްޓުމެއް ނެތި ކުރިއަށް ދިޔައެވެ. މީދޫ ބަނދަރުގެ މަސައްކަތްވެސް ދިޔައީ 'ބާރަށް ކުރިއަށެވެ.' 35.43 މިލއަން ރުފިޔާގެ މި މަޝްރޫޢިން އާންމުންނަށް ލިބުނު ފާއިދާތައް އެތައް ގުނައެވެ.\nމިއަދު މީދޫގައި ބޭނުންކުރަމުން އަންނަނީ ޗާލު، ރީތި ބަނދަރެކެވެ. ރައްޔިތުންނަށް ފުރިހަމަވެގެންދިޔައީ އަސާސީ ހައްގެކެވެ. އަވަށުގެ އިގްތިސާދަށް ލިބިގެންދިޔައީ އިތުރު ކުރިއެރުމެކެވެ. އާންމުންނަށް ލިބިގެންދިޔައީ އިތުރު ލުއިފަސޭހައެކެވެ. ވަރަށްވެސް ޝުކުރު ހައްގު މަސައްކަތެކެވެ. ކުރިއަށް ދެން އޮތީ އާންމުން އެ ބަނދަރުގެ ބޭނުން ހެޔޮގޮތުގައި ހިފުމެވެ.


BREAKING | Raajjey In Covid Ge6Vahthareh Fenijje - Vaguthu\nމާލެ އިން ފައްސިވާ މީހުންގެ އަދަދު ދެގުނަ މަތީގައި! - 20 ގަޑިއިރު ކުރިން\nރާއްޖެއިން ކޮވިޑްގެ ހަ ވައްތަރެއް ފެނިއްޖެ\n3 މަސް ކުރިން ( ޖޫން 15, 2021 )\nރާއްޖޭގައި ކޮވިޑްގެ ގިނަ ވައްތަރުތަކެއް ފެންނަމުންދާ ކަމަށް ދައްކައިފި - ވަގުތު އިމޭޖަސް- މުހައްމަދު އަފްޒަލް\nރާއްޖެއިން ކޮވިޑް-19 ގެ ހަ ވައްތަރެއް ފެނިފައިވާކަމަށް ދައްކައިފިއެވެ.\nރައީސް އޮފީހުން މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި ހެލްތް އެމަރޖެންސީ އޮޕަރޭޝަން ސެންޓަރ (އެޗްއީއޯސީ) ގެ ތަރުޖަމާނު، ޑރ. ނަޒްލާ ރަފީގު ހިއްސާ ކޮށްފައިވާ ގްރާފުން ފެންނަ ގޮތުގައި ރާއްޖެއިން ޓެސްޓް ކުރުމަށް އެންމެ ފަހުން ފޮނުވާފައިވާ 30 ސުންކުގެ ތެރެއިން އެންމެ ގިނަ މީހަކު ފައްސިވެފައިވަނީ އިނގިރޭސިވިލާތުގެ ވޭރިއަންޓަށާއި އިންޑިއާގެ ވޭރިއެންޓަށެވެ. އެއީ އަލްފާއާއި ޑެލްޓާ ވޭރިއެންޓެވެ.\nމި ވައްތަރުތަކުގެ އިތުރުން އިތުރު ހަތަރު ވައްތަރެއްގެ ވޭރިއެންޓްތަކަށް ބައެއް ފަރާތްތަކުން ފައްސިވެފައިވާކަން ގްރާފުން ވަނީ ދައްކާފައެވެ.\n"މީގެ އިތުރުން އަދިވެސް ބައެއް ތަފާތު ވައްތަރުތައް އެބަހުރި ފެނިފައި" ނަޒްލާ ވިދާޅުވިއެވެ.\nނަޒްލާ ވިދާޅުވީ، ޑެލްޓާ އަދި އަލްފާ ވޭރިއެންޓްގެ އިތުރުން ޖީ ވޭރިއެންޓް ވެސް ރާއްޖޭގައި އުޅޭ ކަމަށާއި މީގެ ކުރިން ފޮނުވާފައިވާ ގިނަ ސުންކުތައް ފައްސިވެފައިވަނީ މި ވޭރިއެންޓަށް ކަމަށެވެ.\nކޮވިޑް-19ގެ އެކި ވޭރިއެންޓްތައް މިވަގުތު ދުނިޔޭގެ އެކި ގައުމުތަކުގައި ފެތުރެމުން އަންނައިރު، މި ވޭރިއެންޓްގެ ސަބަބުން ބަލި ޖެހޭ މީހުންގެ އިންސައްތަ އިތުރުވެ، ބަލީގެ ނުރައްކާ ބޮޑުވާކަން ދިރާސާތަކުން ވަނީ ދައްކާފައެވެ.\nފްރާންސުގެ ސިއްހީ ހިދުމަތްތެރިން ބަނޑުހައި ހޫނުކަމުގެ ހަޅުތާލެއް ކުރަނީ\nކޮވިޑްގައި ތިނަދޫން އިތުރު މީހަކު ނިޔާވެއްޖެ\nއާއްމު ހާލަތަށް ގެނައިތާ 14 ދުވަސްފަހުން ގައްދޫގެ މުޖުތަމައު ތެރެއިން ކޮވިޑް ފެނިއްޖެ\nޖޫން 15, 2021 17:07\nޑރ ނަޒުލާ ހިތަން އެރިހާ ވާހަކައެއް ދައްކަނީ !\nޖަޒީރާވަންތަ ކެހެރިނުފަޅާ ޖަނަވާރު\nޖޫން 15, 2021 17:46\nރާއްޖޭގަ އުޅޭ ކޮވިޑުގެ ވައްތަރުތަކުގެ ތެރޭ ސައިކަލުގަ އުޅޭ ކޮވިޑާ، 4-8 އާ ދޭތެރޭ އުޅޭ ކޮވިޑު ހިމެނޭކަން ފާހަގަކޮށްލެވޭ ދެއްތޯ\nޖޫން 15, 2021 17:47\nވަގަށް ގޮވާ ސަރުކާރު! ޢެންމެފަހުން ކާން ބޯން އާމްދަނީ ހޯދަން، އަޅުކަން ކުރަން ވެސް މިޖެހެނީ މި ސަރުކާރަކާ ހެދީ ވަގަށް. މީ ހަމަ މީހުންނަށް ލިބިނު ފިލާވަޅެއް!\nޖޫން 15, 2021 17:58\nރާއްޖޭގެ އެންމެ ގިނަ މީހުންނަށް ޖެހެނީ "ގެރި ވޭރިއެންޓް" ކަން ރައްޔިތުންނަށް މާކުރިންވެސް އެނގެއޭ..!\nޖޫން 15, 2021 18:37\nއިންޑިޔާ ގައި އުޅޭ ހުރިހާ ވައްތަރެއް މިތަނުން ފެންނާނެ.\n2.ކެރަފާ ނަސީމު ވޭރިއެންޓް\nޖޫން 15, 2021 20:13\nފުރަތަމަ ރާއްޖެއަށް އިނގިރޭސިވިލާތުން ނުހިފެހެއްޓީ މީހާ އައިތާ ހަފުތާއެއް ނުވަނީސް މިކަމެއް ފެށުނީ. މީހަކު ނުބުންޏަސް އެހާ ހިސާބުން އެއީ އިނގިރޭސިވިލާތު ވޭރިއެންޓްކަން އެބައެނގޭ. ދެން އިންޑިޔާ ވޭރިއަންޓްކަން މިހާރު މިއުޅެނީ ނޭގޭ ކުޑަކުއްޖަކުވެސް ހުންނާނެހެނެއް ހިއެއް ނުވޭ. އެވަރަށް އެމީހުންނަށް އަޅުދާސްވީމާ އެމީހުން އައިސް އުޅެނީ އުޅޭނެ ގޮތަކަށްވިއްޔާ.\nޖޫން 15, 2021 21:59\nމިގައުމަށް ޖެހިފަ ހުރި އެންމެނުރަށްކާ ވޭރިއަންޓަކީ މުސްލިމަކު ކާފަރުކުރުމަށް މަޖުލީހުން މަސައްކަތް ކުރުން މިއީ ސައިތާނީ ވޭރިއަންޓެއް.\nޖޫން 15, 2021 22:11\nމީހާރު ފެނިންގެން އުޅެނީ ލާދީނީ ވޭރިއަންޓެވެ.\nޖޫން 15, 2021 22:19\nވަރަށް ސާފް. މިސަރުކާރުގެ މީހުން މަރު ދޭ ދެގައުމުގެ ވޭރިއެންޓް ތިފެނުނީ. އިގިރޭސި ވިލާތުން އަންނަ ކޮންމެ މީހަކު ޖެހޭ ޕާޓީއެއް ބާއްވަން ނޫނީ ޕާޓީއަކަށް ދާން. މާލޭގެ ފުރަތަމަވެސް ކޮވިޑް ފެތުރުނީ އެހެން. ދެވަނަ ފަހަރަށްވެސް އެހެން. ދެން އޮތީ އިންޑިޔާ. އިންޑިޔާގެ ފަތުރުވެރިން މުޅި ރާއްޖޭގަ މާސްކްނާޅާ ބީޗްތަކުގައި ރޯނުދަމައިގެން އެއްޗެހި ހިއްކަން އަޅައިގެން. އަދި ނުވިޔާކަށް އެމީހުން ގިނަދުވަހު ބައިތިއްބަން 1 އަހަރަށް ވިސާ ދިގުކޮށްލީ. މީގަ ބައެއްގެ އިހުމާލު ވާކަމާމެދު ޝައްކުނުވާވަރަށް ޔަގީން\nޖޫން 15, 2021 23:12\nމިކަން މާކުރިންވެސް އިގޭ މިރާއްޖޭގައި މިއުޅެނީ އިންޑިޔާވޭރިއަންޓްކަން މޯދީ ބުނެގެން އިންޑިޔާމީހުން ގަލްފުގެ ގައުމުތަކަށް ކަރަންޓީނުވާ މަންޒިލަކަށް ރާއްޖެ މިއަހަރުގެ ޖެނުއަރީމަހުން ހެދިފަހުން އިންޑިޔާމީހުން ޖެނުއަރީގައި 40ހާސް، ފެބްރުއަރީގައި 55ހާސް، މާރޗްގައި 64ހާސް މީހުން ރާއްޖެ އެތެރެވެފައިވޭ! ދެން މިކަމާ ދިވެހިން ހަޅޭއްލަވަންފެށީމާ ކުޑަކޮއް މައިތިރިވީ! މިސަރުކާުގެ ނުބައި ނުލަފާކަމުން ދިވެހިންގެ އެތައް ފުރާނައެއް ގުރުބާންކޮށް ގިނަ ޢާއިލާތައް ހުވަފަތްވެ އަނބި، ފިރިން ދަރިންގެ ފުރާނަ އިންޑިޔާއަށް ގުރުބާން ކުރީ!\nޖޫން 16, 2021 12:44\nފެތުރިގެން މިއުޅެނީ ބާޤީ ވޭރިއެންޓެއް ނޫންބާ؟؟


Maradhoo Sihhee Marukazuge Laboratoty Khidhumah Fashaifi\nއައްޑޫ ސިޓީ މަރަދޫ ސިއްޙީ މަރުކަޒުގެ ...\nއައްޑޫ ސިޓީ މަރަދޫ ސިއްޙީ މަރުކަޒުގައި ލެބޯޓަރީގެ ޚިދުމަތް ދޭން ފަށައިފިއެވެ.\nމަރަދޫ ސިއްޙީ މަރުކަޒުގައި އޮތް ރަސްމިއްޔާތެއްގައި ލެބޯޓަރީގެ ޚިދުމަތް ރަސްމީކޮށް އިފްތިތާޙްކޮށްދެއްވީ ރައްޔިތުން މަޖިލީހުގެ ކެލާ ދާއިރާގެ މެންބަރު ޢަލީ އާރިފްއެވެ. މަރަދޫ ސިއްޙީ މަރުކަޒުގައި ޤާއިމްކުރި ލެބޯޓަރީން ޢާންމުކޮށް ހެލްތު ސެންޓަރުތަކުގެ ލެބޯޓަރީން ހެދޭނެ ހުރިހާ ޓެސްޓުތަކެއް ހެދޭނެކަމަށް މަރަދޫ ސިއްޙީ މަރުކަޒުން މައުލޫމާތުދެއެވެ.\nމަރަދޫ ސިއްޙީ މަރުކަޒުގެ ލެބޯޓަރީ ހުޅުވުމުގެ ރަސްމިއްޔާތަށްފަހު ހިތަދޫ ރީޖަނަލް ހޮސްޕިޓަލްގެ ޑިރެކްޓަރ ޝާހް ސަޢީދު ވިދާޅުވީ މަރަދޫ ސިއްޙީ މަރުކަޒާއި ލެބޯޓަރީން ޢާންމުކޮށް ހަދަންޖެހޭ ހުރިހާ ޓެސްޓްތަށްވެސް ހެދޭނެކަމަށެވެ. އެހެންނަމަވެސް އެ ސިއްޙީ މަރުކަޒުން ނުހެދޭ ޓެސްޓްތައް ހެދޭނެ އިންތިޒާމް އެ ސިއްޙީމަރުކަޒުން ހަމަޖައްސާނެ ކަމަށެވެ.\n“އެހެންނަމަވެސް މިކޮޅަށް އަންނަ ބަލިމީހުން އަނބުރާ ފޮނުވައެއް ނުލާނަށް. މިކޮޅުން ހެދެން ނެތް ޓެސްޓެއް ބަލިމީހާ ހަދަން ޖެހުނަސް އަނބުރާ ރީޖަނަލް ހޮސްޕިޓަލަށް ފޮނުވުމުގެ ހުރިހާ އިންތިޒާމެއް މިކޮޅުން ހަމަޖައްސައިދޭނެ. މިތަނުން ދެވެން ހުރި ޚިދުމަތެއް ދެވޭނެ ވަގުތުން ވަގުތަށް ހަމަ އެދުވަހު،” ޝާހް ވިދާޅުވިއެވެ.\n2008 ވަނަ އަހަރުން ފެށިގެން 2013 ވަނަ އަހަރާއި ހަމައަށް ސިއްޙީ ދާއިރާއަށް ޚަރަދުކޮށްފައިވަނީ 255 މިލިއަން ރުފިޔާއެވެ. ނަމަވެސް ރައީސް ޢަބްދުﷲ ޔާމީންގެ ސަރުކާރުން ސިއްޙީ ދާއިރާއަށް އެކަނިވެސް ފަސް 16.1 ބިލިއަން ރުފިޔާ ވަނީ ޚަރަދުކޮށްފައެވެ.


"Blade Runner 2049" ge animated series eh hadhan nimmaifi | Mihaaru\n"ބްލޭޑް ރަނާ 2049" ގެ ޕޯސްޓަރެއްގައި ހެރިސަން ފޯޑާއި ރަޔަން ގޮޒްލިން.\n"ބްލޭޑް ރަނާ 2049" ގެ އެނިމޭޓެޑް ސީރީޒެއް ހަދަން ނިންމައިފި\n03 ޑިސެމްބަރ 2018 - 06:57\nމިދިޔަ އަހަރު ރިލީޒް ކުރި ސައިންސް ފިކްޝަން ފިލްމު "ބްލޭޑް ރަނާ 2049" އަށް ބިނާކޮށް "ބްލޭޑް ރަނާ-ބްލެކް ލޮޓަސް" ގެ ނަމުގައި އެނިމޭޓެޑް ސީރީޒެއް ހަދާ ގޮތަށް ނިންމައިފި އެވެ.\nވެރައިޓިން ބުނި ގޮތުގައި ޑެނިސް ވިލެނޯވް ޑައިރެކްޓް ކުރި ފިލްމަށް ބިނާކޮށް 13 އެޕިސޯޑްގެ އެނިމޭޓެޑް މިނީ ސީރީޒް ހަދަނީ އެލްކަން ޓެލެވިޝަން ގްރޫޕާއި ވާނާ ބްރަދާޒްގެ ގޮފިތަކުގެ ގޮތުގައި މަސައްކަތް ކުރާ އެޑަލްޓް ސްވިމް އަދި ކްރަންޗީ ރޯލް ގުޅިގެންނެވެ.\nނަމަވެސް މި ޕްރިޖެކްޓާ ބެހޭ މާ ބޮޑު ތަފުސީލެއް އަދި ހާމައެއް ނުކުރެ އެވެ.\nއެކަމަކު "ބްލޭޑް ރަނާ 2049" ގައި ހިމެނޭ މުހިއްމު ކެރެކްޓާތައް "ބްލޭޑް ރަނާ-ބްލެކް ލޮޓަސް" އިން ވެސް ފެނިގެން ދާނެ ކަމަށް ވެރައިޓީން ބުންޏެވެ. މިދިޔަ އަހަރުގެ އޮކްޓޯބަރު މަހު ރިލީޒް ކުރި "ބްލޭޑް ރަނާ 2049" ގެ މުހިއްމު ރޯލްތައް ކުޅެފައި ވަނީ ހެރިސަން ފޯޑް، ރަޔަން ގޮޒްލިން، ރޮބިން ރައިޓް، ކާލާ ޖޫރީ، ޖެރެޑް ލެޓޯ އަދި މެކެންޒީ ޑޭވިސް އެވެ.\nޖުމްލަ 185 މިލިއަން ޑޮލަރުގެ ބަޖެޓަކުން ހެދި ފިލްމަށް ބޮކްސް އޮފީހުގައި 259.2 މިލިއަން ޑޮލަރުގެ އާމްދަނީއެއް ލިބުނެވެ.\n"ބްލޭޑް ރަނާ 2049" ގެ ޓްރެއިލާ.\n"ބްލޭޑް ރަނާ-ބްލެކް ލޮޓަސް" އާ ބެހޭ ގޮތުން އެޑަލްޓް ސްވިމްގެ ސީނިއާ ވައިސް ޕްރެޒިޑެންޓް އަދި ކްރިއޭޓިވް ޑައިރެކްޓަރު ޖޭސަން ޑެމާކޯ ބުނީ މިއީ ހުވަފެނީ ޕްރޮޖެކްޓެއް ކަމަށެވެ. އޭނާ ބުނި ގޮތުގައި 1982 ގައި އޭރު އުމުރުން އެންމެ 11 އަހަރުގައި "ބްލޭޑް ރަނާ" ގެ ފުރަތަމަ ފިލްމު ބަލަން ލިބުނު ހިސާބުން މި ފިލްމުގެ ވަރަށް ބޮޑު ފޭނަކަށް ވެފައިވާ ކަމަށެވެ.\n"އެހެންވެ މީގެ އެނިމޭޓެޑް ވާޝަނެއް ހަދަން އަހަރެމެންނަށް ފުރުސަތު ލިބުމަކީ ހަމަ ހަގީގަތުގައި ވެސް ހުވަފެނެއް ހަގީގަތަކަށް ވުން ކަހަލަ ކަމެއް،" ޖޭސަން ބުންޏެވެ.\nއިތުރު ލިޔުންތައް ހޮލީވުޑް އެނިމޭޓެޑް ފިލްމް


ޗިސްމޭގެ ކެންސަރު - ވިކިޕީޑިއާ\nޗިސްމޭގެ ކެންސަރު (އިނގިރޭސި ބަހުން: Pancreatic cancer)އަކީ ޗިސްމޭ ގައި ކެންސަރު ގެ ޓިއުމަރު އުފެދުމެވެ. އެމެރިކާ ފަދަ ގައުމުތަކުގައި ކޮންމެ އަހަރަކު އެތަކެއް ބަޔަކު ޗިސްމޭގެ ކެންސަރު ޖެހިގެން ދުނިޔެއިން ނެތިދެއެވެ. ޗިސްމޭ އަކީ މައިދާ، ކުޑަގޮހޮރު އަދި ފުރަމޭ މި3ގުނަވަނުގެ މެދުގައި އޮންނަ ގުނަވަނެކެވެ. ޗިސްމޭގެ މަސައްކަތަކީ ކާނާ ހަޖަމުކުރުމަށް ބޭނުންވާ ބައެއް އެންޒައިމްތައް އުފައްދައިދީ ކުޑަ ގޮހޮރުގެ ތެރެއަށް ފޮނުވައި ދިނުމެވެ. ޗިސްމޭއިން އުފައްދައިދޭ އެންޒައިމްތަކުގެ ތެރެއިން އެންމެ ޚާއްޞަ އެންޒައިމަކީ ހަކުރުގެ މާއްދާ ހަޖަމުކުރުމަށް އުފައްދައިދޭ އިންސިއުލިން އެވެ. ޗިސްމޭގައި ގިނައިން ކެންސަރު އުފެދެނީ އުމުރުން ދުވަސްވުމުންނެވެ.\n3 ފުރުޞަތު ބޮޑު މީހުން\nވަކި ޚާއްޞަ ސަބަބެއް އަދި ހޯދިފައެއް ނުވެއެވެ.\nބަނޑުގައި ރިހުން : ބަނޑުގެ މަތީބައިގައި މެދުން ރިހުމާއި، ބައެއް ފަހަރު ބުރިކަށި ފަރާތުގައި ވެސް މިރިހުން ހުރުން. މިގޮތުން ރިހުން ހުންނާނީ ބަނޑުގެ މެދުން މަތީގައެވެ. މިރިހުން ކުރިޔަށް ލެނބިލުމުން ފިލައިދާނެއެވެ. އަދި މިރިހުމުގެ އަސަރު ބުރަކަށީގައި ވެސް ހުންނާނެ އެވެ.\nބަލީގެ ފަހު މަރުހަލާގައި ޖޯންޑިސްޖެހުން\nއިންސިއުލިން ގަވާޢިދުން އުފައްދައި ނުދިނުމުގެ ސަބަބުން ހަކުރުބަލި ޖެހޭގޮތްވުން\nބަނޑުދިޔާވުމާ ނަޖިހުގެ ވަސްނުބައިވުން\nމޭނުބައިކުރުން އަދި ހޮނޑުލުން\nބައެއް މީހުން ޗިސްމޭއަށް ކެންސަރުޖެހި ބަލީގެ އެއްވެސް އަލާމާތެއް ނުފެނި ހަށިގަނޑުގެ އެހެން ގުނަވަންތަކަށް ކެންސަރުގެ އަސަރު ފޯރައެވެ. ޗިސްމޭއަށް ކެންސަރު ޖެހިފައިވާކަން ގިނަފަހަރަށް އެނގެނީ އެހެން ގުނަވަނަކަށް ކެންސަރު ފެތުރި އެކަމާބެހޭގޮތުން ހޯދާ ހޯދުންތަކުގެ ތެރޭގައެވެ.\nފުރުޞަތު ބޮޑު މީހުންEdit\nޗިސްމޭގެ ކެންސަރު ޖެހުމުގެ ފުރުޞަތު ބޮޑީ:-\nއުމުރުން 60 އަހަރުން މަތީގެ މީހުން\nދުންފަތުގެ އިސްތިއުމާލު ކުރާ މީހުންނަށް\nރަތް މަސް ކެއުމުގައި ގިނައިން ހިމެނުން\nތަރުކާރީ މޭވާ ފަދަ ބާވަތްތައް ކެއުމުގައި ނުހިމެނުން\nދާއިމީ ސިފައެއްގައި ޗިސްމޭ ދުޅަވުން\nބަލީގެ އަސަރުކޮށްފައިވާ މިންވަރެއްގެ މައްޗަށް ބަލައި ފަރުވާ ކުރިޔަށް ގެންދާނެ ގޮތެއް ކަނޑައަޅާނީ ފަރުވާދޭ ޑޮކްޓަރެކެވެ.\nކެންސަރު ދެނެގަންނާނީ ކިހިނެއް؟ - މުހައްމަދު އިސްމާޢީލްފުޅު، މއ.މާފުނަ - 2005\nLast edited on4އެޕްރީލް 2013, at 21:06


ހެޔޮލަފާ ދަރިން ލިބުމަށްޓަކައި ބަލިވެއިނީންސުރެ ހެޔޮ އަމަލުތައް ކުރުންމަތީގައި ދެމިތިބެންޖެހޭ: ޝައިޚް އިލްޔާސް\nހުކުރު ދުވަހުގެ ރޭ މަސްޖިދު މުޙައްމަދު ބިން ޢަބްދުﷲ ގައި ދަރުސް ދެއްވަމުން ޝައިޚް އިލްޔާސް ވިދާޅުވީ ދަރިން ރަނގަޅު ގޮތުގައި ތަރުބިއްޔަތު ނުކުރެވުމުގެ މައްސަލައަކީ މުޖުތަމައުގައި މިހާރު އޮތް އެންމެ ބޮޑު މައްސަލަ ކަމަށާއި އެ މައްސަލަ ކުރިމަތިވެފައިވަނީ ވަރަށް ގިނަ ސަބަބުތައް މެދުވެރިވެގެން ކަމަށެވެ. ސަބަބުތަކުގެ ތެރޭގައި މައިންބަފައިންގެ އަމަލުތަކާއި ތައުލީމީ މަންހަޖު ހިމެނޭ ކަމަށެވެ.\nޝައިޚް އިލްޔާސް ވިދާޅުވީ ދަރިންނަށް ބަލިވެ އިނީންސުރެ މައިންނަކީ ނަމާދުކޮށް ރަނގަޅުގޮތުގައި ދިރިއުޅޭ ބައަކަށް ވާންޖެހޭނެ ކަމަށެވެ.\nހަމައެފަދައިން ބައްޕައިންނަކީ އަނބިންނަށް އަޅައިލާ، އޯގާތެރި ބައަކަށް ވާންޖެހޭނެ ކަމަށެވެ. އަދި މާތް ﷲ އެންގެވި ގޮތުގައި ހަލާލުމަސައްކަތްކޮށް ހަލާލުގޮތުގައި ލިބޭ އާމްދަނީން ތިމާއަށާއި އަނބިމީހާއަށް ޚަރަދުކުރާ މީހަކަށްވެސް ވާންޖެހޭނެ ކަމަށެވެ.\nޝައިޚް އިލްޔާސް ވިދާޅުވީ އާންމު މަސްތަކުގައި ނަމާދު ނުކުރެވޭ ދުވަސްތަކެއް ކޮންމެ މަހަކު މައިންނަށް އައިނަމަވެސް ބަލިވެއިނުމާއިއެކު ކޮންމެ ދުވަހަކީވެސް ނަމާދުކުރެވޭ ދުވަހެއް ކަމަށެވެ. އެކަން އެގޮތަށް މާތް ﷲ މިންވަރުފުޅު ކުރައްވަވާފައިވަނީ ވީހައި ގިނައިން ނަމާދުކޮށް ހެޔޮ އަމަލުތައް ކުރުމަށް ކަމަށެވެ. ނަމާދުކޮށް ހެޔޮ އަމަލުތައް ގިނަކޮށް ތިމާއަށް ލިބެންއުޅޭ ދަރިފުޅަށް ބާއްޖެވެރިކަން އެދި ދުޢާކުރުންމަތީގައި ދެމިތިބޭނަމަ ލިބޭ ދަރިންނަކީ ބަސް އަހާ، ކިޔަމަންތެރި ލޮލަށް ފިނިކަން ގެނެސްދޭ ދަރިންނަށް ވެގެންދާނެ ކަމަށެވެ.\nޝައިޚް އިލްޔާސް ވިދާޅުވީ ދަރިން ތަރުބިއްޔަތުކުރަން ފަށަންޖެހޭ އުމުރާއިމެދު ގިނަ ބައަކު ޚިޔާލުތަފާތުވާ ކަމަށެވެ. އެންމެ ކުޑައިރުންސުރެ ކަމާއި ވަކި ވަރަކަށް ބޮޑުވުމުން ކަމާއި ގްރޭޑް 10 ނިންމުމުން ކަމާއިމެދު ވިސްނުން ގެންގުޅޭ ކަމަށެވެ.\nޝައިޚް އިލްޔާސް ވިދާޅުވީ ދަރިންނަށް ރަނގަޅު ތަރުބިއްޔަތުދީ ނަމާދުކުރުވަން ފަށަންޖެހޭ އުމުރު މާތް ﷲ ވަނީ ބަޔާންކުރައްވަވާފައި ކަމަށާއި އެކަން ބަދަލުކުރުމުގެ ބާރު އިންސާނުންނަށް ލިބިގެން ނުވާނެ ކަމަށެވެ. ދަރިން ލައްވައި ނަމާދުކުރުވަން މާތް ﷲ އަންގަވާފައިވާ އުމުރުގައި އެކަން ނުކުރިނަމަ ފަހުން އެކަން ކުރުން ވާނީ މުސްތަޙިއްލު ކަމަކަށް ކަމަށެވެ.\nޝައިޚް އިލްޔާސް ވިދާޅުވީ މައިން ބަފައިން ދަރިން ސްކޫލަށް ގެންދާ ކަމަށާއި ޓިޔުޝަން ދިނުމަށާއި އެހެން ކަންކަމަށްވެސް ޚަރަދުކުރާ ކަމަށެވެ. ނަމަވެސް3މާއްދާއިންވެސް ގިނަ ކުދިން ފާސްނުވާ ކަމަށާއި އެކަން އެގޮތަށް މެދުވެރިވަނީ ނަމާދުކުރުމާއި މެދު އިހްމާލްވެވޭތީ ކަމަށެވެ.\nޝައިޚް އިލްޔާސް ވިދާޅުވީ ހެނދުނު ހޭލައިގެން ދަރިން ތައްޔާރުކޮށް، ކުދިން ގޮވައިގެން ބެލެނިވެރިން ސްކޫލަށްދާއިރު ދުވަހުގެ ފުރަތަމަ ކަމެއްގެ ގޮތުން ކުރަންޖެހޭ ފަތިސް ނަމާދު ގިނަ ބެލެނިވެރިން ނުކުރާ ކަމަށެވެ. އަދި ދަރިން ލައްވައި ވެސް ފަތިސް ނަމާދު ނުކުރުވާ ކަމަށެވެ.\nދަރިން ކުޅިވަރު ކުޅުވަން ދަނޑަށް ގެންދަނީވެސް ނަމާދުނުކޮށް ބައިތިއްބައިގެން ކަމަށާއި ދަޑަށް ކުދިން ދޫކޮށްލުމަށްފަހު ކުޅިބަލަން ތިބެނީ ވެސް ނަމާދު ނުކޮށް ކަމަށެވެ. އެގޮތަށް ނަމާދު ނުކޮށް ތިބެގެން އަދި ދަރިން ލައްވައި ނަމާދު ނުކުރުވައި ތިބެގެން ދަރިންނަކީ މޮޅު ރަނގަޅުކުދިންކަމަށް ވުމަށް އެދުނު ނަމަވެސް އެކަމުގައި ހުރަސްތައް ގިނަވާނެ ކަމަށެވެ.


(04 ސެޕްޓެންބަރު 2019 އިން ފެށިގެން ދިވެހިރާއްޖޭގެ ސުޕްރީމް ކޯޓުގެ ފަނޑިޔާރެއްގެ މަޤާމުގައި)\nއަލްއުސްތާޛާ ޢާއިޝާ ޝުޖޫން މުޙައްމަދު އުފަންވެ ވަޑައިގެންނެވީ 23 ޑިސެމްބަރ 1977 ވަނަ ދުވަހު ކ. މާލެ އަށެވެ. އެކަމަނާ ވަނީ ސްރީލަންކާގެ ރޯޔަލް އިންސްޓިޓިއުޓްގައި ޔުނިވަރސިޓީ އޮފް ލަންޑަންގެ އެކްސްޓަރނަލް ޕްރޮގްރާމްގެ ދަށުން ޤާނޫނީ ދާއިރާއިން ބެޗްލަރ އޮފް ލޯސް (އޮނަރސް) ފުރިހަމަ ކުރައްވާ، އޮސްޓްރޭލިއާގެ ޔުނިވަރސިޓީ އޮފް ވެސްޓަރން އޮސްޓްރޭލިޔާއިން މާސްޓަރ އޮފް ލޯސް ޙާޞިލްކުރައްވާފައެވެ. އަލްއުސްތާޛާ ޢާއިޝާ ޝުޖޫން މުޙައްމަދު ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު ކަމުގެ މަޤާމަށް ޢައްޔަން ކުރެވުނީ 04 ސެޕްޓެންބަރު 2019 ގައެވެ.\nއަލްއުސްތާޛާ ޢާއިޝާ ޝުޖޫން މުޙައްމަދު ދައުލަތަށް ޚިދުމަތް ކުރައްވަން ފައްޓަވާފައިވަނީ 12 ފެބްރުއަރީ 1997 ގައެވެ. އެކަމަނާ ފުރުއްވާފައިވާ މަޤާމްތަކުގެ ތެރޭގައި ޖަސްޓިސް މިނިސްޓްރީއާއި ކުޑަކުދިންނާބެހޭ ކޯޓުގެ އެސިސްޓަންޓް ލީގަލް އޮފިސަރުކަމާއި، މިނިސްޓްރީ އޮފް ޖަސްޓިސްގެ ޑެޕިއުޓީ ޑިރެކްޓަރ ލީގަލް އެފެއަރސްގެ މަޤާމް ހިމެނެއެވެ. އެކަމަނާއަކީ ދިވެހިރާއްޖޭގެ އެންމެ ފުރަތަމަ ޢައްޔަންކުރެވުނު ދެ އަންހެން ފަނޑިޔާރުންގެ ތެރެއިން އެއް ފަނޑިޔާރެވެ. މިގޮތުން 11 ޖުލައި 2007 ވަނަ ދުވަހު އެކަމަނާ މަދަނީ ކޯޓުގެ ޤާޟީ ކަމުގެ މަޤާމަށް ޢައްޔަން ކުރެވުނެވެ. 20 ފެބްރުއަރީ 2008 އިން ފެށިގެން 20 ޖަނަވަރީ 2009 ހަމަޔަށް ކިޔަވާވިދާޅުވުމަށްޓަކައި ރާއްޖެއިން ބޭރަށް ވަޑައިގަތުމަށްފަހު އެނބުރި ރާއްޖެ ވަޑައިގަތުމުން، 21 ޖަނަވަރީ 2009 ގައި ދެވަނަ ފަހަރަށް މަދަނީ ކޯޓުގެ ޤާޟީގެ މަޤާމަށް އެކަމަނާ އައްޔަންކުރެވުނެވެ. އޭގެފަހުން،31 ޑިސެމްބަރ 2014 ވަނަ ދުވަހު އެ މަޤާމުން އިސްތިޢުފާ ދެއްވުމާ ހަމައަށް، މެދުކެނޑުމެއްނެތި މަދަނީ ކޯޓުގައި، އަދި ސިވިލް ކޯޓު އުފެދުމުން ސިވިލް ކޯޓުގައި އެކަމަނާ މަސައްކަތް ކުރައްވާފައިވެއެވެ. އޭގެފަހުން، 2015 އިން ފެށިގެން އެކަމަނާ މަސައްކަތްކުރައްވާފައިވަނީ ނަޝީދު އެންޑް ކޯ ލޯ ޕްރެކްޓިސްގެ އެސޯސިއޭޓް ޕާޓްނަރގެ ގޮތުގައެވެ. މީގެއިތުރުން، ޢާއިޝާ ޝުޖޫން މުޙައްމަދަކީ ޤާނޫނީ ފަންނުގެ ޤާނޫނުގެ ދަށުން ޤާނޫނީ ވަކީލުންގެ ކަންކަން މޮނީޓަރކުރުމަށް 2019 ވަނަ އަހަރު އުފެދުނު ދިވެހިރާއްޖޭގެ ބާ ކައުންސިލްގެ އެގްޒެކެޓިވް ކޮމިޓީއަށް އިންތިޚާބުވެވަޑައިގަތް މެންބަރެކެވެ. އަދި އަނިޔާވެރި ޢަމަލުތަކާއި ދެކޮޅަށް މަސައްކަތްކުރާ އ.ދ. ގެ ސަބް-ކޮމެޓީ (އެސްޕީޓީ) އަށް އިންތިޚާބުވެވަޑައިގެންނެވުމާއެކު، އަލްއުސްތާޛާ ޢާއިޝާ ޝުޖޫން މުޙައްމަދު ވެގެންދިޔައީ އ.ދ. ގެ ޓްރީޓީ ބޮޑީއަކަށް އިންތިޚާބުވި ފުރަތަމަ ދިވެހި ރައްޔިތަށެވެ. އެކޮމެޓީގެ މެންބަރުކަން 2011 އިން ފެށިގެން 2018 ވަނަ އަހަރުގެ ނިޔަލަށް ފުރުއްވި މުއްދަތުގައި، އެކަމަނާއަކީ އެ ކޮމިޓީގެ ވައިސް ޗެއަރޕަރސަން ފޯ ޖުރިސްޕުރުޑެންސް އަދި ރެޕަޓުއަރ ވެސްމެއެވެ.\nއަލްއުސްތާޛާ ޢާއިޝާ ޝުޖޫން މުޙައްމަދު ދިވެހިރާއްޖެ ތަމްސީލުކޮށްފައިވާ ބައިނަލްއަޤްވާމީ މައިދާންތައް؛\n- 2007 ވަނަ އަހަރު ޖެނެވާގައި ބޭއްވުނު އދ. ގެ ކުޑަކުދިންގެ ހައްޤުތައް ރައްކާތެރިކުރުމަށް މަސައްކަތްކުރާ ކޮމިޓީގެ 45 ވަނަ ބައްދަލުވުމުގައި ދިވެހިރާއްޖޭގެ ޑެލިގޭޝަންގެ މެންބަރުކަން.\n- 2007 ވަނަ އަހަރު ނިއު ޔޯކުގައި ބޭއްވުނު އދ. ގެ އަންހެނުންނާދެމެދު ކުރެވޭ ތަފާތުކުރުންތައް ނައްތާލުމަށް މަސައްކަތްކުރާ ކޮމިޓީގެ 37 ވަން ބައްދަލުވުމުގައި ދިވެހިރާއްޖޭގެ ޑެލިގޭޝަންގެ މެންބަރުކަން.\n- 2004 ވަނަ އަހަރު އދ. ގެ އިންސްޓިޓިއުޓް ފޯ ޓްރެއިނިންގ އެންޑް ރިސަރޗްއިން ހިންގި، "ރީޖަނަލް ފެލޯޝިޕް ޕްރޮގްރާމް އިން އިންޓަނޭޝަނަލް ލޯ ފޯ ކަންޓްރީސް ފްރޮމް އޭޝިއާ" ގެ ފެލޯ އެއް.\n- 2000 ވަނަ އަހަރު ނިއު ޔޯކުގައި ބޭއްވުނު، 23 ވަނަ "ސެޕަޝަލް ސެޝަން އޮފް ދަ ޔުނައިޓަޑް ނޭޝަންސް ޖެނެރަލް އެސެމްބްލީ – ވުމަން 2000: ޖެންޑަރ އީކުއަލިޓީ، ޑިވަލޮޕްމަންޓް އެންޑް ޕީސް ފޯ ދަ ޓުވެންޓީފަސްޓް ސެންޗަރީ" ބައްދަލުވުމުގައި ދިވެހިރާއްޖޭގެ ޑެލިގޭޝަންގެ މެންބަރުކަން\nއަލްއުސްތާޛާ ޢާއިޝާ ޝުޖޫން މުޙައްމަދު ބައިވެރިވެވަޑައިގެންނެވި ސެމިނާރތަކާއި ވޯރކްޝޮޕްގެ ތެރޭގައި؛\n- ފަނޑިޔާރުކަމުގެ ތަފާތު ކޮންފެރެންސްތަކާއި، ސެމިނާރތައް އަދި ވޯރކްޝޮޕްތައް.\n- އެކްސެސް ޓު ޖަސްޓިސް އާ ގުޅޭ ތަފާތު ކޮންފެރެންސްތަކާއި، ސެމިނާރތައް އަދި ވޯރކްޝޮޕްތައް.\n- ޕަބްލިކް އިންޓަނޭޝަނަލް ލޯގެ ކޮންފެރެންސްތަކާއި، ސެމިނާރތައް އަދި ވޯރކްޝޮޕްތައް.\n- އެންވާރަމަންޓަލް ޖަސްޓިސް އަދި އެންވާރަމަންޓަލް ލޯގެ ކޮންފަރެންސްތަކާއި ވޯރކްޝޮޕްތައް.\n- "ލޯ އޭޝިއާ" ގެ ކޮންފަރެންސްތައް.\n- ކޮމަންވެލްތް ލޯޔަރސް އެސޯސިއޭޝަންގެ ކޮންފަރެންސްތައް.\n- ކުޑަކުދިންގެ ހައްޤުތައް ރައްކާތެރިކުރުމާ ގުޅޭ ތަފާތު ކޮންފެރެންސްތަކާއި، ސެމިނާރތައް އަދި ވޯރކްޝޮޕްތައް.\n- ޖެންޑަރ އީކުއަލިޓީ އާގުޅޭ ކޮންފެރެންސްތަކާއި، ސެމިނާރތައް އަދި ވޯރކްޝޮޕްތައް.\n- ޕްރޮޖެކްޓް ފޯމިއުލޭޝަން އެންޑް އިމްޕްލިމެންޓޭޝަންއާ ގުޅޭ ވޯރކްޝޮޕްތައް.\nއަލްއުސްތާޛާ ޢާއިޝާ ޝުޖޫން މުޙައްމަދު ހިންގަވާފައިވާ ނުވަތަ މަޢުލޫމާތު ދެއްވާފައިވާ ތަމްރީން ޕްރޮގްރާމްތަކުގެ ތެރޭގައި؛\n- ކޯޓުތަކުގެ މުވައްޒަފުންނަށް ހިންގޭ އެކި ބާވަތްތަކުގެ ތަމްރީން ޕްރޮޤްރާމްތައް.\n- ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި އިންސާނީ ހައްޤުތަކާ ގުޅޭގޮތުން، ފަނޑިޔާރުންނާއި މެޖިސްޓްރޭޓުންނަށް އަމާޒުކޮށްގެން ހިންގާފައިވާ ތަމްރީން ޕްރޮގްރާމްތަކާއި ވޯރކްޝޮޕްތައް.\n- އާއިލީ އަދި ކުޑަކުދިންގެ ހައްޤުތައް ރައްކާތެރިކުރުމާ ގުޅޭގޮތުން، ޑިޕާޓްމަންޓް އޮފް ޖެންޑަރ އަދި މޯލްޑިވްސް ޕޮލިސް ސަރވިސްއަށް އަމާޒުކޮށްގެން ހިންގާފައިވާ ތަމްރީން ޕްރޮގްރާމްތައް.\n- ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި އިންސާނީ ހައްޤުތަކާ ގުޅޭގޮތުން، ޖަލުތަކުގެ މުވައްޒަފުންނަށް އަމާޒުކޮށްގެން ހިންގާފައިވާ ތަމްރީން ޕްރޮގްރާމްތަކާއި ވޯރކްޝޮޕްތައް.\n- އިންސާނީ ހައްޤުތަކާ ގުޅޭގޮތުން، އެކި ފަރާތްތަކަށް އަމާޒުކޮށްގެން ހިންގާފައިވާ ތަފާތު ތަމްރީން ޕްރޮގްރާމްތައް.\n- ދިވެހިރާއްޖޭގެ ތަފާތު ޤާނޫނުތަކާއި ޤަވާއިދުތަކާ ގުޅޭގޮތުން، ފަނޑިޔާރުންނާއި މެޖިސްޓްރޭޓުންނަށް އަމާޒުކޮށްގެން ހިންގާފައިވާ ތަމްރީން ޕްރޮގްރާމްތަކާއި ވޯރކްޝޮޕްތައް.\n- އަންހެނުން ބާރުވެރިކުރުމަށްޓަކައި ހިންގާފައިވާ، ތަފާތު ތަމްރީން ޕްރޮގްރާމްތަކާއި ވޯރކްޝޮޕްތައް.\n- ޖުވެނައިލް ޖަސްޓިސް އަދި ރެސްޓޮރޭޓިވް ޖަސްޓިސްއާ ގުޅޭގޮތުން ހިންގާފައިވާ، ތަފާތު ތަމްރީން ޕްރޮގްރާމްތަކާއި ވޯރކްޝޮޕްތައް.\nއަލްއުސްތާޛާ ޢާއިޝާ ޝުޖޫން މުޙައްމަދަށް ލިބިވަޑައިގެންފައިވާ އިތުރު ތަޖުރިބާތަކުގެ ތެރޭގައި؛\n- އޮޕްޝަނަލް ޕްރޮޓޮކޯލް ޓު ދަ ކޮންވެންޝަން އަގެއިންސްޓް ޓޯޗަރގެ މެންބަރު ޤައުމުތަކުގެ ތެރެއިން؛ ޖަރުމަން، އަޒަރުބައިޖާން، ރުމޭނިއާ، އަދި ސްލޮވޭނިއާ ފަދަ ޤައުމުތަކުގެ ސަރުކާރުތަކަށާއި ނޭޝަނަލް ޕްރިވެންޓިވް މެކޭނިޒަމް (އެން.ޕީ.އެމް)ތަކަށް ލަފާދީ އެހީތެރިކަން ފޯރުކޮށްދިނުން، 2011-2018.\n- 2017 ވަނަ އަހަރު، އޮފީސް އޮފް ދަ ހައި ކޮމިޝަނަރ ފޯ ހިއުމަން ރައިޓްސްއިން އިންތިޒާމްކޮށްގެން ކުރިއަށް ގެންދިޔަ، އޮޕްޝަނަލް ޕްރޮޓޮކޯލް ޓު ދަ ކޮންވެންޝަން އަގެއިންސްޓް ޓޯޗަރގެ "ސެމިނާރ ފޯ ސީނިއަރ އޮފިޝަލްސް އޮފް އިންޑޮނޭޝިއާގެ" ޕްރައިމަރީ ރިސޯސް ޕަރސަންކަން.\n- 2016 އަދި 2013 ވަނަ އަހަރު، އިންޓަނޭޝަނަލް ކޮމިޝަން އޮފް ޖުރިސްޓްސްއިން އިންތިޒާމްކޮށްގެން ކުރިއަށް ގެންދިޔަ، އޮޕްޝަނަލް ޕްރޮޓޮކޯލް ޓު ދަ ކޮންވެންޝަން އަގެއިންސްޓް ޓޯޗަރގެ "ސެމިނާރ ފޯ ސީނިއަރ އޮފިޝަލްސް (ގަވަރމަންޓް އެންޑް މިލިޓަރީ) އޮފް ތައިލޭންޑްގެ" ޕްރައިމަރީ ރިސޯސް ޕަރސަންކަން.\n- 2011 ވަނަ އަހަރު، ކައުންސިލް އޮފް ޔޫރަޕްއިން އިންތިޒާމްކޮށްގެން ކުރިއަށް ގެންދިޔަ، "6 ވަނަ އެންޕީއެމް ތީމަޓިކް ޕޯކްޝޮޕް އޮން ވަލްނަރަބަލް ގްރޫޕްސް އިން ޑިޓެންޝަން" ގެ ރިސޯސް ޕަރސަންކަން.\n- 2010 ވަނަ އަހަރު، އދ. ގެ ޑިވަލޮޕްމަންޓް ފަންޑްއިން އިންތިޒާމްކޮށްގެން ބެންކޮކްގައި ބޭއްވުނު "އެކްސެސް ޓު ޖަސްޓިސް ރީޖަނަލް ކޮންސަލްޓޭޝަން" ގެ ރިސޯސް ޕަރސަންކަން.\n- 2010 ވަނަ އަހަރު، އޮފީސް އޮފް ދަ ހައި ކޮމިޝަނަރ ފޯ ހިއުމަން ރައިޓްސްއިން އިންތިޒާމްކޮށްގެން ކުރިއަށް ގެންދިޔަ، "ޖުޑީޝަލް ކޮލޯކިއަމް ފޯ އިރާނިއަން ޖަޖަސް" ގެ ރިސޯސް ޕަރސަންކަން.\n- ދިވެހިރާއްޖޭގައި ޔުނިސެފުންނާއި ޔޫ.އެން.ޑީ.ޕީ އިން ހިންގާފައިވާ ބައެއް މަސައްކަތްތަކުގައި ކޮންސަލްޓްއެއްގެ ހައިޘިއްޔަތުން ޙަރަކާތްތެރިވުން، އަދި އެ ޖަމްޢިއްޔާތަކާއި އެފަދަ އެހެން ޖަމްޢިއްޔާތަކުން ހިންގާ އެކި ޕްރޮގްރާމްތަކުގައި އެހީތެރިވެދިނުން.


BREAKING: Covid-19 Jehigen Mexico In Ithuru 1,440 Maru - Vaguthu\nކޮވިޑް-19: މެކްސިކޯ އިން އިތުރު 1،440 މަރު\n8 މަސް ކުރިން ( ޖެނުއަރީ 23, 2021 )\nކޮވިޑް-19 ޖެހިގެން މެކްސިކޯ އިން އިތުރު 1،440 މީހުން މަރުވެއްޖެއެވެ.\nދުނިޔޭގެ ގައުމުތަކުގެ ތެރެއިން އެންމެ ބޮޑަށް ބަލި ފެތުރިފައި އޮތް މެކްސިކޯ އިން މިހާތަނަށް ކޮވިޑް-19 ޖެހިގެން 147,614 މީހުން ވަނީ މަރުވެފައެވެ. ފާއިތުވެދިޔަ 24 ގަޑިއިރުގެ ތެރޭގައި އެ ގައުމުން ކޮވިޑް-19 އަށް ފައްސިވެފައި ވަނީ 21,007 މީހުންނެވެ.\nއަދި މިހާތަނަށް އައި އިރު، ކޮވިޑް-19 އަށް ފައްސިވެފައި ވަނީ 1,732,290 މީހުންނެވެ.\nދުނިޔޭގެ ގައުމުތަކުގެ ތެރެއިން ތިން ވަނަ އަށް އެންމެ ގިނަ މީހުން މަރުވެފައި ވަނީ މެކްސިކޯއިންނެވެ. އެ ގައުމުން ބަލި ޖެހިގެން 1,291,940 މީހުން ރަނގަޅުވި އިރު، މިވަގުތު ބައްޔަށް ފަރުވާ ހޯދަމުން ދަނީ 292,736 މީހުންނަށެވެ. ސީރިއަސް ހާލަތުގައި 5,652 މީހުން އެބަތިބިއެވެ.\nދުނިޔޭގެ އެކިކަންކޮޅުތަކުގައި ކޮވިޑް-19 ޖެހުނު މީހުންގެ އަދަދު ވަނީ 98 މިލިއަނަށް ވުރެ މައްޗަށް އަރައިފައެވެ. މި ބަލި ޖެހިގެން ދެ މިލިއަނަށް ވުރެ ގިނަ މީހުން މަރުވެފައިވާ އިރު، 70 މިލިއަނަށް ވުރެ ގިނަ މީހުން ބަލި ޖެހިގެން ވަނީ ރަނގަޅުވެފައެވެ.


SunOnline: CRC cup 20 ge semi final ge jaaga thah kashavaru vejje\nސީއާރުސީ ކަޕް 20ގެ ސެމީ ފައިނަލުގެ ޖާގަތައް ކަށަވަރުވެއްޖެ\nޢަބްދުﷲ އައިމަން 15 May 2019, 15:22\nމިހާރު ކުރިއަށްދާ ކަސްޓަމްސް ސެކްޝަންތަކުގެ ފުޓްސަލް މުބާރާތުގެ ތެރެއިން --- ފޮޓޯ/ ކަސްޓަމްސް\nކަސްޓަމްސްގެ ސެކްޝަންތަކުގެ މެދުގައި އަހަރަކު އެއްފަހަރު ބޭއްވޭ ފުޓުސަލް މުބާރާތް، ސީއާރުސީ ކަޕް 20ގެ ސެމީ ފައިނަލުގައި ވާދަ ކުރާނެ ޓީމުތައް ކަށަވަރު ވެއްޖެ އެވެ.\nމި މަހުގެ ހަތް ވަނަ ދުވަހު ފެށި މި މުބާރާތުގައި ނުވަ ޓީމަކުން ބައިވެރިވި އިރު މުބާރާތް ކުރިއަށް ގެންދިޔައީ ތިން ގުރޫޕަކަށް ބަހާލައިގެންނެވެ. ކޮންމެ ގްރޫޕެއްގެ ވެސް އެއް ވަނަ އަދި ދެވަނަ ހޯދާ ޓީމުތަކުގެ އިތުރުން، ތިން ވަނަ އަށް ދާ ޓީމުތަކުގެ ތެރެއިން އެންމެ ރަނގަޅު ދެ ޓީމު މުބާރާތުގެ ކުއާޓާ ފައިނަލަށް ދަތުރުކުރި އިރު އިއްޔެ ވަނީ ކުއާޓާ ފައިނަލުގެ މެޗުތައް ކުޅެވިގެން ގޮސްފަ އެވެ.\nއިއްޔެ ކުޅުނު ކުއާޓާ ފައިނަލްގެ ފުރަތަމަ މެޗުގައި ބައްދަލުކުރީ ޓީމް އެއާކޯގޯ އަދި އެމްޓީ ޔުނައިޓަޑް އެވެ. އެ މެޗު 1-3ގެ ނަތީޖާއަކުން ކާމިޔާބު ކުރީ ޓީމް އެއާކާގޯ އެވެ. އެ މެޗުގެ މޮޅު ކުޅުންތެރިއަކަށް ހޮވުނީ މެޗުގައި ތަފާތު ކުޅުމެއް ދެއްކި ޓީމު އެއާކާގޯގެ ހަސަން ނޫރިޝްއެވެ.\nޓީމު އެއާކާގޯއާއި އެމްޓީ ޔުނައިޓެޑް ބައްދަލު ކުރި މެޗުގެ މޮޅު ކުޅުންތެރިއަކަށް ހޮވުނު އެއާކާގޯގެ ހަސަން ނޫރިޝްއަށް ޓްރޮފީ ހަވާލު ކުރަނީ --- ފޮޓޯ/ ކަސްޓަމްސް\nކުއާޓާ ފައިނަލުގައި އިއްޔެ ކުޅެވުނު ދެ ވަނަ މެޗުގައި ބައްދަލުކުރީ ޓީމް ޑޮކް އަދި ޓީމް ބޮންޑެވެ. މިމެޗު ނިމުނީ 4-0 އިން ޓީމް ބޮންޑް މޮޅުވެގެންނެވެ. މި މެޗުގެ މޭން އޮފް ދަ މެޗަކީ ޓީމް ބޮންޑްގެ ޖާޒީ ނަންބަރު7މާޒިން މުޙައްމަދެެވެ.\nޓީމް އެއާކޯގޯ އާއި ޓީމް ބޮންޑުގެ އިތުރުން މުބާރާތުގެ ސެމީ ފައިނަލަށް ދަތުރު ކުރީ ޓީމް އެސްއޯޕީ އަދި ސަރުޖަން އެވެ. ޓީމް އެސްއޯޕީ ސެމީއަށް ދަތުރު ކުރީ ޓީމް ކަރާނީ 1-3ގެ ނަތީޖާއަކުން ބަލި ކުރުމަށް ފަހު އެވެ. އަަދި ސަރުޖަން ސެމީއަށް ދަތުރު ކުރީ ކާގޯ އެކުވެރިން 1-5ގެ ބޮޑު ނަތީޖާއަކުން ބަލިކޮށްގެނެވެ.\nމި މުބާރާތުގެ ސެމީ ފައިނަލުގެ މެޗުތައް ކުޅުމަށް ހަމަޖެހިފައި ވަނީ މާދަމާ ހަވީރު 16:00 ޖަހާ އިރު ހެންވޭރު ޓާފު ދަނޑުގަ އެވެ. ސެމީ ފައިނަލްގެ ފުރަތަމަ މެޗުގައި ބައްދަލު ކުރާނީ ޓީމް އެސްއޯޕީ އަދި ސަރުޖަން އެވެ. ސެމީ ފައިނަލްގެ ދެވަނަ މެޗުގައި ބައްދަލު ކުރާނީ ޓީމް އެއާ ކާގޯ އަދި ޓީމް ބޮންޑް އެވެ. މި މުބާރާތުގެ ފައިނަލް މެޗު ކުޅުމަށް ހަމަޖެހިފައި ވަނީ މެއި 18 ވާ ހޮނިހިރު ދުވަހު އެވެ.\nސީއާރުސީ ކަޕް ފުޓުސަލް މުބާރާތަކީ ކަސްޓަމްސްގެ އެކި ސެކްޝަންތަކުގެ މެދުގައި 2000 ވަނަ އަހަރުން ފެށިގެން ކޮންމެ އަހަރަކު ބާއްވަމުން އަންނަ މުބާރާތެކެވެ. ކަސްޓަމްސް ރިކްރިއޭޝަން ކްލަބުގެ ފަރާތުން އިންތިޒާމުކުރާ މި މުބާރާތުގެ މަގުޞަދަކީ ކަސްޓަމްސްގެ މުވައްޒަފުންގެ މެދުގައި އެކުވެރިކަމާއި އެއްބައިވަންތަކަން އާލާކުރުމާ އެކު ދުޅަހެޔޮ ޞިއްޙަތެއްގައި ތިބުމަށް ބާރުއެޅުމެވެ.\nހަތަރު މިލިއަނެއްހާ ރުފިޔާގެ ބޭރު ފައިސާ އަތުލައިގެންފި\nމިދިޔަ މަހު އިމްޕޯޓް ދަށްވެ، އެކްސްޕޯޓް އިތުރުވެއްޖެ


In The Heart Of the Sea: Chris Hemsworth fenigendhaanee thafaathu gothakah\nއިން ދަ ހާޓް އޮފް ދަ ސީ: ކްރިސް ހެމްސްވޮތު ފެނިގެންދާނީ ތަފާތު ގޮތަކަށް\nފިލްމުގެ ރޯލަށް އެކްޓަރު ހެމްސްވޮތު ތައްޔާރުވެފައި ވަނިކޮށް ނަގާފައިވާ ފޮޓޯއެއް (ކ) އަދި ކުރިން އޭނާ ހުރި ގޮތުގެ ފޮޓޯއެއް.\nމި ފިލްމަކީ މި އަހަރު ކުރިއަށް ހުރި ފިލްމުތަކުގެ ތެރެއިން ވަރަށް ފާހަގަކޮށްލެވޭ ފިލްމެކެވެ. އެންމެ މުހިންމު ސިފައަކީ ފިލްމުގެ ލީޑް ރޯލު ކުޅެފައިވާ އޮސްޓްރޭލިއާގެ ބަތަލް، ކްރިސް ހެމްސްވޮތު މި ފިލްމުގެ ރޯލަށް ތައްޔާރުވެފައިވާ ގޮތެވެ. އޭނާ ފެނިގެންދާނީ މީގެ ކުރިން ބޮޑު ސްކްރީނުތަކުން ފެނިގެން ދިޔަހާ ހިތްގައިމު އަދި ބާރުގަދަ މީހެއްގެ ގޮތުގައެއް ނޫނެވެ.\nފިލްމުގެ ރޯލަށް ތައްޔާރުވުމަށް އޭނާ ވަނީ ހާއްސަ ޑައެޓެއް ނަގައިގެން ބަރުދަނުން ހަ ކިލޯ ވެސް ދުއްވާލައިފަ އެވެ. އަދި ފިލްމުގެ ފުލް މޭކަޕްގައި ހެމްސްވޮތު ފެންނައިރު އެއީ އޭނާހެން ވެސް ހީއެއް ނުވެ އެވެ.\nމި ފިލްމަކީ ބޮޑުމަހުގެ މަސްވެރިކަމަށް ނުކުމެ އުޅެނިކޮށް ސްޕާމް ވޭލްއެއް (ބޮޑު މަހުގެ އެންމެ ބޮޑު ވައްތަރު) ގެ ހަމަލާއެއް އަމާޒުވެ ފެތިގެން ދިޔަ އެމެރިކާގެ ބޯޓެއްގެ ފަޅުވެރިންތަކަށް ކަނޑުމަތީގައި ޖެހޭ ހާލު ދައްކުވައިދޭ އެޑްވެންޗާ ތްރިލާ އެކެވެ.\n"އެސެކްސް" ނަމަކަށް ކިޔުނު ބޯޓް 1820 ވަނަ އަހަރު ޕެސިފިކް ކަނޑަށް ފެތުނު ހަގީގީ ހާދިސާގެ މައްޗަށް އުފައްދާފައިވާ މި ފިލްމުގެ ޑައިރެކްޓަރަކީ ރޮން ހަވަޑް އެވެ. މިއީ މި ފިލްމަކަށް އިންތިޒާރުކުރަން ޖެހޭ އަނެއް ސަބަބެވެ.\nހަވަޑް އަކީ "އަ ބިއުޓިފުލް މައިންޑް" އާއި "ދަ ޑާ ވިންޗީ ކޯޑް" ޑައިރެކްޓަރެވެ. އޮސްކާއާ ވަރަށް ރައްޓެހި ފިލްމުތަކެއް ގެނެސްދޭ ޑައިރެކްޓަރެކެވެ. އޮސްކާ އެވޯޑް ހާސިލުކޮށްފައިވާ ޑައިރެކްޓަރެއް ވެސް މެ އެވެ.\nއޭނާގެ އާ ފިލްމު ސިނަމާތަކުގައި ދައްކަން ފަށާނީ ޑިސެމްބަރު މަހުގެ 11 ވަނަ ދުވަހުން ފެށިގެންނެވެ.


ރިވެތި އަޚްލާޤަކީ އަޅުކަމެއްތަ؟ (1) – Ilm\nރިވެތި އަޚްލާޤަކީ އަޅުކަމެއްތަ؟ (1)\nރިވެތި އަޚްލާޤަކީ އަޅުކަންތަކުގެ ތެރެއިން އެންމެ މާތްވެގެންވާ އެއް އަޅުކަމެކެވެ. ވަރަށް ގިނަމީހުންނަށް މިކަން ނޭނގެއެވެ\nއިބްނު ރަޖަބު ވިދާޅުވިއެވެ. “ވަރަށް ގިނަމީހުންނަށް ހީވެފައި އޮންނަނީ ތަޤްވާވެރިވުމަކީ ހަމައެކަނި ﷲ ތަޢާލާގެ ޙައްޤުތައް އަދާކުރުންކަމުގައެވެ. އަދި އަޅުތަކުންގެ ޙައްޤު އޭގައި ނުހިމެނޭ ކަމުގައެވެ.”\nއަބޫ ހުރައިރާ رضي الله عنه ވިދާޅުވިއެވެ. سُئِلَ رَسُولُ اللَّهِ صَلَّى اللَّهُ عَلَيْهِ وَسَلَّمَ عَنْ أَكْثَرِ مَا يُدْخِلُ النَّاسَ الجَنَّةَ، فَقَالَ: «تَقْوَى اللَّهِ وَحُسْنُ الخُلُقِ»، وَسُئِلَ عَنْ أَكْثَرِ مَا يُدْخِلُ النَّاسَ النَّارَ، فَقَالَ: «الفَمُ وَالفَرْجُ». [رواه الترمذي وقال الألباني حسن الإسناد]\n“އެންމެ ގިނަ މީހުން ސުވަރުގެއަށް ވެއްދޭ ސަބަބާމެދު ﷲ ގެ ރަސޫލާ ﷺ އާ ސުވާލުދެންނެވުމުން ޙަދީޘްކުރެއްވިއެވެ. “ﷲ އަށް ތަޤުވާވެރިވުމާއި ރިވެތި އަޚްލާޤެވެ.” އަދި އެންމެ ގިނަ މީހުން ނަރަކައަށް ވެއްދޭ ސަބަބާމެދު ސުވާލުދެންނެވުމުން ފަހެ ޙަދީޘްކުރެއްވިއެވެ. “ދުލާއި ފަރުޖެވެ. (އެބަހީ: ލަދުވެތި ގުނަވަނެވެ.)”\nރިވެތި އަޚްލާޤާ ނުލައި އަޅާގެ އީމާންކަން ފުރިހަމަ ނުވާނެއެވެ. ނަބިއްޔާ ﷺ ޙަދީޘްކުރެއްވިއެވެ. «أَكْمَلُ المُؤْمِنِينَ إِيمَانًا أَحْسَنُهُمْ خُلُقًا، وَخَيْرُكُمْ خَيْرُكُمْ لِنِسَائِهِمْ» [رواه الترمذي وقال الألباني حسن صحيح] “އީމާންކަން އެންމެ ފުރިހަމަ މުއުމިނުންނަކީ އެންމެ ޚުލްޤު ހެޔޮ މީހުންނެވެ. އަދި ތިޔަބައިމީހުންކުރެ އެންމެ ހެޔޮ މީހުންނީ، ތިޔަބައިމީހުންގެ އަނބީންނަށް އެންމެ ހެޔޮ މީހުންނެވެ.” އީމާންކަމާއި ރިވެތި އަޚްލާޤުގެ އަހުލުވެރިން ވާހުށީ ސުވަރުގޭގެ އެންމެ މަތީ ދަރަޖަތަކުގައެވެ. ނަބިއްޔާ ﷺ ޙަދީޘްކުރެއްވިއެވެ.\n«أَنَا زَعِيمٌ بِبَيْتٍ فِي رَبَضِ الْجَنَّةِ لِمَنْ تَرَكَ الْمِرَاءَ وَإِنْ كَانَ مُحِقًّا، وَبِبَيْتٍ فِي وَسَطِ الْجَنَّةِ لِمَنْ تَرَكَ الْكَذِبَ وَإِنْ كَانَ مَازِحًا وَبِبَيْتٍ فِي أَعْلَى الْجَنَّةِ لِمَنْ حَسَّنَ خُلُقَهُ» [رواه أبو داود وحسنه الألباني]\nމާނައީ: “ޙައްޤުގެ މަތީގައި ހުއްޓަސް އަރައިރުންވުން ދޫކޮށްލާ މީހަކަށް، ސުވަރުގޭގެ އައްސޭރިން ގަނޑުވަރެއް ލިބޭނެކަމުގެ ޔަޤީންކަން ތިމަންކަލޭގެފާނު ދެއްވަމެވެ. އަދި މަޖަލަކަށްވިޔަސް ދޮގު ހެދުން ދޫކޮށްލައިފި މީހަކަށް، ސުވަރުގޭގެ މެދުން ގަނޑުވަރެއް ލިބޭނެކަމަށްވެސްމެއެވެ. އަދި އެމީހެއްގެ ޚުލުޤު ހެޔޮކޮށްފި މީހަކަށް، ސުވަރުގޭގެ އެންމެ މަތިން ގަނޑުވަރެއް ލިބޭނެކަމަށްވެސްމެއެވެ.”


Covid-19: Dhe mubaaraiy cancel koh FAM in footboalha season ninmaalaifi | Mihaaru\nކޮވިޑް-19: ދެ މުބާރާތް ކެންސަލްކޮށް އެފްއޭއެމުން ފުޓްބޯޅަ ސީޒަން ނިންމާލައިފި\n30 މާޗް 2020 - 20:37\nއެފްއޭ ކަޕް ކެންސަލްކުރުމާ އެކު، އެ މުބާރާތުގެ ޗެމްޕިއަން ޓީމަށް ލިބޭ އޭއެފްސީ ކަޕުގެ ޕްލޭއޮފް ޖާގަ، ދިރާގު ދިވެހި ޕްރިމިއާ ލީގުގެ ރަނަރަޕް ކްލަބް އީގަލްސް އަށް ވަނީ ލިބިފަ އެވެ. އޭއެފްސީ ކަޕުގެ ގްރޫޕް ސްޓޭޖުގެ ޖާގަ، ލީގު ޗެމްޕިއަން މާޒިޔާ އަށް ކުރިން ވެސް އޮތީ ކަށަވަރުވެފަ އެވެ.\nއެފްއޭއެމުން މިރޭ ބުނީ ފުރަތަމަ ޑިވިޝަނުގެ ސީޒަން ކުރިއަށް ނުގެންދަން ނިންމި ނަމަވެސް ޗަޒީރާ ޗެމްޕިއަންޝިޕް (އަތޮޅު ފުޓްބޯޅަ މުބާރާތް) އަދި ތިން ވަނަ ޑިވިޝަން ފުޓްބޯޅަ މުބާރާތް އޮންނާނެ ކަމަށެވެ.\nއެފްއޭ ކަޕް ކެންސަލްކުރަން ނިންމިއިރު، އެ މުބާރާތުގެ ކުއާޓާ ފައިނަލް މެޗުތައް ވަނީ ކުޅެފަ އެވެ. ސެމީ ފައިނަލް މެޗުތައް ކުރިއަށް ނުގެންދެވި އޮތީ އޭއެފްސީ ކަޕުގައި ކުޅުމަށް ބަންގްލަދޭޝަށް ޓީސީ ސްޕޯޓްސް ކްލަބް ކުރި ދަތުރަށް ފަހު ސްރީ ލަންކާގައި ކަރަންޓީންކުރަން ޖެހުމުންނެވެ.\nއެފްއޭއެމުން ބުނީ މި ހާލަތުގައި ދިވެހި ސަރުކާރާއި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެމުންދާ އިރުޝާދާ އެއްގޮތަށް އަމަލުކުރުމުގެ ގޮތުން ހުރިހާ އެންމެންގެ ރައްކާތެރިކަމަށްޓަކައި ފުޓްބޯޅަ ސީޒަން މި ހިސާބުން ނިންމާލަން ނިންމީ ކްލަބްތަކާ އެކު ބޭއްވި މަޝްވަރާތަކަށް ފަހު ކަމަށެވެ.\nމި ފަހަރުގެ ފުޓްބޯޅަ ސީޒަނުގައި ބޭއްވުނީ ދެ މުބާރާތެވެ. އެއީ ދިރާގު ދިވެހި ޕްރިމިއާ ލީގާއި ދެ ވަނަ ޑިވިޝަން ފުޓްބޯޅަ މުބާރާތެވެ. ލީގު ޗެމްޕިއަންކަން ހޯދީ މާޒިޔާ އިންނެވެ. އަދި ދެ ވަނަ ޑިވިޝަން ފުޓްބޯޅަ މުބާރާތުގެ ޗެމްޕިއަންކަން ހޯދައި ކްލަބް ވެލެންސިއާ ވަނީ އަންނަ ސީޒަނުގައި ފުރަތަމަ ޑިވިޝަނުން ފުރުސަތު ހޯދައިފަ އެވެ. އަދި ދެ ވަނަ ޑިވިޝަނުގެ ރަނަރަޕް ސުޕަ ޔުނައިޓެޑް ސްޕޯޓްސް އަށް ވެސް ވަނީ ފުރަތަމަ ޑިވިޝަނުގެ ޖާގައެއް ލިބިފަ އެވެ.\nއެފްއޭއެމުން މި މަހު 20 ވަނަ ދުވަހު ބާއްވަން ތާވަލުކުރި އެ އެސޯސިއޭޝަނުގެ އިންތިހާބީ ކޮންގްރެސް ވެސް ވަނީ މުއްދަތެއް ނެތް ގޮތަށް ފަސްކޮށްފަ އެވެ. އެ ގޮތަށް އަމަލުކުރަން ނިންމީ އެޗްޕީއޭގެ ލަފާގެ މަތިންނެވެ.\nއީގަލްސް ފުރަތަމަ ފަހަރަށް އޭއެފްސީ ކަޕަށް\nލީގުގެ ދެ ވަނަ ޓީމުގެ ހައިސިއްޔަތުން އީގަލްސް އަށް އޭއެފްސީ ކަޕުން ފުރުސަތު ލިބުނުއިރު، މިއީ އެ ޓީމަށް އޭޝިއާގެ ދެ ވަނަ ފަންތީގެ ކްލަބުން މުބާރާތުން ޖާގަ ލިބުނު ފުރަތަމަ ފަހަރެވެ. ފުރަތަމަ ޑިވިޝަނުގައި ދެހާހުގެ އަހަރުތަކުން ފެށިގެން ވާދަކުރަމުން އަންނަ އީގަލްސް އަކީ ފަހަކަށް އައިސް ކޮންމެ ސީޒަނެއްގައި ވެސް ގަދަ ހަތަރެއްގައި ހިމެނެމުން އަންނަ ޓީމެކެވެ. މުހައްމަދު ޝިޔާޒް (މޯހަން) ކޯޗުކޮށްދޭ އީގަލްސް އަކީ ޒުވާން ކުޅުންތެރިން އުފެއްދުމުގައި ވެސް ނަމޫނާ ޓީމެކެވެ.\nމި މުބާރާތުގައި މިހާތަނަށް ރާއްޖެ ތަމްސީލުކޮށްފައިވާ ކްލަބްތަކަކީ މި މުބާރާތުގައި ރާއްޖޭގެ އެންމެ ރަނގަޅު ރެކޯޑް އޮތް ނިއު ރޭޑިއަންޓްގެ އިތުރުން މާޒިޔާ، ވިކްޓްރީ، ވެލެންސިއާ، ވީބީ އައްޑޫ އެފްސީ އަދި ޓީސީ ސްޕޯޓްސް ކްލަބެވެ.\nމި އަހަރުގެ އޭއެފްސީ ކަޕްގެ ފުރަތަމަ މެޗުތައް ކުޅުމަށް ފަހު މިހާރު މި މުބާރާތް ވެސް ވަނީ މުއްދަތެއް ނެތް ގޮތަށް ފަސްކޮށްފަ އެވެ. ކޮވިޑް-19 ރޯގާ އޭޝިއާ ގައުމުތަކުގައި ވެސް ހަލުވިކަމާ އެކު ފެތުރެމުންދާތީ ގައުމީ ޓީމު ކުޅެން ހަމަޖެހިފައި އޮތް ވޯލްޑް ކަޕާއި އޭޝިއަން ކަޕް ޖޮއިންޓް ކޮލިފައިން މެޗުތައް ވެސް އޮތީ ފަސްކޮށްފަ އެވެ.


ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ އިންތިޚާބު 2020 އާއި ގުޅިގެން ކޮމިޝަނުގެ އެކިއެކި މަސައްކަތްތަކަށް ބޭނުންވާ މުވައްޒަފުން ހޯދުމަށް- އޮފިސަރ (ޖީ.އެސް 3)\n05 ފެބުރުއަރީ 2020, 03:00 އިއުލާން\nލީގަލް އެފެއަރޒް ސެކްޝަން\nމަހަކު 1500.00 (ފަނަރަ ސަތޭކަ ރުފިޔާ)\nމަސައްކަތަށް ނުކުންނަ ކޮންމެ ދުވަހަކަށް 155.00 (ސަތޭކަ ފަންސާސް ފަސްރުފިޔާ)\nސާނަވީ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލި ބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ، މިއަށް ވުރެ މަތީ ސެޓްފިކެޓެއް ހާސިލް ކޮށްފައިވުން.\nއުމުރުން 18 އަހަރު ފުރި، 55 އަހަރު ފުރިފައި ނުވުން.\nމަޤާމް ގެ މަސްއޫލިއްޔަތު އަދާ ކުރުމުގެ ޤާބިލްކަން ހުރި މީހެއް ކަމަށް އިންޓަވިއު ޕެނަލަށް ސާބިތު ކޮށްދިނުން.\nލޯކަލް ކައުންސިލްތަކުގެ އިންތިޚާބު 2020 އާއި ގުޅިގެން ކޮމިޝަނުން ޙަވާލުކުރާ މަސައްކަތްތައް ކުރުން:-\nޤައުމީ ކޮމްޕްލެއިންޓްސް ބިއުރޯގެ އިދާރީ މަސައްކަތްތައް ކުރުން.\nމީގެ އިތުރުންވެސް ކޮމިޝަނުން އަންގާ ގޮތެއްގެ މަތިން، އިންތިޙާބާއި ގުޅިގެން ކުރަން ޖެހޭ އެންމެހައި ކަންކަން ކުރުން.\n3.މަސައްކަތުގެ ތަޖުރިބާހުރިކަމުގެ ލިޔުން:\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 05 ފެބްރުވަރީ 2020 ވާ ބުދަ ދުވަހުގެ 15:00ގެ ކުރިން އިލެކްޝަންސް ކޮމިޝަން (ޕޯޓްސް ކޮމްޕްލެކްސް ބިލްޑިންގ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ.\nޖެނެރަލް ސަރވިސް ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓްކުރާނީ، ތަޢުލީމާއި، މަސައްކަތާއި، ތަޖުރިބާއާއި، ތަމްރީނާއި ހުނަރުގެ މާކުހަށް ބެލުމަށްފަހު، ލިބޭ މާކުހުގެ މަތީ ތަރުތީބަށް ބަލައިގެންނެވެ. މި ގިންތީގެ މަޤާމަށް ކުރިމަތިލާ ފަރާތްތަކަށް މަޤާމުގެ ޝަރުޠުތައްކަމަށް ބުނެފައިވާ އަސާސީ ޝަރުޠު ފުރިހަމަވާނަމަ، ތަޢުލީމާއި ތަމްރީނަށް ކަނޑައަޅައިފައިވާ ފުރިހަމަ މާކްސް ދެވޭނެއެވެ.\n04 ޖުމާދަލްއާޚިރާ 1441\n29 ޖަނަވަރީ 2020


Umrah dhathuru thakah anna mahun feshigen Saudi hulhuvaalanee - One Online\nކޮވިޑް 19ގެ ސަބަބުން ސައުދީ އަރަބިޔާއަށް އުމްރާ ކުރުމަށް އެތެރެވުން މިއަހަރުގެ ފެބްރުއަރީ މަހު މަނާ ކުރުމަށް ފަހު، އަންނަ އޮކްޓޫބަރު މަހުން ފެށިގެން އުމުރާ ދަތުރުތަކަށް ސައުދީ އަލުން ހުޅުވާލަން ނިންމައިފި އެވެ.\nސައުދީ ސަރުކާރާ ހަވާލާދީ އެގައުމުގެ ނޫސްތަކުގައި ރިޕޯޓު ކޮށްފައިވާ ގޮތުގައި އޮކްޓޫބަރު ހަތަރަކުން ފެށިގެން ވަކި ސްޓޭޖް ތަކަކަށް ބަހާލައިގެން އުމްރާގެ އަޅުކަން އަދާ ކުރުމަށް ހުޅުވާލުމަށް އެ ގައުމުން ވަނީ ނިންމާފައެވެ. އަލުން އުމްރާ ދަތުރު ތަކަށް ހުޅުވާލާނީ ކޮވިޑް 19 އާއި ގުޅިގެން އަޅަން ޖެހޭ ރައްކާތެރިކަމުގެ ފިޔަވަޅުތަކާއެކު ކަމަށް ސައުދީން ބުނެއެވެ.\nސައުދީ ސަރުކާރުގެ މި ނިންމުމަކީ ދުނިޔޭގެ އެކި ކަންކޮޅުތަކުގެ މުސްލިމުން އުމްރާގެ އަޅުކަން ފުރިހަމަ ކުރުމަށް ބޭނުންވެފައި ތިބުމުން، އެކަމާ ގުޅިގެން ކޮވިޑް 19ގެ މިހާރުގެ ހާލަތަށް ބަލައި ނިންމާފައިވާ ނިންމުމެއް ކަމަށް ސައުދީ ސަރުކާރުން ބުނެއެވެ.\nއުމްރާ ދަތުރުތަކަށް ސައުދީ ހުޅުވާލުމުގެ ފުރަތަމަ ސްޓޭޖުގައި، އޮކްޓޫބަރު ހަތަރެއްގައި އުމްރާ ވުމުގެ ފުރުސަތު ހުޅުވާލާނީ އެގައުމުގެ ރައްޔިތުންނާއި އެ ގައުމުގައި ދިރިއުޅޭ އެހެން ގައުމުތަކުގެ ރައްޔިތުންނަށް ކަމަށް ސައުދީ ސަރުކާރުން ބުނެއެވެ. އެއީ %30 ގެ ކެޕޭސިޓީއެއްގައި، ދުވާލަކަށް 6000 އުމްރާވެރިން ކަމަށް ސައުދީ ސަރުކާރުން ބުނެއެވެ.\nއުމްރާ ދަތުރުތަކަށް ސައުދީ ހުޅުވާލުމުގެ ދެވަނަ ސްޓޭޖުގައި މި އަދަދު %75 ގެ ކެޕޭސިޓީއެއްގައި، ދުވާލަކަށް 15,000 އުމްރާވެރިންނާއި އަޅުކަން ކުރާ 40,000 މީހުނަށް މަސްޖިދުލް ހަރަމް ހުޅުވާލާނެ ކަމަށް ސައުދީ ސަރުކާރާއި ހަވާލާދީ އަރަބް ނިއުސްގައި ރިޕޯޓު ކޮށްފައި ވެއެވެ.\nސައުދީ އިން ބޭރު، އެހެން ގައުމުތަކުން އުމްރާ ކުރަން ދާ މީހުނަށް އެ ގައުމަށް ދިއުމުގެ ފުރުސަތު ދިނުމަށް ނިންމާފައިވަނީ އުމްރާ ދަތުރުތަކަށް ސައުދީ ހުޅުވާލުމުގެ ތިން ވަނަ ސްޓޭޖުގައެވެ. އެއީ ނޮވެމްބަރު މަހުން ފެށިގެން ކަމަށާއި ނޮވެމްބަރު މަހުން ފެށިގެން ފުލް ކެޕޭސިޓީގައި ދުވާލަކު 20,000 އުމްރާވެރިންނާއި 60,000 އަޅުކަން ކުރާ މީހުނަށް މަސްޖިދުލް ހަރަމް ހުޅުވާލާނެ ކަމަށް ސައުދީ ސަރުކާރުން ބުނެއެވެ.\nހަތަރު ވަނަ ސްޓޭޖް އަންނާނީ ކޮވިޑް 19ގެ ހާލަތު މުޅިން ރަނގަޅު ވުމާއެކު، މަސްޖިދުލް ހަރަމްގެ ކަންކަން އާންމު ހާލަތަށް ދިއުން ކަމަށް ސައުދީ ސަރުކާރުން ބުނެއެވެ.\nމީގެ އިތުރުން އުމްރާ ދަތުރުތަކަށް ސައުދީއަށް ދާ މީހުންގެ ކަންކަން ރެގިއުލޭޓް ކުރުމަށް ނިންމާފައިވަނީ އެކަމަށް ހާއްސަ އެޕްލިކޭޝަނެއް ކަމަށްވާ "އިޓަމަރްނާ" މެދުވެރިކޮށް ކަމަށާއި މި އެޕްލިކޭޝަން ސައުދީގެ ހައްޖު އެންޑް އުމްރާ މިނިސްޓްރީން ވަރަށް އަވަހަށް ލޯންޗު ކުރާނެ ކަމަށް އެ ގައުމުގެ ސަރުކާރާ ހަވާލާދީ މީޑިއާތަކުން ބުނެއެވެ.\nގުޅޭ ޓެގު ސައުދީ އަރަބިއާ އުމްރާގެ އަޅުކަން ކޮވިޑް 19 ދީން ހައްޖު ދަތުރު\nސައުދީ އަރަބިއްޔާގެ 5ޖީ އިންޓަނެޓް ސްޕީޑަކީ 336.1 އެމްބީޕީއެސް، މިއީ ދުނިޔޭގެ އެއްވަނަ 5ޖީ ސްޕީޑް\n15 އަހަރު ވަންދެން ކޯމާއެއްގައި އޮތް ސައުދީ ޕްރިންސް ހަރަކާތްކުރަން ފަށައިފި


China aa gulhun badhahive, fathuruverin ithuruvaan fashaifi: Shahid\nޗައިނާ ފަތުރުވެރިންގެ ސަލާމަތީ ކަންކަން ވަރުގަދަ ކުރުމަށް ބާއްވާ ތިން ވަނަ ބައްދަލުވުމުގައި ފޮރިން މިނިސްޓަރު އަބްދުﷲ ޝާހިދު ވާހަކަ ދައްކަވަނީ -- ފޮޓޯ: ފޮރިން މިނިސްޓްރީ\nމިދިޔަ އަހަރުތަކުގެ ތެރޭގައި ޗައިނާއިން ރާއްޖެ އައި ފަތުރުވެރިންގެ އަދަދު މަދުވެފައިވީ ނަަމަވެސް ރައީސް އިބްރާހިމް މުހައްމަދު ސޯލިހުގެ ސަރުކާރާއި ޗައިނާއާ ދެމެދު ގާއިމް ކުރި ވަރުގަދަ ގުޅުމުގެ ސަބަބުން ފަތުރުވެރިންގެ އަދަދު އަނެއްކާ ވެސް ގިނަ ވާން ފަށާފައިވާ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nރާއްޖެ އަންނަ ފަތުރުވެރިންގެ ތެރޭގައި އެންމެ ބޮޑު ހިއްސާއެއް އޮންނަނީ ޗައިނާ ފަތުރުވެރިންގެ އެވެ. އެގޮތުން ކޮންމެ އަހަރަކު ރާއްޖެ އަންނަ ފަތުރުވެރިންގެ 20 ޕަސަންޓު ފަތުރުވެރިންނަކީ ޗައިނާ މީހުންނެވެ.\nއެހެން ނަމަވެސް ޓޫރިޒަމް މިނިސްޓްރީގެ ހިސާބުތައް ދައްކާ ގޮތުން 2015 ވަނަ އަހަރުން ފެށިގެން ވަނީ ޗައިނާ ފަތުރުވެރިން ރާއްޖެ އަންނަ މިންވަރު ދަށްވެފަ އެވެ. އަދި އަހަރަކަށް ފަހު އަހަރެއް ޗައިނާ ޓޫރިސްޓުން އަންނަ މިންވަރު މަދުވާތީ އެކަން ހައްލު ކުރުމަށް ސަރުކާރުން ތަފާތު މަސައްކަތްތައް ވަނީ ފަށައިފަ އެވެ.\nއެގޮތުން ރައީސް އަބްދުﷲ ޔާމީންގެ ވެރިކަމުގައި ޗައިނާގެ ރައީސް ޝީ ޖިންޕިން ރާއްޖެއަށް ކުރެއްވި ދަތުރުފުޅުގައި އެއްބަސްވެފައި ވަނީ ރާއްޖެ އަންނަ ޗައިނާ ޓޫރިސްޓުންގެ ސަލާމަތާއި ރައްކާތެރި ކަމަށްޓަކައި ސީދާ ފިޔަވަޅު އެޅުމަށް މުއައްސަސާތަކާއެކު މަޝްވަރާ ބައްދަލުވުންތަކެއް ބޭއްވުމަށެވެ.\nއެކަމާ ގުޅޭ ތިން ވަނަ ބައްދަލުވުމުގައި ރައީސް ސޯލިހުގެ ސަރުކާރުން މިއަދު ވަނީ ފުރަތަމަ ފަހަރަށް ބައްދަލުވެފަ އެވެ. އެ ބައްދަލުވުމުގައި ވާހަކަ ދައްކަވަމުން ޝާހިދު ވިދާޅުވީ ޓޫރިޒަމް އިންޑަސްޓްރީއަށް އެންމެ ބޮޑު ފައިދާއެއް ލިބެނީ ޗައިނާ ފަތުރުވެރިްނގެ ސަބަބުން ކަމަށާއި އެ މީހުންނަށް އެންމެ މަގުބޫލު މަންޒިލަކަށް ރާއްޖެވެފައިވާތީ އުފާ ކުރައްވާ ކަމަށެވެ.\nއެގޮތުން މިދިޔަ އަހަރު 283،116 ޗައިނާ ފަތުރުވެރިން ރާއްޖެ އައިސްފައިވާ ކަމަށް ޝާހިދު ވިދާޅުވި އެވެ. އަދި މިދިޔަ މަދު އަހަރުތަކުގެ ތެރޭގައި ފަތުރުވެރިން އައުން މަދުވެފައިވީ ނަމަވެސް މި އަހަރު ދެ ގައުމުގެ ދެމެދު ގުޅުން އިތުރަށް ބަދަހިވެ ޗައިނާ ފަތުރުވެރިން އަންނަ އަދަދު އިތުރުވާން ފަށާފައިވާ ކަމަށް ވެސް ޝާހިދު ވިދާޅުވި އެވެ.\n"މި ނަމްބަރުތަކުން އެ ދައްކަނީ ހަމައެކަނި ޗައިނާ ފަތުރުވެރިން ރާއްޖެއަށް އޮންނަ ލޮއިއްބާއި ދިވެހިންނަށް ކުރާ އިހުތިރާމް އެކަންޏެއް ނޫން. މިއީ ދެ ގައުމު ދެމެދު މިހާރު ގާތް އަދި ވަރުގަދަ ގުޅުމެއް ގާއިމްވެފައިވާ ކަމުގެ ނިޝާނެއް،" ޝާހިދު ވިދާޅުވި އެވެ.\nޝާހިދު ވިދާޅުވީ އެ ބައްދަލުވުންތައް ބާއްވަން ފެށި ފަހުން ޗައިނާ ފަތުރުވެރިންނަށް ދިމާވާ ހާދިސާތައއް ވަރަށް ބޮޑަށް މަދުވެފައިވާ ކަމަށެވެ. އެއީ މުއައްސަސާތަކާއެކު ގުޅިގެން ކުރާ މަސައްކަތުގެ ސީދާ ނަތީޖާ ކަމަށާއި މިއަދުގެ ބައްދަލުވުމުން އިތުރަށް މައްސަލަތައް ހައްލުވެގެން ދާނެ ކަމަށް އުންމީދު ކުރައްވާ ކަމަށް މިނިސްޓަރު ވިދާޅުވި އެވެ.\nޗައިނާ ޓޫރިޒަމް ފޮރިން މިނިސްޓްރީ + އަބްދުﷲ ޝާހިދު ދިވެހި ރާއްޖެއާ ޗައިނާގެ ގުޅުން


އުމުރަށްވެސް އެކީގައި ވާނަމޭ…..ފަހުބައި – Esfiya – Dhivehi Vaahaka Site\nއުމުރަށްވެސް އެކީގައި ވާނަމޭ…..ފަހުބައި\n- by xee - 4- April 1, 2013\nނުހާއަށްވެސް ލުފްޝާންގެ ލޮލަށް ބަލަހައްޓައިގެން ހުރެވުނެވެ. އެދެލޮލުން ނުހާއަށްޓަކައިވާ ލޯބި ފެނެވެ. އެންމެ ކައިރީގައި ހުރި ފައްތާހްއަށްވެސް މިކަން ކިތަންމެ ރަނގަޅަކަށްވެސް ކިތަންމެ ފަހަރަކު ފާހަގަ ވެފައިވެއެވެ. އެކަމަކު މިއަދު އެދެކުދިންގެ ލޯތްބަށް މިވަނީ ކޮންމެވެސް މީހެއްގެ އެސްފީނާއެއް ނުވަތަ ބަދު ދުޢާއެއް ޖެހިފައެވެ.\n“ނުހާ…ކީއްވެ..އަހަންނަށް ތިހެން ތި ހެދީ..އަހަންނަށް ކޮން ކުށެއް ކުރެވުނީ… އަހަރެން ދިން ލޯބި ނުހާއަށް ނުފުދެނީތަ؟.. ނުހާއަށް އިނގޭތަ؟ ރޭގަ އަހަރެން ތިގެއަށް ދިޔައީ ނުހާގެ ބާރތް ޑޭ ވީމަ ސަޕްރައިޒްއެއް ދޭން ވެގެން….އެކަމަކު ސަޕްރައިޒްވެސް ލިބުނީ ހަމަ އަހަންނަށް… އަހަރެންގެ މިހިތަށް ހާދަ އަސަރެއް ކުރިއޭ ނުހާ….” ލުފްޝާން މޭގައި އަތް ޖައްސާލައިގެން ހުރެ ނުހާގެ ލޮލަށް ބަލަމުން ދިޔައެވެ. ނުހާއަށް ލުފްޝާންގެ ލޮލުގެ ތެރެއިން އޭނާ ކުރަން ބޭނުންވާ ހުރިހާ ޝަކުވާތައް ފެންނަ ކަހަލައެވެ. “ލުފްޝާން..އަހަރެން ލުފްޝާން ދެކެ އިންތިހާއަށް ލޯބިވޭ….އަހަންނާއި ޝާމިލްގެ ދެމެދުގައި ލުފްޝާން ތިހީކުރާ ކަހަލަ ގުޅުމެއް ނެތޭ….” ނުހާ ލުފްޝާންގެ އަތުގައި ހިފުމުން ލުފްޝާން ނުހާގެ އަތް ފޮޅުވާލިއެވެ. އަތް މުއްކަވާލަމުން ޝަހާދަތް އިނގިލި ނުހާ އާއި ދިމާލަށް ދިއްކޮށްލިއެވެ. ” ހަބަރުދާރު…ދެން ތި މުޑުދާރު އަތުން އަހަރެންގެ ގައިގައި އަތްލަން ހިތަށްވެސް ނާރުވާތި…އަހަންނަށް ނުޙާގެ އަސްލު ރޭގަ ފެނިއްޖެ… ދެން އަހަރެން ތިމަޅިއަކު ނުޖެހޭނަން…ދުރަށްދޭ އަހަރެން ކުރިމަތިން…ދާން އުޅޭ..ބައްޕާ…ނުހާ ގާތު ބުނޭ އަހަރެންގެ ކުރިމަތިން ދާށޭ..އެހެން ނޫނީ ގަދަ ކަމުން މިގެއިން ނެރެން ޖެހިދާނެ…” ލުފްޝާން އަނެއްކާވެސް ނުހާއަށް ދުރަގަސް ދިނެއެވެ. ނުހާގެ އެސޫރައަށް ދެން ދުވަހަކުވެސް ނުބާލާނޭ ބުނާ ފަދައިންނެވެ. ދެންމެވީ ކަމެއްހެން އަދިވެސް ލުފްޝާންގެ ލޯ ކުރިމަތިން ނުހާ އާއި ޝާމިލް އެނދުމަތީގައި އޮތް މަންޒަރު ސިފަވަމުން ދާ ކަހަލައެވެ. ” ދަރިފުޅާ..ބައްޕަ އަކަށް ނޭނގެ ވެގެން މިއުޅެނީ ކިހިނެއް ކަމެއް..އެކަމަކު ބައްޕައަށް ފެންނަނީ މިވަގުތު ދަރިފުޅު އެހަށް މިަތަނުން ދާން..” ފައްތާހް ލޯ ފުހެލަމުން ނުހާގެ ކޮނޑުގައި ހިފާ ބުނެލިއެވެ. ނުހާ އެތަނުން ފޮނުވާނުލުމަށް އެދި ފައްތާހްގެ ގާތުގައި އެދުނެވެ. “ނޫން…އަހަރެން ބޭނުން ލުފްޝާންއަށް ވެގެން އުޅޭގޮތް ކިޔައިދޭން…” ކަރުނުން ފުރިގެންވީ ލޮލަކުން ނުހާ ލުފްޝާން އާއި ދިމާލަށް ބަލައިލިއެވެ. ލުފްޝާން ފުން ނޭވާއެއް ލަމުން ލޯމަރާލިއެވެ. ” ބައްޕާ..ތި އަންހެނާ އާއި އެހާ ލޯބިން ވާހަކަ ދައްކާނެ ކަމެއް ނެތް…މިއޮށް ހުރިހާ ދުވަހުވެސް އުޅުނީ އަހަރެމެންގެ ލޮލުގަ އަނދުން އަޅުވައިގެން… އޭނަގެ ފުރިހަމަ ކަމާއި މައުސޫމް ކަމުގެ ފައިދާ ނެގީ…ބައްޕާ..އަވަސް ވީ ގޮތަކުން ތިއަންހެނާ މިގެއިން ބޭރު ކުރޭ…އެހެން ނޫނީ އަހަންނަށް ޖެހިދާނެ ގަދަކަމުން އޭނަ މިގެއިން ބޭރު ކުރަން….” ލުފްޝާންގެ ޖުމްލައިން ނުހާގެ ހިތުގެ އެންމެ ފުންމިނަށް އަސަރު ކުރިއެވެ. ” ނޫން..ލުފްޝާން..އެންމެ ފަހަރަކުވެސް އަހަރެން ދައްކާ ވާހަކަ…” ނުހާއަށް ބުނެވުނީ މިހާ ހިސާބަށްށެވެ. ލުފްޝާން ފަހަތަށް އެނދުރި ހަޅޭއްލަވައިގަތެވެ. ” ބުނެފީމެއްނު މިގެއިން ދާށޭ…” ނުހާއަށް ލުފްޝާން މިހާ ރުޅި އައިސް ހުއްޓާ ދުވަހަކުވެސް ނުދެކެވެ. ނުހާ ސިހިފައި ފަހަތަށް ފިޔަވަޅު އެޅުނެވެ. ނުހާގެ ލޮލުގައި ޖަމާވެފައިވާ ކަރުނަތަކަށްވެސް ލުފްޝާން ފެނިފައި ބިރުން ހުއްޓުމެއް އައި ކަހަލައެވެ. “ދެން ކަންތައް ކުރާނީ އަހަންނަށް ފެންނަ ގޮތަކަށް….ނުކުމޭ…” ލުފްޝާން އެއްލި އަތުން ނުހާގެ އަތުގައި ހިފާ ގަދަ ކަމުން ކަހަލަ ގޮތަކަށް ގެންގޮސް ގޭގެ ގޭޓުން ބޭރުކޮށް މަގުމައްޗަށް ހޫރާލިއެވެ. ނުހާގެ އާދޭސް ތަކަށް އެއްވެސް ފަރުވާލެއް ނެތިއެވެ. ފައްތާހް ވެސް ލުފްޝާންގެ ފަހަތުން އާދޭސް ކުރަމުން ދުވެފައި ކަހަލަ ގޮތަކަށް އައެވެ. އެހެންނަމަވެސް ފައްތާހްގެ ބުނާބަސް އަހާ ލުފްޝާން މިފަހަރު ފައްތާހްގެ ބަހަކަށް ނުހުއްޓުނެވެ. ގޭޓް ތަޅުލުމަށް ފަހު ބާރު ހިނގުމެއްގައިގޮސް ގެއަށް ވަނެވެ. ލުފްޝާން ރުޅި އައިސް ހުރުމުގެ ސަބަބުން ފައްތާހް އަކަށްވެސް މާބޮޑު ކަމެއް ނުކުރެވުނެވެ. ކަރުނަ ފުހެލަމުން އޭނައަށްވެސް ޖެހުނީ ގެއަށް ވަންނާށެވެ. ނުހާ ފިނިހިޔާއަށް އެންމެ ފަހު ފަހަރަށް ކަހަލަ ގޮތަކަށް ބަލައިލަމުން ވަދާޢީ ސަލާމް ކިޔާލިއެވެ. މަޑުމަޑު ހިނގުމެއްގައި އެއްވެސް މިސްރާބެއް ނެތި ކުރިއަށް ދިޔައެވެ. އޭނާ ދުނިޔޭގައި އެހުރީ ކޮން ބޭނުމަކުހޭ އަމިއްލަ ނަފްސާ ސުވާލުކުރަމުންނެވެ. މިހާރު ނުހާއަކީ ހަމަ ހުރި ހަށިގަނޑެކޭ އެއްފަދައެވެ. ހިތާ ސިކުނޑި މަރުވެފައިވާ ކަހަލައެވެ. ދެވޭ ނުދެވޭ ތަނެއް ނޭނގެއެވެ. ފަނަރަ ވަރަކަށް މިނެޓް ހިނގި އިރުވެސް ނުހާއަކަށް ދާނީ ވަކި ކޮން ދިމާލަކަށް ކަމެއް ނުވިސްނުނެވެ.\nހާފިޒް ފިހާރައިން ނުކުތުމާއިއެކުހެން މަގުގެ އަނެއް ފަރާތުން ނުހާ ދަނިކޮށް ފެނުނެވެ. “ނުހާ…ނުހާ…” ނުހާއަށް ގޮވި ނަމަވެސް ނުހާއަކަށް އަޑެއް ނީވުނެވެ. ހާފިޒްގެ އަތުން ހަނާ އެޅި ނަމަވެސް އެމަންޒަރެއްވެސް ނުހާއަކށް ނުފެނުނެވެ. ދެން އިވުނީ ބާރު އަޑު ފަށްގަނޑެކެވެ. ކުއްލިއަކަށް ގޯޅި އެޅި ސައިކަލެއްގައި ނުހާ ޖެހިފައި ނުހާ ދިޔައީ މާދުރަށް ވިއްސައިގެންނެވެ. ސައިކަލު ގޮސް ހާފިޒް ނުކުއިން ފިހާރައިގެ ބިއްލޫރިގަނޑު ފަޅާލައިފާ ވަނެވެ. ނުހާ އޮތީ މާދުރަށް ގޮސް ޖެހިފައެވެ. ހާފިޒްއަށް ބާރުބާރަށް ހަޅޭއްލަވައިގަނެވުނެވެ. “ނުހާ…” ދުވެފައިގޮސް ލެއިން ތަތްތެޅިފައި އޮތް ނުހާ އަތް ދަނޑި މައްޗަށްލިއެވެ. މަގުމަތީގައި ހުރިއްޔަ ހުރި މީހަކު އެތަނަށް އެއްވިއެވެ. އެއްބަޔަކު އެއްވީ ފިހާރަ ކައިރިއަށްށެވެ. ވަގުރުން ޕޮލިސް ވެސް އައެވެ.\n“ދަރިފުޅާ ކޮންތާކަށް؟…” ދެކޮޅަށް ދެކޮޅަށް ހިނގާލަ ހިނގާލަ ހުރި ލުފްޝާން ސޯފާމަތީގައި އޮތް ކާރުގެ ތަޅުދަނޑި ނަގައިގެން ގޮސް ކާރަށް އެރިއެވެ. ފައްތާހްގެ ސުވާލަށް އެއްވެސް ޖަވާބެއް ދިނުމެއް ނެތިއެވެ.\nފުން ނޭވާއެއްލަމުން ފަރީނާ ޝާމިލް މެންގެއަށް ވަނެވެ. ޝާމިލް އިނީ ސޯފާގައި ދެކަކުލުގައި އުޅަނބޮށި ވިއްދާލައިގެން މޫނުމަތީގައި އަތް އަޅައިގެންނެވެ. ފަރީނާ ޝާމިލް ފެނިފައި ފެންކަޅިވިއެވެ. މަޑުމަޑުން ގޭތެރެއަށް ވަނެވެ. ޝާމިލްއަށް މީހެއްގެ ހިލަމެއް ވާހެން ހީވުމުން މޫނުމަތިން އަތް ނަގަމުން ބަލައިލިއެވެ. “ކީއްކުރަން ތިއައީ…އަދިވެސް ފަރީނާއަށް ނުކުރެވި ކަމެއް އޮތީތަ؟…ކީއްވެގެންތަ އަހަރެންގެ ފަހަތުން ނެއްޓެން ނޭނގިގެން ތިއުޅެނީ…..މިހާރު ލުފްޝާންވެސް އެހުރީ ހުހަށް…ދެން އޭނަ ކައިރިއަށް ދާންވީނު…ކޮންމެހެން މިގެއަށް އަންނާނެ ކަމެއް ނެތް..ދޭ..” ޝާމިލްގެ އަޑުގައި ވަނީ ރުޅިވެރިކަމެވެ. ފަރީނާ މަޑުހިނގުމެއްގައި އައިސް ޝާމިލްގެ ކުރިމައްޗަށް ހުއްޓުނެވެ. “ނޫން ޝާމިލް…އަހަރެން މިގެއިން ފޮނުވާނުލާ…އަހަރެން މއައީ ޝާމިލް ދެކެ ލޯބިވާތީ….އާން..އެއްއިރެއްގަ އަހަންނަކީ ވަރަށް ގޯސްކޮށް އުޅެން ދިމާކޮށްފައި ހުރި ކުއްޖެއް…އެކަމަކު އަހަރެން ޝާމިލް އާއި ދިމާވި ފަހުން މިއީ މުޅިން އެހެން މީހެއް ޝާމިލް…ޝާމިލް ޤަބޫލު ކުރިއަސް ނުކުރިއަސް އަހަރެން ލޯބިވީ ހަމަ އެކަނި ޝާމިލް ދެކެ…ލުފްޝާން ދެކެ…އެއީ ޒާހިދާއްތަ ފައިސާގެ ދަހިވެތި ކަމުގައި އަހަރެން ލައްވާ ކުރުވި ކަމެއް…އާދޭސް ކޮށްފައި މިބުނީ…އަހަރެން މިދައްކާ ވާހަކަ ޤަބޫލުކުރޭ…” ފަރީނާ ރޮމުން ދިޔައެވެ. އެހެންނަމަވެސް ފަރީނާގެ ވާހަކަތަކުން ޝާމިލް ގާތަށް އައީ ނުލަފާ ހިންޏެކެވެ. “ހުއް..ދެން އަހަރެންވީ ޤަބޫލުކުރަން… ދެނެއް އަހަންނެއް އެހާ ފަސޭހައެއްކޮށް ނުހެއްލޭނެ އިނގެ…ތިކަހަލަ އަންހެނުން ވަރަށް މޮޅު ވާނެ ވާހަކަ ހަދަން…” “ނޫން ޝާމިލް…ފަރީނާ އެދައްކަނީ ތެދު ވާހަކަ…” ދޮރާއި ދިމާލުން ފިރިހެނެއްގެ އަޑު ޖެހުމުން ޝާމިލް އެދިމާލަށް ބަލައިލިއެވެ. ދޮރުމަތީގައި ހުރީ ވާފިރެވެ. ވާފިރު ފެނިފައި ޝާމިލްގެ ތުންފަތަށް ވެރިކުރުވީ އިތުރަށް ނުލަފާ ހިންޏެކެވެ. “ހެހެ….ފަރީނާ ހާދަ މޮޅޭދޯ…މިފަހަރު އަހަރެން ހައްދަން މިތަނަށް ތިގެނައީ މިރަށުގައި ހުރި އެންމެ ބޮޑު ދާދާއެއްނު…” ދެކޮޅަށް ބޯހޫރާލަމުން ޝާނިލް ބުންޏެވެ. ޝާމިލްގެ ވާހަކައަކަށް ވާފިރު މާބޮޑު ސަމާލުކަމެއް ނުދިނެވެ. ” އަހަރެން މިއީ ކޮންމެ ކަހަލަ މީހަކަސް އަަހަރެންވެސް އަދި ފަރީނާވެސް އެދައްކަނީ ހަމަ ތެދު ވާހަކަ…ޤަބޫލު ނުކުރެވެންޏާ އަޑު އަހާ….” ޝާމިލް އަށް ޔަޤީން ކޮށްދިނުމަށްޓަކައި ވާފިރު ޖީބުން އޭނާގެ ފޯން ނަގައި ޒާހިދާއާއި ވާފިރު އާއި ދެމެދު ދެކެވުނު ވާހަކަތައް އަޑު އިއްވާލިއެވެ. “ވާފިރު…ކަލޭ އަހަންނަށް ވަރަށް ބޮޑުކަމެއް ކޮށްދޭން ވެއްޖެ…ކަލޭ އަހަންނަށް މިކަންތައް ކޮށްދީފިއްޔާ ދިހަ ހާސް ދޭނަން….އެކަމަކު މވާހަކަ އަހަރެމެން ދެމީހުން ފިޔަވާ އިތުރު އެއްވެސް މީހަކަށް އެނގިގެން ނުވާނެ…” ޝާމިލްގެ ދެލޯ ބޮޑުކޮށްލަމުން އަނެއްކާވެސް ރެކޯޑިންގ އަޑު އަހަމުން ދިޔައެވެ. ޝައުޤުވެރިކަމާއި އެކުގައެވެ. “އާން…އަހަރެން ފައިސާ ދޭނަމޭ ހަމައަށް..ކަލޭ ނުހާގެ ދުވަސް ދުއްވާލަންވީ…މިކަން މިގޮތަށް ވިއްޔާ ފަރީނާ އާއި ލުފްޝާން ކައިވެނި ކުރުވޭނީ…ފަރީނާ ޖެހޭނީ އަހަރެން ބުނާގޮތް ހަދަން…އޭނައަކަށްވެސް އަހަންނަކާ އެހެން ފާޑުފާޑަކަށް ދެކޮޅެއް ނުހެދޭނެ….އެކަމަކު އަދި ހަނދާން ކުރާތި…..ލުފްޝާން އާއި ފަރީނާ ކައިވެނި ކުރެވުނީމަ ބަރާބަރު ދެމަސް ފަހުން އަނެއްކާވެސް އަންގާލާނަން…ދެން ފަރީނާވެސް ނުހާއެކޭ އެއްގޮތަށް…..އެނގިއްޖެ އެއްނު….” ވާފިރު އެރެކޯޑިންގ ސްޓޮޕް ކޮށްލަމުން ބުނެލިއެވެ. ” އަދިވެސް އަހަރެމެން މިދައްކާ ވާހަކަ ޤަބޫލެއް ނުކުރެވޭތަ؟..އަހަރެން ޒާހިދާ ބުނިގޮތަށް ކަންތައް ކުރަން އެއްބަސްވިން… އެކަމަކު ނުހާ މަރާލަން އެޑްވާންސްއަށްވެސް ޒާހިދާ އަހަރެމެންނަކަށް ހަމައަކަށް ފައިސާއެއްނުދޭ…އޮޅުވާލީ…ލަނޑުދިނީ…އެހެންވެ އަހަރެން އެކަން ނުކުރާނަމޭ ޒާހިދާ ގާތުގައި ސާފު ބަހުރުވައިން ބުނެފައި އޮންނާނީ…” މިހެން ބުނަމުން އޭނާގެ ތުންފަތުގައި ނުލަފާ ހިންޏެއް ވެރިކޮށްލިއެވެ. ބުނާނެ އެއްޗެއް ނޭނގި ހައިރާންކަން މަތީގައި އިރުކޮޅެއްވަންދެން ޝާމިލްއަށް ހުރެވުނެވެ. ޝާމިލް ފަރީނާ އާއި ދިމާލަށް ބަލައިލިއެވެ. “ދެން އެހެންވިއްޔާ ރޭގަ…” ޝާމިލްގެ ދުލުގައި ބަސް އޮއްވާ ފަރީނާ ޖަވާބުދިމެވެ. “އެއިވެސް ޒާހިދައްތަ ކުރިކަމެއް….ތިދެމީހުންގެ ޖޫސްތަށްޓަށް ނިދާބޭސް އެޅީ…ދެން ވާނެ ގޮތް އަހަންނަށް އެނގޭތީ އެގޮތަށް ވިޔަ ނުދޭން އަހަރެން ވަރަށް މަސައްކަތް ކުރިން…އެކަމަކު ޒާހިދައްތަ އަހަންނަށްވެސް ހަދާލީ ބޭނުންގޮތެއް…އަހަރެންގެ ބޮލުގައި ހިފާފައި ގެންގޮސް މޭޒުގައި ޖެއްސިކަން އެނގޭ…އެކަމަކު ރޭގަ ފަހުން ވީ ގޮތެއް ނޭނގެ….” ފަރީނާގެ ވާހަކަތައް މަޑުމަޑުން ޝާމިލްއަށް ޤަބޫލުކުރެވެން ފެސިއެވެ. ޖޫސް ބޮއުނު ގަޑީގައި ފަރީނާ އުޅުން ގޮތް ރަނގަޅަށްވެސް ހަނދާންވިއެވެ. ޝާމިލް ފެންކަޅިވިއެވެ. ލަސް ފިޔަވަޅުތަކެއްގައި އައިސް ދެއަތުން ފަރީނާގެ މޫނުގައި ހިފާލިއެވެ. ދެން އެތަނުގައި އެއްވެސް މަޑުކުރުމެއްނެތު ވާފިރު ނުކުމެގެން ދިިޔައެވެ. ” ފަރީ..އަހަންނަށް މަޢާފްކުރޭ…” ފަރީނާ އުފަލުން ފޮޅުނެވެ. ޝާމިލްގެ ގައިގައި ބާރުބާރަށް ބައްދައިގަނެވުނެވެ. ފަރީނާގެ ބޮލުގައި ޝާމިލް ދިޔައީ ފިރުމަމުން ބޮސްދެމުންނެވެ. ކުއްލިއަކަށް އަޑެއް އިވުމާއިއެކު ދެމީހުންނަށް އެއްފަހަރާ ކަހަލަ ގޮތަކަށް ބަލައިލެވުނެވެ. ޝާމިލް މެންގޭގެ ދޮރުމަތީގައި ލުފްޝާން އިނީ ދެކަކޫ ޖަހައިގެންނެވެ. ދެއަތް ނަގާ މޫނުގައި އަތް އަޅަމުން ހަޅޭއްލަވަމުން ދިޔައެވެ. ކަންތައްވީގޮތް ޝާމިލްއަށާއި ފަރީނާއަށް ވަރަށް ރަނގަޅަށް ސާފުވިއެވެ. އެމީހުންގެ ވާހަކަތައް ލުފްޝާންއަށް އަޑު އިވުނީއެވެ. ” ނުހާ…ނުހާ…” އަޑުގެކޮޅަށް ހަޅޭއްލަވަމުން ދިޔަ ލުފްޝާންގެ ކައިރިއަށް ދުވެފައި ކަހަލަ ގޮތަކަށް ޝާމިލް އާއި ފަރީނާ ގޮސް ތިރިވިއެވެ. ޝާމިލް ލުފްޝާންގެ ކޮނޑުގައި އަތް ލުމާއިއެކު ލުފްޝާން ޝާމިލްގެ ގައިގައި ބާރުބާރަށް ބައްދައިގަތެވެ. “އަހަރެން ދެން ކިހިނެއް ހަދާނީ…” ޝާމިލް ލުފްޝާން ހަމައަކަށް އެޅުވޭތޯ މަސައްކަތް ކުރިއެވެ. ” ލޫއްޕޭ..އަދިވެސް ވަގުތު ފާއިތެއް ނުވޭ.. ނުހާގެ ކަައިރިއަށް ދާން ހިނގާ…” ޝާމިލް ލުފްޝާންގެ އަތުގައި ހިފާ ނަގަން އުޅުން ނަމަވެސް ލުފްޝާންއެއް ނުނެގުނެވެ. “ނޫން…އަހަންކަށް ނުކެރޭނެ ދެން އޭނަގެ ކުރިމައްޗަށް ދާކަށް…އަހަރެންގެ މިދެއަތުން އަހަރެމެންގެ ގެއިން ނުހާ ބޭރު ކުރެވިއްޖެ..އަހަންނަކަށް ނޭނގެ ނުހާ ވީ ކޮންތާކު ކަމެއްވެސް…” ލުފްޝާން ރޮމުން ދިޔައެވެ. އޭނައަށް ނުހާ އާއި ކަންތައް ކުރެވުނު ގޮތާއި މެދުގައެވެ. ފަރީނާވެސް ލުފްޝާން އަށް ހިތަވަރު ދެވޭތޯ މަސައްކަތް ކުރިއެވެ. “ނުހާ ފެންނާނެ..އަދި ލަހެއް ނުވޭ ހިނގާ ގެއަށް ދާން…” ލުފްޝާން މަޑުމަޑުން ތެދުވިއެވެ. ހިނގައިގަންނަން އުޅެނިކޮށް ޖީބުގައި އޮތް ފޯން ރިންގް ވާން ފެށިއެވެ. ލުފްޝާން އެއަށް މާބޮޑު ސަމާލުކަމެއް ނުދިނުމުން ޝާމިލް ލުފްޝާންގެ ޖީބުން ފޯން ނެގިއެވެ. ހާފިޒްގެ ކޯލެކެވެ. ޝާމިލް ޖަވާބު ދިނުމުގެ ގޮތުން ފޯން ނެގިއެވެ. ޝާމިލް ހަމަ ފޯން ނެގުމާއިއެކުހެން ހާފިޒް ދިން ޙަބަރަކުން މުޅި މީހާ ގަނޑުވި ކަހަލައެވެ. ޝާމިލްގެ އަތުން ފޯން ބިންމައްޗަށް ވެއްޓުނެވެ. “ލޫއްޕޭ ނުހާ…” ލުފްޝާން ދެލޯބޮޑުކޮށްލަމުން ޗާމިލްގެ ކޮނޑުގައި ހިފާ ތަޅުވައިގަތެވެ. ” ނުހާއަށް ކިހިނެއްވީ؟؟..” ޝާމިލްގެ ދޫހަރަކާތްކުރީ ލަސްލަހުންނެވެ. ” ނުހާ..ސައިކަލެއްގައި…ޖެހި އެކްސިޑެންޓް ވެއްޖެ..މިހާރު…އޮތީ އައިޖީއެމްއެޗްގަ..އެމެޖެންސީ ރޫމްގަ ފަރުވާދެނީ…” ޝާމިލްގެ ޖުމްލައިން ފަރީނާއަށް ބާރުބާރަށް ރޯންފެށުނެވެ. ކުޑައިރުކޮޅަކު ހަނުހުރުމަށްފަހު ކުއްލިއަކަށް ލުފްޝާން ދުއްވައިގަތެވެ.\nލުފްޝާންގެ ފަހަތުން ފަރިނާ އާއި ޝާމިލްވެސް ދުވެފައި އައެވެ. ދުވަމުން ލުފްޝާން ގޭގެ ލޯންޗް ދުއްވާ މީހާ އަށް ގުޅާލިއެވެ. އެއްވެސް މަޑުކުރުމެއް ނެތި ލުފްޝާން އެރީ ލޯންޗަށްށެވެ. ޝާމިލް ފަރީނާގެ ގާތުގައި އަވަސް އަވަހަށް ބުންޏެވެ. “ފަރީ…ބޮސް ކައރީ ބުނެދެއްޗޭ…ފަރީ ބޮސް އާއި އެއްކޮށް މާލެ ދާނީ އިނގޭ… އަހަރެން ލުފްޝާން އާއި އެއްކޮށް ދާނަން…” ޝާމިލްވެސް އަވަސް އަވަހަށް ގޮސް ލޯންޗަށް އެރުމުން ލޯންޗް ދުއްވާލިއެވެ. ބާރު ސްޕީޓެއްގައެވެ. ލުފްޝާންގެ އޯޑަރަށްށެވެ. ފަރީނާ ދުވެފައި ގޮސް ފިނިހިޔާއަށް ވަނެވެ. ފައްތާހްއަށް އެޙަބަރު ދިނުމުގެ ގޮތުންނެވެ.\nހޮސްޕިޓަލުގެ ބޮޑުދޮރުން ލުފްޝާންވަނީ ދުވެފައެވެ. ލުފްޝާންގެ ފަހަތުން ޝާމިލްވެސް ވަނީ ދުވެފައި ކަހަލަ ގޮތަކަށްށެވެ. އެމެޖެންސީ ރޫމްގެ ދޮރުމަތީގައި ހުރި ހާފިޒް ފެނިފައި ދުވެފައި އައި ލުފްޝާން މަޑުވެލިއެވެ. ފުން ނޭވާއެއް ލަމުން ހާފިޒްގެ ގަޔަށް ބަލައިލިއެވެ. ހާފިޒް ލައިގެން ހުރި ޓީޝާޓް ވަނީ ލެއިން ފުރިފައެވެ. ލުފްޝާން ހާސްވެފައި ހުރެ ހާފިޒްގެ ގައިގައި ބާރަށް ބައްދައިގަނެވުނެވެ. ހާފިޒް ފުރަތަމަވެސް ބެލީ ލުފްޝާން ހަމައަކަށް އެޅުވޭތޯއެވެ. “ލޫއްޕޭ..އިންޝާﷲ ނުހާ ރަނގަޅުވާނެ…ދެރަނުވޭ…” ހިތްވަރުދޭން މަސައްކަތް ކުރިނަމަވެސް ހާފިޒްއަށްވެސް ރޮވުނެވެ. އެންމެ ގާތް އެކުވެރިޔާ އެހާލުގައި ހުންނަތަން ދެކެން ބޭނުން ނުވާތީއެވެ.\nބަރާބަރު ތިންގަޑިއިރު ފަހުން އެމެޖެންސީ ރޫމުން ނުހާ ނެރުނެވެ. ޕްރައިވެޓް ރޫމަށް ބަދަލު ކުރުމަށްށެވެ. ނުހާ އޮތީ ލޯ މެރިފައެވެ. ނުހާ އޮތް ޙާލުފެނިފައި ލުފްޝާން އޭނާގެ އަމިއްލަ ނަފްސު ކުއްވެރި ކުރަމުން ދިޔައެވެ. އެހުރިހާ ކަމެއްވެސް ވީ އޭނާގެ ކުށުން ކަމަށް ޤަބޫލުކުރަމުން ދިޔައެވެ.\nނުހާ އޮތް ރޫމަށް ވަންނަން ދިޔަ ލުފްޝާންގެ ފިޔަވަޅަށް ހުއްތުން އެރިއެވެ. ފާރުގައި އަތް ވިއްދާ ރޮވެން އުޅުމުން އަނެއް އަތުން މޫނު ފޮރުވާލިއެވެ. ކައިރީގައި ހުރި ފައްތާހް ލުފްޝާންގެ ކޮނޑުގައި މަޑުމަޑުން އަތްލިއެވެ. ހިތަވަރު ދިނުމުގެ ގޮޔުން ބޮލުގެ އިޝާރާތުން ރޫމަށް ވަނުމަށް ބުންޏެވެ. ލުފްޝާން ފައްތާހްގެ ބަހަށް ލަސް ފިޔަވަޅުތަކެއްގައި އެތެރެއަށް ވަނެވެ. މަޑުމަޑުން ނުހާ އޮތް އެނދު ކައިރީގައި މަޑުކޮށްލިއެވެ. ނުހާ ފެނިފައި ލުފްޝާންގެ ލޯ ކަރުން ފުރުނެވެ. އެމައުސޫމް މޫނުގެ ކޯކަށިގަނޑާއި ދިމާލުން ވަނީ ވަރަށް ބޮޑަށް މަށައިގެން ގޮސްފައެވެ. ހީވަނީ ތަނެއްގައި ގޭނިފައި ހުރިހެންނެވެ. ވާއަތް ބިންދައިގެން ގޮސްފައި އޮތުމުން އަތުގައި އޮތީ ޕްލާސްޓަރުގަނޑު އަޅާފައެވެ. ހަށިގަނޑުގެ އެހެން ބައެއް ދިނާލުން ހަލާކުވެފައި ހުރި ތަންތަނުގައި ބޭސް އަޅާފައިވެއެވެ. ލުފްޝާންއަށް ނުހާގެ ބޮލުން ފެށިގެން ފަޔާ ހަމައަށް ދެފަހަރަކު ބަލައިލިއެވެ. ނުހާއަށް ހީވީ ލުފްޝާންގެ ވަސް ޖެހުނުހެންނެވެ. މަޑުމަޑުން އެސްފިޔަތައް ދުރުކޮށްލަމުން ލޯ ހުޅުވާލިއެވެ. ކަރީގައި އިން ލުފްޝާން ފެނުމުން ނުހާ ވާހަކަ ދައްކަން މަސައްކަތް ކުރިއެވެ. “ލުފްޝާން..އަހަންނަށް…” ނުހާ ވާހަކަ ދައްކަން އުޅުމުން ލުފްޝާން ނުހާގެ އަނގަމަތީގައި އަތް އެޅިއެވެ. “ނޫން..ވާހަކަ ނުދައްކާ..” ބޮލުގެ އިޝާރާތުންވެސް ވާހަކަ ނުދެއްކުމަށް އެންގިއެވެ. “ނުހާ….އަހަންނަށް މަޢާފްކުރޭ…އަހަރެން ނުހާ އާއި މެދު ކަންތައް ކުރީ…” ލުފްޝާން އަކަށް ބުނަން އުޅުން އެއްޗެއް ނުބުނެވުނެވެ. އުނދަގުލުން ކަހަލަ ގޮތަކަށް އަތް ނެގުމަށްފަހު ނުހާ ލުފްޝާންގެ އަނގަމަތީގައި އަތް އެޅިއެވެ. ނުހާގެ ލޮލުން އުފަލުގެ ކަރުނަތައް ފައިބަން ފެށިއެވެ. “އައްދޭ…ދެމީހުން ކުރެ އެކަކަށްވެސް ވާހަކަ ދެއްކޭކަށް ނެތެއްނު….އަހަރެން ވާހަކަ ދައްކަފާނަން…” ހާފިޒްގެ އަޑަށް ނުހާ އާއި ލުފްޝާން ދޮރާ ދިމާލަށް ބަލައިލިއެވެ. ހާފިޒްގެ ފަހަތުން ފައްތާހް އާއި ޝާމިލްވެސް ވަނެވެ. ފަރީނާވެސް ކުޑަވަރެއްގެ ކޮތަޅެއް ހިފައިގެން ވަނެވެ. ނުހާ ރަކިގޮތަކަށް ހީލިއެވެ. ލުފްޝާންވެސް ބޯކަހާލަމުން ހީލިއެވެ. “ލޫއްޕޭ ވަރަށް އުފާވެރި ޙަބަރެއް ދެންތަ؟..ނުހާ ޑިސްޓާރޖް ކުރެވޭނެ ތިންދުވަސް ފަހުން…” ހާފިޒް އެހެން ބުނުމާއިއެކުހެން ފައްތާހް ޖީބަށް އަތް ޖަހާލަމުން ބުނެލިއެވެ. ” ދެން ހަމަ…ކީކޭތަ ދަރިފުޅުމެން ކިޔަނީ..އާން…ދެން މުޅިއުމުރަށްވެސް ނުހާ ދަރިފުޅުގެ މީހަކަށް ހަދައިގެން ގެއަށް ގެންދަންވީ…ހެހެ..” ފައްތާހް ލުފްޝާން އާއި ދިމާކޮށްލިއެވެ. ފަރީނާ އެނދު ކައިރިއަށް މަޑުކޮށްލަމުން ބުނެލިއެވެ. ” އަދި އެބައޮތް އެއްވާހަކަ… ޒާހިދާ ވެސް ހައްޔަރު ކޮށްފި…އަދި މީގަ އެންމެ މަޖާ ތަންކޮޅަކީ ޒާހިދާ ބަސްޓްކުރަން ވެގެން ވާފިރު މިދިނީ އޭނަގެ ފޯން ފުލުހުންނަށް….ދެން އޭގަ ހުރި ކޮންމެވެސް އެއްޗިހިތަކެއް ފެނިގެން އޭނަވެސް ހައްޔަރުކުރީ….” ހިނިއައިސް ހުރެ ފަރީނާ ވާހަކަ ދައްކަމުން ދިޔައެވެ. ޒާހިދާ ހައްޔަރު ކުރި ނަމަވެސް ނުހާއަކަށް އެކަމުން އެއްވެސް އަސަރެއް ނުކުރެވެ. ނުހާއަށް މިއަދު ދުނިޔޭގައި ހުރި ހުރިހާ އުފަލެއް ލިބުނު ކަހަލައެވެ. އެންމެންގެ މޫނުމަތިންވެސް ފެނަމުން ދިޔައީ އުފާވެރިކަމެވެ. އެނާގެ ބައްޕަގެ އެންމެ ފަހުގެ ވަސިއްޔަތްވެސް ލިބުނީއެވެ. ފައްތާހް އާއި ހުސެންބެ އަކީ ދުވަސްވީ ދެރަޙްމަތްތެރިންނަށްވީތީ އެކަންވެސް ވެގެން ދިޔައި ފަސޭހަ ކަމަކަށްށެވެ.\nކުލަކުލައިން ނިވިދިއްލެމުން ދިޔަ ބޮކި ތަކުން މުޅި ބަގީޗާތެރެވަނީ ޒީނަތްތެރި ކުރެވިފައެވެ. ނުހާ އާއި ލުފްޝާން ފެނިފައި ޕާރޓީއަށް ވަންނަ ކޮންމެ މީހަކުވެސް ތަޢުރީފުކޮށްލައެވެ. އެދެމީހުންގެ އެއްކޮށް ތިބޭ އިރު އެވާ ފުރިހަމަކަމަކުންނެވެ. ނުހާ ހުރީ ފެހިކުލައިގެ ފަޔާ ހަމައަށް އަރާ ހެދުނެއްލާފައެވެ. ކަޅުކުލައިން ޖަރީކުރެވިފައިވާ މާތަކެއް ހެދުމުގައި ރީތިގޮތަކަށް އަތުރަލެވިފައިވެއެވެ. ލުފްޝާން ހުރި ފެހިގަމީހެއްލާފައެވެ. އަތުކުރި އޮޅާލެވިފައިވާ އިރު ގަމީހުގެ މަތިން ކަޅުކުލައިގެ ވެސްޓެއް ލާފައިވެއެވެ. ކަޅު ފަޓްލުނެއް ލާފައި ބެގީ ކޮށްފައި ހުރުމުން ލުފްޝާންގެ ފިރިހެންވަންތަކަސް އިތުރަށް ފުރިހަމަވެގެންދެއެވެ. ނުހާ އާއި ލުފްޝާން އަތުގުޅާލައިގެން ގޮސް ޝާމިލް އަށްށާއި ފަރީނާއަށް ބޮޑު ޕާރސަލްއެއް ދިނެވެ. ފަރީނާ އާއި ޝާމިލްގެ ކައިވެނީ ކުރެވުނީއެވެ. ލުފްޝާން އާއި ނުހާގެ ކައިވެނީގައި ނުހާގެ ސިއްޙީ ޙާލަތު ރަނގަޅު ނޫންކަމުގައިވީނަމަވެސް މިރޭ ނުހާ ފެންނަމުން ދަނީ ޙާލު ރަނގަޅުކަމުގައެވެ. “މަރުޙަބާ….ބަސް އަހައިގެން އުޅޭތި ދެކުދިންވެސް….” ނުލަފާ ފާޑަކަށް ހެމުން ލުފްޝާން ޝާމިލް އާއި ދިމާކޮށްލިއެވެ. ކައިރީގައި ހުރި ހާފިޒްވެސް ހީންގަތެވެ. ނުހާ ހާފިޒް އާއި ދިމާލަށް ބަލައިލިއެވެ. “ހާފިޒް ވެސް ހޭނެކަމެއް ނެތް…ތިހެން ނުހުރެ އަވަހަށް އިންނާނެ މީހަކު ހޯދަބަލަ….” ހާފިޒް ބޯކަހާލިއެވެ. “އެއީ ތެދެއް…އޭތް..އެބައޮތް ސަޅި ގޮތެއް…ބައްޕަ ގާތު ބުނޭ ގެއަށް ސަޅި އަންހެން ކުއްޖެއް ގެންނާށޭ…ދެން ހާފިޒް ނޭނގޭ ކަމަށް ހަދާފަ ގެއަށް ވަންނާނީ…އޭނަ ހުންނާނެ ގަސްތަކަށް ފެންދޭން…ދެން އަނެއްބައި އެނގެއެއްނު ދޯ…” ޝާމިލް މިފަހަރު ދިމާކޮށްލީ ލުފްޝާންއަށާއި ނުހާއަށްށެވެ. ލުފްޝާން މަޑުމަޑުން ނުހާއަށް ބަލައިލަމުން ނުހާގެ އުނަގަނޑުގައި ހިފާ ގާތްކޮށްލިއެވެ. ރަކިގޮތަކަށް ނުހާ ހީލިއެވެ. “އޮއެ ހޮހޭ….ހާދަ ރޮމެންޓިކެދޯ…” ފަރީނާވެސް އެމީހުންނަށް ދިމާކޮށްލިއެވެ. “އަހަރެން ރޮމެންޓިކެއް ނޫންތަ ލޯބީ…” ދެކަކޫ މައްޗަށް ތިރިވެލަމުން ޝާމިލް ފަރީނާގެ އަތުގައި ހިފާލިއެވެ. ދެން އިވުނީ އެންމެންގެވެސް ހުނުމުގެ އަޑެވެ.\nވވވވވވވވވވވވވވވވވވވވވވ ރީތި ވާހަކަ…\nވވވވވވވވވވވވވވވވވވވވވވވވވވވވވވވވވވވވވވ ބޮޑަށް ތޭންކްސް ނަޒާ…\nވ ވ ވ ވ ސަޅި އަސްލު ވެސް….\nވވވވވވވވވވވވވވވވވވވވވ ބޮޑަށް ތޭންކްސް ރޯސް…. އަސްލުވެސް ވވވވ ބޮޑަށް ތޭންކްސް އިނގެ..ހެހެހެ\nވ، ހަބޭސް ވާހަކަ އެއް…. ވ ކިޔާހިތުން ކިޔާލެވުނީ\nއެހެންތަ……ވވވވވވވވވވވވވވވވވވވ ބޮޑަށް ތޭންކްސް ކުޑާ……ވަރަށް އުފާވެއްޖެ….\nޒީ އަޅެ ވާހަކަ ވަރަށް ވަރަށް ސަޅި.. ޒީ ބިރުވެރި ވާހަކަ ލިޔަންތަ. އަޅެ ބިރުވެރި ވާހަކަ އެއް އަޕްކޮށްދީބަ.. ނަހޫ ވަރަށް ކިޔާހިތްވޭ ބިރުވެރި ވާހަކަ.\nތޭންކްސް ވވވ ބޮޑަށް ނަހޫއަށް….ބަލާނަން ބިރުވެރި ވާހަކައެއްވެސް އަޕް ކުރެވޭތޯ އިނގެ…..\nv v v v v vreethi igey dhn neai tha ehn vaahaka eh\nވާހަކަ އެއްކޮށް ނުނިމޭތީ އަދި އަޕް ނުކުރަން ވެގެން…. އިރާދަކުރެއްވިއްޔާ ކައިރި މުސްތަޤްބަލެއްގައި އަޕް ކުރެވޭތޯ މިއުޅެނީ……. ވަރަށް ބޮޑަށް ޝުކުރިއްޔާ އިނގެ ޝައި….\nވަރަށް ބޮޑަށް ތޭންކްސް އަބާން..\nVarah reethi. Ekam liyumuge mistake ebahuri\nއެހެންތަ… ދެން ފަހަރަކުން ރަނގަޅުކޮށްލާނަން… އެކަމަކު ފާހަގަވި ތަންތަން ބުނެދިނިއްޔާ ވަރަށް ރަނގަޅު.. 🙂 ވވވވވވވވވ ބޮޑަށް ތޭންކްސް ޒީނާއަށް..\nWow man xee. Haaaadha ey reethy mi vaahaka. Reen Hama kos vejje :p\nހެހެހެހެ… ހަމަ އަސްލު ވެސްތަ؟ ވވވވވވވވވވވވވވވވވވވވވވވ ބޮޑަށް ތޭންކްސް ރީން.. 😛\nVarah loabi vaahaka eh.. keep it up ingey.. 🙂\nvaahaka rythi..ekm mistakes thah v v gina kann faahaga kurevey.. baeh faharu hama nujehey than than kolhu vx hurey.. ehn noonee vaahaka hama salhi 😉\nummeedh kuran rahgahlu kuraane kamah\nnooney shaamil ves ha ehaa romantic . hehehe\nV rythi especially ninmun..Its awesome… 🙂 🙂\nVvvvvvv reethi.last part kyiru hama ragalhahvex rovunu..\nvrh reeeethi dhn neytha ehn stry ey\nHaadha reethi vaahaka ekey! !! Ninmun v v v v v v v v v v v reethi ♡♥♡♡♥♡♥♡♥\nekam haadha dhera gothekey medu hereinedimaavee….\nehn nuvaane ennu hadhaakah…\nimmy mi vaahaka kiyaafa roven vx rovun…. hama ehaa dheraveyy….. 🙁 🙁\nany ways vrhhhhhhhh reethi mi vaahaka…. 😉 😀 😀\nv vvvvvvvvv rythi…..fahubai hama habeyyss..hehe..\nV rythi vaahaka\nލޯބި ވެވުމުން (ކިޔުންތެރިންގެ ސަމާލުކަމަށް)\nއާދޭސް ކުރާ ހިތްވޭ ރޮމުން (33)


އުރީދޫން މިދިޔަ އަހަރު ބޭއްވި އަހަރީ އާއްމު ޖަލްސާގައި އެ ކުންފުނީގެ ބޯޑު ސީއޯއީ އަދި މެނޭޖިން ޑިރެކްޓަރު ނަޖީބު ހާން -- ފޮޓޯ: އަވަސް އާކައިވް\nމޯލްޑިވްސް ސެކިއުރިޓީ ޑިޕޮސިޓަރީ (އެމްއެސްޑީ) ގެ "ފަހިވޯޓް" އެޕްލިކޭޝަން މެދުވެރިކޮށް އޮންލައިންކޮށް ބޭއްވި އުރީދޫގެ މިދިޔަ އަހަރުގެ އަހަރީ އާއްމު ޖަލްސާ އަށް ޕްރޮކްސާއާއެކު 44 ހިއްސާދާރުން ހާޒިރުވެފައިވެ އެވެ. އެއީ އޮންލައިންކޮށް ބައިވެރިވި 35 ހިއްސާދާރުންނާއި ޕްރޮކްސީއާއެކު ބައިވެރިވި އަށް ހިއްސާދާރުން އެވެ. މި ހިއްސާދާރުން 1.34 މިލިއަނަށް ވުރެ ގިނަ ހިއްސާ ތަމްސީލް ކުރި އެވެ.\nއުރީދޫން މިރޭ ބޭއްވި އަހަރީ އާއްމު ޖަލްސާގައި އެ ކުންފުނީގެ ސީއީއޯ އަދި މެނޭޖިން ޑިރެކްޓަރު ނަޖީބު ހާންގެ އިތުރުން ޗެއާމަން އެންޑްރޫ ތޫ އޮޑްވާރ ކްވަލްސެތް ވެސް ބައިވެރިވި އެވެ.\nއެ ކުންފުނީގެ ސީއީއޯ އަދި މެނޭޖިން ޑިރެކްޓަރު ނަޖީބު ހާން ވިދާޅުވީ ކޮވިޑް-19 ވެގެން ގޮސްފައިވަނީ ދުނިޔެއެކޭ އެއްގޮތަށް ރާއްޖެއަށްވެސް އިގްތިސޯދީ ގޮތުން ބޮޑެތި ގެއްލުންތަކެއް ލިބިގެންދިޔަ ކަމަކަށް ކަމަށެވެ. ނަމަވެސް މިހާލަތުގައި ވެސް އެ ކުންފުނީގެ ކަސްޓަމަރުން ކުރި މަސައްކަތް ކޮށް އޭނާ ވަނީ މުވައްޒަފުންނަށް ޝުކުރު އަދާކޮށްފަ އެވެ.\n"މިދިޔަ އަހަރަކީ ގިނަ އެވޯޑު ތަކެއް ވެސް ލިބުނު އަހަރެއް. ރާއްޖެ އާއި ބޭރުގެ ގިނަ އެވޯޑުތަކެއް ލިބުނު،" ނަޖީބު ވިދާޅުވި އެވެ.\nއުރީދޫ މޯލްޑިވްސް މި އަހަރު އޮޑިޓް ކުރަން ކުންފުންޏެއްގެ ގޮތުގައި ކަނޑައަޅާފައިވަނީ ވޯޓާ ހައުސް ކޫޕާސް އެވެ. އެ ކުންފުންޏަށް އުޖޫރައިގެ ގޮތުގައި ދޭން ފާސްކޮށްފައިވަނީ 59،600 ޑޮލަރެވެ.\nރާއްޖޭގެ އާބާދީގެ ބޮޑު ބަޔަކަށް ފޯނާއި އިންޓަނެޓުގެ ހިދުމަތްދޭ އުރީދޫގެ މާލީ ހިސާބުތައް ދައްކާ ގޮތުން މިދިޔަ އަހަރު ސާފު ފައިދާގެ ގޮތުގައި 407 މިލިއަން ރުފޔާ ލިބިފައިވެ އެވެ. އުރީދޫއަކީ އާއްމުނަށް 9.5 ޕަސެންޓް ހިއްސާ ވިއްކުމުންނެވެ. އަދި ބާކީ އޮތް 90.5 ޕަސެންޓު ހިއްސާ ވަނީ އުރީދޫގެ މައި ކުންފުނި، ވަތަނިއްޔާ\nއުރީދޫއަކީ 1، އޮގަސްޓް 2005 ވަނަ އަހަރު ރާއްޖޭގެ ދެވަނަ މޮބައިލް އޮޕަރޭޓަރުގެ ގޮތުގައި ރާއްޖޭގައި ހިދުމަތް ދޭން ފެށި ވަތަނިއްޔާ ޓެލްކޮމް މޯލްޑިވްސް އެވެ. އެ ކުންފުނީގެ ހިއްސާ ބެހިގެން ވަނީ ވަތަނިއްޔާ ޓެލްކޮމް މޯލްޑިވްސްގެ 90.5 ޕަސެންޓާއި މޯލްޑިވްސް ޕެންޝަން އެޑްމިނިސްޓްރޭޝަން އޮފީހުގެ 5.64 ޕަސެންޓް އަދި އާއްމު ޕަބްލިކުގެ 3.86 ޕަސެންޓުގެ މައްޗަށެވެ. .\nސްޓޮކް އެކްސްޗޭންޖް އުރީދޫ


German in 5G ah huras alhaakah beynumeh noon | Mihaaru\nޖަރުމަނުން 5ޖީ ހިދުމަތަށް ހުރަސް އަޅާކަށް ބޭނުމެއް ނޫން\n28 ޖެނުއަރީ 2020 - 07:133comments\nޖަރުމަނުގެ އޮޕަރޭޓަރުން ބުނާ ގޮތުގައި، އެ ގައުމުގައި 5ޖީ ނެޓްވޯކް އަޅަން ވާވޭ އަށް ހުއްދަ ނުދީފި ނަމަ، ޖަރުމަނު އޮންނާނީ އަހަރުތަކެއް ފަހަތުގައި ކަމަށެވެ. އަދި ފޫނުބެއްދޭ ވަރުގެ ބޮޑު ގެއްލުމެއް ވާނެ ކަމަށެވެ.\nއެމެރިކާ އިން ޗައިނާ އަށް އިގުތިސާދީ ގޮތުން ދަތިކުރަން ކުރާ މަސައްކަތްތަކުގައި، ވާވޭ އިނދަޖައްސާލުމަކީ ވެސް އޮތް ނިޔަތެވެ. ވާވޭގެ ދުވަސް ދުއްވާލަން އޮތް އެންމެ ފަސޭހަ ގޮތަކީ، އެ ކުންފުނިން އުފައްދާ އާލާތްތައް ބޭނުންނުކުރުން އަދި މުވާސަލާތީ ޚިދުމަތްތައް ފޯރުކޮށްދިނުމަށް ފުރުސަތު ނުދިނުމެވެ.\nޖަރުމަނަކީ ވެސް އެމެރިކާ ބުނާހާ ގޮތަކަން ކަންކުރާ ގައުމެކެވެ. ޖަރުމަނުގައި 5ޖީ ނެޓްވޯކް އަޅަން ވާވޭ އަށް ހުއްދަ ދޭން ނުކެރިގެން އުޅެނީ، ހުއްދަ ދީފި ނަމަ އެމެރިކާ އިން ކޮށްފާނެ ޖެއްސުމަކަށް ބިރުންނެވެ.\nއެމެރިކާ ބުނަނީ ވާވޭ އަކީ ޖާސޫސްކުރާ ކުންފުންޏެއް ކަމަށެވެ. އެ ކުންފުނިން ޖާސޫސްކުރަނީ އެ މީހުން އުފައްދާ ނެޓްވޯކް އާލާތްތައް ބޭނުންކޮށްގެން ކަމަށެވެ. އެހެންވެ، ވާވޭ އަށް ފުރުސަތު ދިނުމަކީ ބިރުވެރިކަމަށް ހުޅުވާލެވޭ ދޮރެއް ކަމަށެވެ.\nޖަރުމަނުގެ ޗާންސެލާ އެންޖެލާ މާކެލް ވިދާލުވާ ގޮތުގައި، ޖަރުމަނުގައި 5ޖީ ނެޓްވޯކް ގާއިމުކުރަން ކުރާ މަސައްކަތްތަކުން އެއްވެސް ބަޔަކު ބާކީކުރުމަށް ވުރެ ބޮޑު ބިރެއް ނެތް ކަމަށެވެ. މުވާސަލާތީ ގުޅުން ހަރުދަނާކުރުމަށް ގިނަ ކުންނުނިތަކަކަށް ފުރުސަތުދިނުމަށް ވުރެ ބޮޑު ރައްކާތެރިކަމެއް ނެތް ކަމަށެވެ.\nއެންޖެލާ މާކެލް ވިދާޅުވާ ގޮތުގައި، 5ޖީ ނެޓްވޯކް ގާއިމުކުރުމުގައި ކުންފުނިތައް ބައިވެރިކުންޖެހެނީ، ޚިދުމަތް ދެމެހެއްޓުމަށް ކަމަށެވެ. އެއް ބަޔަކަށް ހުއްދަ ދީފި ނަމަ، މުވާސަލާތީ ގުޅުން މެދުކެނޭ މިންވަރު އިތުރުވެދާނެ ކަމަށް ވިސްނަންޖެހޭ ކަމަށެވެ. އަދި ޖާސޫސުްކުރުމަށް އެ މީހުންނަށް ފުރުސަތު ބޮޑުވާނެ ކަމަށެވެ. އެހެން ނަމަވެސް، ގިނަ ކުންފުނިތަކެއް ބައިވެރިކުރުމުން، އެއްބަޔަކު އަނެއް ބަޔަކަށް ފާރަވެރިވުން ވާނީ ގައުމަށް ރައްކާތެރި ކަމެއް ކަމަށެވެ.\nއިތުރު ލިޔުންތައް ޖަރުމަން މޯބައިލް ނެޓްވޯކް ވާވޭ


BREAKING NEWS: Malaysiage Bodu Vazeeru Mahathir Magaamun Isthiufaa dhevvaifi\nމެލޭޝިޔާގެ ބޮޑުވަޒީރު މަހާތީރު މަގާމުން އިސްތިއުފާދެއްވައިފި\nމެލޭޝިޔާގެ ބޮޑުވަޒީރު މަހާތީރު މުހައްމަދު/ ފޮޓޯ- ސީއެންއެން\nމެލޭޝިޔާގެ ބޮޑުވަޒީރު ޑރ. މަހާތީރު މުހައްމަދު މަގާމުން އިސްތިއުފާ ދެއްވައިފިއެވެ.\nޕްރައިމް މިނިސްޓަރުގެ އޮފީހުން ބުނާގޮތުގައި، މަހާތީރުގެ އިސްތިއުފާގެ ސިޓީ މިއަދުވަނީ ރަސްގެފާނާ ހަވާލު ކޮށްފައެވެ. ނަމަވެސް އޭނާ މަގާމުން އިސްތިއުފާ ދެއްވި ސަބަބެއް ހާމަކޮށްފައެއް ނުވެއެވެ.\nމަހާތިރް މެލޭޝިއާގެ ޕްރައިމް މިނިސްޓަރުގެ މަގާމާއި ހަވާލުވެ ވަޑައިގެންނެވީ 2018 ވަނަ އަހަރުގެ މޭ މަހުގެ ތެރޭގައެވެ. މީގެ އިތުރުން އޭނާވަނީ 1981 އަހަރުން ފެށިގެން 2003 ވަނަ އަހަރުގެ ނިޔަލަށް ބޮޑު ވަޒީރުކަން ކުރައްވާފައެވެ. އަދި އެގައުމުގެ ޕާޓީއެއްކަމަށްވާ ބަރިސަން ނޭޝަނަލް ޕާޓީގައި މަސައްކަތް ކުރައްވާފައެވެ. އުމުރުން 94 އަހަރުގެ މަހާތިރްއަކީ ދުނިޔޭގެ އެންމެ ދުވަސްވީ ޕްރައިމް މިނިސްޓަރެވެ.\nމަހާތީރު އިސްތިއުފާ ދެއްވީ މެލޭޝިޔާ ގަޑިން މެންދަމު އެކެއް ޖަހާއިރުއެވެ. މަހާތީރު މެލޭޝިޔާގެ ބޮޑުވަޒީރު ކަމުން އިސްތިއުފާ ދެއްވިއިރު ޑރ މަހާތީރުގެ ބެރްސާތޫ ޕާޓީ ސަރުކާރު ކޯލިޝަނުން ވަކިވެފައިވާ ހަބަރުތަކެއް އަންނަނީ ފެތުރެމުންނެވެ.\nމެލޭޝިޔާގެ ކުރީގެ ލީޑަރު އަންވަރު އިބްރާހީމް ނުހިމަނާ އާ ސަރުކާރެއް ހަދަން އުޅޭ ކަމުގެ ތުހުމަތުގައި މެލޭޝިއާގެ ސަރުކާރުގައި ވަނީ ބޮޑެތި ކޯޅުންތަކެއް މިދިޔަ ހަފްތާގެ ތެރޭގައި އުފެދިފައެވެ. އަންވަރާއި މަހާތީރަކީ ދެ ހަތުރުންގެ ގޮތުގައި މެލޭޝިޔާގެ ސިޔާސީ މަސްރަހު ދިރާސާ ކުރާ ފަރާތްތަކުން ބުނަމުން އަންނައިރު މި ދެބޭފުޅުންގެ މެދުގައި ދޭތެރެ ދޭތެރެއިން ކޯޅުންތައް ހިނގައެވެ.


Recordakaaieku tourism ah 36% ge kurierumeh\nރެކޯޑަކާއެކު މިދިޔަ މަހު ޓޫރިޒަމަށް 36 ޕަސެންޓުގެ ކުރިއެރުމެއް\nމިނިސްޓަރު އަލީ ވަހީދު ނޫސްވެރިންނާ ބައްދަލު ކުރައްވާ އިންޓަވިއުއެއް ދެވަނީ- ފޮޓޯ އަވަސް\nޓޫރިޒަމް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ މިދިޔަ އެޕްރީލް މަހު ރާއްޖެ އަށް ޓޫރިސްޓުން އައި އަދަދު ބޮޑުތަން އިތުރުވެފައިވާ ކަމަށާ، މިއީ ސުނާމީއަށް ފަހު އެންމެ ބޮޑު ކުރިއެރުން ލިބުނު މަސް ކަމަށެވެ.\n"މިއީ މި ސާސްކަފްގައި ވެސް އެންމެ ބޮޑު ކުރިއެރުން ލިބުނު މަސް. މި ކުރިއެރުން ލިބިފައި މި ވަނީ މުޅި އިންޑަސްޓްރީ އާއި ސަރުކާރުން ގުޅިގެން ކުރި މަސައްކަތުން. ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމާއެކު ރާއްޖެއަށް އައި ހަމަޖެހުމުގެ ނަތީޖާ،" އަލީ ވިދާޅުވި އެވެ.\nނޫސްވެރިންގެ ބައްދަލުވުމަށްފަހު، ޓޫރިޒަމް މިނިސްޓްރީން އާއްމުކުރި ތަފާސް ހިސާބުތައް ދައްކާ ގޮތުގައި މިދިޔަ މަހު ރާއްޖެއަށް 190،713 މީހުން ވަނީ އައިސްފަ އެވެ. ނަމަވެސް މިދިޔަ އަހަރުގެ އެޕްރީލް މަހު އައިސްފައިވަނީ 163،000 މީހުންނެވެ. އަދި މި އަހަރުގެ މިހާތަނަށް ރާއްޖެއަށް 646،092 މީހުން ވަނީ އައިސްފަ އެވެ. މި އަދަދަކީ މިދިޔަ އަހަރުގެ މި މުއްދަތުގައި އައި 539،816 މީހުންނާ އަޅާ ބަލާއިރު 19.7 ޕަސެންޓުގެ ކުރިއެރުމެކެވެ.\nރާއްޖެ އަށް ޓޫރިސްޓުން އަންނަ ވަކިވަކި ގައުމުތަކަށް ބަލާއިރު ޗައިނާ މީހުންގެ އަދަދު ވަނީ ހަތް ޕަސެންޓް އިތުރުވެފަ އެވެ.އެ ގައުމުން މި އަހަރުގެ މިހާތަނަށް 95،272 މީހުން ވަނީ އައިސްފަ އެވެ. އަދި އިޓަލީވިލާތުން އައި މީހުންގެ އަދަދު 36 ޕަސެންޓް ވަނީ އިތުރުވެފަ އެވެ. އަދި ޖަރުމަނީއިން އައި މީހުންގެ އަދަދު 8.5 ޕަސެންޓް އަދި އިނގިރޭސިވިލާތާއި އިންޑިއާއުން އައި މީހުންގެ އަދަދު ވެސް ވަނީ 7.6 ޕަސެންޓް އިތުރުވެފަ އެވެ.\nރާއްޖޭގެ އިޝްތިހާރު ސީއެންއެން އާއި އެންޖީސީއަށް!


Enmenah Sarukaaru Vazeefaa Nulibeyne Kamah Vidhaalhuvumun Nasheed Hoonu Fenah – Iru\nއެންމެންނަށް ސަރުކާރު ވަޒީފާ ނުލިބޭނެ ކަމަށް ވިދާޅުވުމުން ނަޝީދު ހޫނު ފެނަށް\nއެންމެންނަށް ސަރުކާރުގެ ވަޒީފާއެއް ނުލިބޭނެ ކަމަށް ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް މުހައްމަދު ނަޝީދު ވިދާޅުވުމާއެކު އެމަނިކުފާނަށް ބައެއް ފަރާތްތަކުން ފާޑުވިދާޅުވެއްޖެއެވެ.\nހުޅުމާލޭ ހުރަވީ ސްކޫލުގައި ފެށި އެމްޑީޕީ ޔޫތު ކޮންގްރެސްގައި، އެޕާޓީއަށް މަސައްކަތް ކުރި މީހުންނަށް ވަޒީފާ ނުލިބޭ ކަމަށް ބުނެ ދައްކާ ވާހަކަތަކަށް ޖަވާބު ދެއްވަމުން ރައީސް ނަޝީދު ވިދާޅުވީ ސަރުކާރުން ވަޒީފާ ދީގެން އެންމެން ނުގެންގުޅެވޭނެ ކަމަށެވެ.\nރައީސް ނަޝީދުގެ ވާހަކަފުޅުގައި ވިދާޅުވީ، (އިސްލާހީ މަސައްކަތުގައި) ޕެޕާ ސްރޭ ޖެހުނު ކޮންމެ މީހަކު ސަރުކާރުގެ ވަޒީފާއެއްގެ އުއްމީދުގައި ތިއްބަވަން ނުޖެހޭ ކަމަށެވެ. މިހާރުވެސް ސިޔާސީ މަގާމުތަކަށް ކުރާ ހޭދަ އިންތިހާއަށް ބޮޑު ކަމަށާއި އޭގެ ސަބަބުން ސަރުކާރުން ރައްޔިތުންނަށް ކޮށްދޭން ތިބި ތަރައްގީގެ މަޝްރޫއުތަކަށް ހުރަސް އެޅެމުންދާ ކަމަށް ނަޝީދު ވިދާޅުވިއެވެ. މިސާލު ދައްކަވަމުން ރައީސް ނަޝީދު ވިދާޅުވީ އައިސްލޭންޑްގެ އާބާދީ ރާއްޖެއާ އެއްވަރުއިރު، އެ މީހުންގެ ސިވިލް ސާވިސްގެ އަދަދަކީ 7،000 ކަމަށެވެ. އަދި ރާއްޖޭގައި އެ އަދަދު އުޅެނީ 32،000 ގައި ކަމަށް ވިދާޅުވިއެވެ.\nރައީސް ނަޝީދުގެ ވާހަކަފުޅާ ގުޅިގެން ކުރީގެ ނައިބު ރައީސް ޑރ.މުހައްމަދު ޖަމީލު އަހްމަދު ކުރެއްވި ޓްވީޓެއްގައި ވަނީ، އިންސާފުވެރިކޮށް ވިސްނުމަކީ ވެރިކަން ގެނައުމަށް ގުރުބާންވެ، މަގުމަތީގައި ދިދަ ހިފައިގެން ވަރުބަލިކަމެއް ނެތި މަސައްކަތްކޮށް، ޖަލަށް ގޮސް ގުރުބާންވި ފަރާތްތަކަށް އިސްކަން ދިނުން ނޫންތޯ ސުވާލު އުފައްދަވާފައެވެ. އަދި އެއްވެސް ކަމެއް ނުކުރާ ފަރާތްތަކަށް ބޮޑެތި މަގާމުތައް ލިބިފައި ނުވޭތޯ ޑރ.ޖަމީލު ސުވާލު އުފެއްދެވިއެވެ. އެމަނިކުފާނު ވިދާޅުވީ އެއީ ލަދުވެތި ކަމެއް ކަމަށެވެ.\nމީގެ އިތުރުން، މިފްކޯގެ ކުރީގެ އެމްޑީ އާދިލް ސަލީމްވެސް ނަޝީދަށް ފާޑު ވިދާޅުވިއެވެ. އޭނާ ވިދާޅުވީ އަމިއްލައަށް ކަމެއްގެ ތެރެއަށް ވަދެ އާމްދަނީއެއް ހޯދަން ގިނަ ޒުވާނުންތަކެއް އެސްއެމްއީ ލޯނަށް އެދުނު ކަމަށެވެ. އެހެންނަމަވެސް އެލޯނު ލިބޭނެކަން، ނުވަތަ ނޫސްކަންވެސް ނޭނގި އެތައް ބަޔަކު އެބަތިބި ކަމަށް ވިދާޅުވިއެވެ.


20 ޓަނުގެ ކުނި ވިލިމާލޭން - Dhivehi Post\n20 ޓަނުގެ ކުނި ވިލިމާލޭން\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން فبراير 2, 2019 0444\n‘ސާފު ރާއްޖެ’ ޕްރޮގުރާމުގެ ދަށުން މިއަދު ވިލިމާލެ ސާފު ކޮށްގެން 20 ޓަނަށް ވުރެ ގިނަ ކުނި ނަގައިފިއެވެ.\nސީއެންއެމްއަށް މައުލޫމާތުދެމުން ވިލިމާލެ ދާއިރާ ކައުންސިލަރު ހަމްނާ ވަހީދު ވިދާޅުވީ މިއަދު ހެނދުނު 8:30އިން ފެށިގެން 11:30 އަށް 20 ޓަނަށް ވުރެ ގިނަ ކުނި ވަނީ ކުނިގޮނޑާ ހިސާބަށް ގެންގޮސްފައިކަމަށެވެ. އަދި މިހާރުވެސް ދަނީ ގިނަ އަދަދެއްގެ ކުނި ކުނިގޮނޑަށް އެއްކުރެވެމުންދާ ކަމަށް ހަމްނާ ވިދާޅުވިއެވެ.\nރައީސުލް ޖުމްހޫރިއްޔާގެ ނައިބު ފައިސަލް ނަސީމް ބައިވެރި ވަޑައިގެންނެވި މި ސާފުކުރުމުގެ ޕްރޮގުރާމުގައި ގާތްގަނޑަކަށް 200 މީހުން ބައިވެރިވި ކަމަށް ހަމްނާ ވިދާޅުވިއެވެ. އެގޮތުން، މާލެ ސިޓީ ކައުންސިލް މެމްބަރުންނާއި، ވެމްކޯ އަދި ވިލިމާލެ ފުލުހުންގެ އިތުރުން ސްކައުޓުންނާއި އެކިއެކި އެންޖީއޯ ބައިވެރިވެފައިވާކަމަށް ހަމްނާ ވިދާޅުވިއެވެ.\nހަމްނާ ވިދާޅުވީ މިއަދު ސާފު ކުރެވުނީ ވިލިމާލޭގެ މައިގަނޑު3ސަަރަހައްދެއް ކަމަށެވެ. އެއީ ވިލިމާލެ ބީޗް ސަރަހައްދުގައި ހުންނަ ރޫމް ބަރިތަކާއި، ވިލިމާލެ ފުއްޓަރު ސަރަހައްދާއި އަދި ސިނާއީ ސަރަހައްދެވެ. ސާފު ކުރުމުގައި ގަސްތަކުގައި ފީވެފައިވާ ގޮފިތަށް ކޮށާ ގަސްތަކުތެރެ ސާފު ކުރި ކަމަށްވެސް ހަމްނާ ވިދާޅުވިއެވެ.\nމީގެ އިތުރުން ހަމްނާ ވިދާޅުވީ ސާފުކުރަން އުޅުމުގެ ތެރޭގައި ވިލިމާލޭގެ އެކި ސަރަހައްދުގައި ލަކުޑި، ދަގަނޑު އަދި ހަލާކުވެފައި ހުރި ދޮންނަ މެޝިނު ފަދަ ބޮޑެތި އެއްޗެހި ކުނީގެ ގޮތުގައި ފެނުނު ކަމަށެވެ. އެގޮތުން ވަރަށް އަވަހަށް ސިޓީ ކައުންސިލުން އެފަދަ ކުނި ސާފުކޮށް އުކާލުމަށް ޚާއްސަ ޕްރޮގްރާމެއް ކުރިއަށް ގެންދާނެ ކަމަށް ހަމްނާ ބުންޏެވެ.\nމި ޕްރޮގުރާމަކީ މިދިޔަ ޑިސެމްބަރު މަހު ރައީސް އިބްރާހިމް މުހައްމަދު ސޯލިހު އިފްތިތާހު ކޮށްދެއްވި ‘ސާފު ރާއްޖެ’ ޕްރޮގުރާމުގެ ދަށުން ހިންގި ޕްރޮގްރާމެކެވެ. އެގޮތުން މިދިޔަ މަހު ވަނީ މާލޭގެ ފަޅުތެރެ ސާފުކޮށްފައެވެ.\nސިއްރު ފެންފުށީ އިމާރާތަކުން ވެއްޓުނު ދިވެއްސަކު ނިޔާވެއްޖެ\nވެޑިން ފޮޓޯ ނަގަން 33 ގައުމަށް، ނެގި ފޮޓޯތައް ވަރަށް ސަޅި\nދިވެހި ޕޯސްޓް 1 އަހަރު ކުރިން مارس 4, 2019\nރާއްޖޭގަ ޤަވާއިދާއި ޚިލާފަށް އުޅޭ ބިދޭސީންގެ އަދަދު ދޮޅުލައްކައަށް އަރުވާފައި މިވަނީ ބަންގާޅާ ރާއްޖެ އާ ދެމެދު ފެރީ ދުއްވާތީތޯ؟\nދިވެހި ޕޯސްޓް 12 މަސް ކުރިން يونيو 11, 2019\nސައުތު ފައުންޑޭޝަން: އިޖުތިމާއީ އެހީތެރިއަކަށް!\nދިވެހި ޕޯސްޓް 1 އަހަރު ކުރިން دجنبر 24, 2018


ރޯދަމަސް ފެށުމުގެ ކުރީ ދެދުވަހު ރޯދަހިފުމުގެ ޙުކުމް – DhiSalafiyyah\nރޯދަމަސް އަންނަ އިރު ރޯދަކުރީން އަންނަ ދުވަސްތަކުގައި ރޯދަހިފުމުގެ ޙުކުމާއި އަދި ރޯދަމަހާއި ގުޅުންހުރި ކަންކަން އެނގުމަކީ ވަރަށް މުހިންމުކަމެކެވެ. އެގޮތުން ތިރީގައި މިވަނީ އެގޮތުން އަޅުގަނޑުމެންނަށް އެނގެން ޖެހޭ މައްސަލައެކެވެ.\nރޯދަމަސް ފެށުމުގެ ކުރީ ދެދުވަހު ރޯދަ ނުހިފުމަށް ނަބިއްޔާ ޞައްލަﷲ ޢަލައިހި ވަސައްލަމަ އިރުޝާދުދެއްވަމުން ޙަދީޘްކުރައްވާފައިވެއެވެ.\n(لَا تَقَدَّمُوا رَمَضَانَ بِصَوْمِ يَوْمٍ وَلَا يَوْمَيْنِ إِلَّا رَجُلٌ كَانَ يَصُومُ صَوْمًا فَلْيَصُمْهُ) رواه مسلم في صحيحه: 1082.\nމާނައީ: “ރޯދަމަސް ކުރިން އެއްދުވަހު ނުވަތަ ދެދުވަހު ރޯދަހިފުން އިސްނުކުރާށެވެ. އެދުވަހު ރޯދަހިފާމީހާ މީހާގެ ރޯދައެއް(އެދުވަހާ ދިމާވެއްޖެނަމަ) ފަހެ އެމީހަކު ރޯދަހިފާށެވެ.”\nއެއީ ރޯދަ ފެށުމުގެ ކުރީ ދެދުވަހެވެ. މިސާލަކަށް ރޯދަމަސް ފެށެނީ ހުކުރު ދުވަހު ކަމުގައިވާނަމަ ބުރާސްފަތި ދުވަހާއި އަދި ބުދަ ދުވަހެވެ. މިތަނުން ބުރާސްފަތި ދުވަހަކީ ޝައްކުގެ ދުވަހެވެ. އެދުވަހަށް ހަނދު ބެލޭ ދުވަހެވެ. ހަނދު ނުފެނިއްޖެނަމަ އެދުވަހު ރޯދަހިފުމެއް ނުވެއެވެ. ހަނދު ފެނިއްޖެނަމަ ރޯދަހިފެއެވެ. ޝައްކުގެ ދުވަހޭ ބުނެވެނީ އެކަމުގެ މައްޗަށެވެ. އެދުވަހު ރޯދަހިފުމަކީ ހުއްދަވެގެންވާ ކަމެއްނޫނެވެ.\nއެހެންކަމުން ޙަދީޘް ޢިލްމުވެރިން މި ޙަދީޘްގެ މުރާދުގައި ރޯދަމަސް އައުމުގެ ކުރީ ދެދުވަހު ރޯދަހިފުން ޙަރާމްކަމަށް ވިދާޅުވެއެވެ. އެފަދައިން އިމާމު ނަވަވީ ޞަޙީޙް މުސްލިމުގައި ބަޔާންކުރައްވާފައިވެއެވެ. އެގޮތުން އެދެދުވަހު ރޯދަހިފުން އަންނަނީ އަންނަނިވި ތިންގޮތުގެ މަތީންނެވެ.\nފުރަތަމައީ: ރަމަޟާންމަހުގެ ރޯދަކަމަށް ދެކިގެން އެއްދުވަސް އަދި ދެދުވަސް އިސްކޮށް ރޯދަހިފުމެވެ. މި ޙަދީޘްގައި ނަހީ އައިސްފައިވަނީ މިކަމަށެވެ. މިފަދައިން ރާފިޟީ ޝީޢާއިން ކަންތައް ކޮށްއުޅެއެވެ. އެއްވެސް ޙާލެއްގައި މިފަދައިން ކަންކުރުން ހުއްދަވެގެން ނުވެއެވެ. ރޯދަހިފުންވަނީ ހަނދުފެނުމުންނެވެ. އަދި 30 ވަނަ ދުވަހަށް ހަނދު ނުފެނިއްޖެނަމަވަނީ ޝައުބާން މަހުގެ ތިރީސް ހަމަކުރުމެވެ.\nދެވަނައީ: ނަދުރު ރޯދައާއި ރޯދަމަހުގެ ނުހިފިހުރި ޤަޟާކުރަން ޖެހޭ ރޯދަ އަދި ކައްފާރާ ރޯދަފަދަ ރޯދަހިފުން ހުއްދަވެގެންވެއެވެ.\nތިންވަނައީ: ސުންނަތް ރޯދަހިފުމެވެ. ސުންނަތް ރޯދަހިފުން ދެބަޔަކަށް ބެހެއެވެ.\nހ. ސުންނަތް ރޯދައަކީ ކުރިން ހިފަމުން އައި ރޯދައަކާއި މިދެދުވަސް ދިމާވާނަމަ، މިސާލަކަށް ހޯމަ ބުރާސްފަތި، ދެދުވަހުން އެއްދުވަހު ހިފާ ރޯދަ ނުވަތަ ޝައުބާން މަހު ކުރީކޮޅުން ފެށިގެން ހިފަމުން އަންނަ ނަމަ މިރޯދަ ހިފުން ހުއްދަވެގެންވެއެވެ. އެކަމުގައި މައްސަލައެއްނެތެވެ. މަތީގައިވާ ޙަދީޘްގެ ފަހުކޮޅުގައި އެބުނަނީ މިވާހަކައެވެ.\nށ. ސުންނަތް ރޯދަ ހިފުން ކުރިން ނުހިފާ ހުރެ މިދުވަހު އެކަނި ހިފުން ނުވަތަ ރޯދައާއި ހިފުން މިގޮތަށް ރޯދަހިފުން މި ޙަދީޘްގެ ދަށުން ނަހީވެގެންވެއެވެ. އެފަދައިން އެބަހީ އަލަށް ރޯދަހިފަން ފެށުންކަމުގައި ޙަދީޘްގެ ޝަރަޙައިގައި ޢިލްމުވެރިން ބަޔާންކުރައްވާފައިވެއެވެ.\nلطائف المعارف لابن رجب رحمه الله.\nشرح صحيح مسلم للنواوي رحمه الله.


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 119 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 119 ވަނަ ރޭޑިޔޯ ޚިޠާބު\n14 އޮކްޓޫބަރު 2011، ރިފަރެންސް: PRO/RMN/2011/204\nމިއަދަކީ 14 އޮކްޓޯބަރ 2011 ވީ ހުކުރު ދުވަސް. އަޅުގަނޑު ތިޔަބޭފުޅުންނާ މިއަދު ބައްދަލުވާއިރު، އަޅުގަނޑު ހަމަ ދާދި ދެންމެއަކުހެން މިއައީ ފަރަންސޭސިވިލާތުން. ފަރަންސޭސިވިލާތަށް އަޅުގަނޑުމެންނަށް މިފަހަރު ކުރެވުނު ދަތުރަކީ، އެދަތުރުގެ ސަބަބުން އަޅުގަނޑަށް ހަމަ ޔަޤީނުން ކަށަވަރު، އަޅުގަނޑުމެންގެ ރާއްޖޭގެ ތަރައްޤީގެ އެތައް ކަމަކަށް ވަރަށް ބޮޑެތި ފުރްޞަތުތަކެއް ހުޅުވިގެން ހިނގައްޖެ.\nފުރަތަމަ އަޅުގަނޑުމެން ބައްދަލުކުރިން، ފަރަންސޭސިވިލާތުން ރާއްޖެއަށް އަންނަ ގިނަ ޓުއަރ އޮޕަރޭޓަރުންނާ. އެބޭފުޅުންގެ ވާހަކަތައް އަޅުގަނޑުމެން އަޑުއެހިން. އަދި ފަރަންސޭސިވިލާތުން ރާއްޖެއަށް ގިނަ ޓުއަރިސްޓުން ގެނެވޭނެ ގޮތްތަކަކީ ކޮބައިތޯ އަޅުގަނޑުމެން ދެނެގަތިން. އެއަށްފަހު، އަޅުގަނޑުމެން ބައްދަލުކުރިން އެއަރ ފްރާންސްގެ ވައިސް ޕްރެޒިޑެންޓާ. އަދި އަޅުގަނޑުމެން މަސައްކަތް ކުރިން، އެއަރ ފްރާންސްގެ ބޯޓެއް، ޝެޑިއުލް ބޯޓެއް ރާއްޖެއަށް ގަވާއިދުން އާދެވޭނެ ގޮތެއް ހޯދުމަށް. އަޅުގަނޑަށް މިވާހަކަތަކުން ފެނުނީ، އެއަރ ފްރާންސްގެ ބޯޓް، ރާއްޖެއަށް ވަރަށް ކައިރި މުސްތަޤްބަލެއްގައި، އެބޭފުޅުން ފާހަގަކުރެއްވި ގޮތުގައި، އެބޭފުޅުން މިކަމުގެ ތެރެއަށް ދިޔުމަށް ނިންމުމުގެ ފަހުންވެސް އަދި ހައެއްކަ މަސް، އެބޭފުޅުންނަށް ސީދާ ޢަމަލީގޮތުން ފަށައިގަތުމުގެ ކުރީގައި، ހައެއްކަ މަސް ނަގާނެ ކަމަށް މިފެންނަނީ. އެހެން ނަމަވެސް، އަޅުގަނޑު މިދެކެނީ، 2012 ވަނަ އަހަރުގެ ފިނި މޫސުމަށް، ޔޫރަޕްގެ ފިނި މޫސުމަށް، އިރާދަކުރެއްވިއްޔާ، އެއަރ ފްރާންސް، ރާއްޖެއަށް ޝެޑިއުލް ބޯޓެއް ދަތުރުކުރަން ފަށާނެ.\nއެނގިވަޑައިގަންނަވާނެ، މިހާރު ރާއްޖެއަށް ފަރަންސޭސިވިލާތުން މިއަންނަނީ ގާތްގަނޑަކަށް ސާޅީހެއް ހާސް ޓުއަރިސްޓުން. އަޅުގަނޑުމެންގެ އަމާޒަކީ، އެ ޢަދަދު ދެގުނަކޮށް، އިނގިރޭސިވިލާތުންވެސް މިހާރު މިއަންނަ ޢަދަދަށް ފަރަންސޭސިވިލާތުންވެސް ޓުއަރިސްޓުން ގެނައުމުގެ މަސައްކަތް ކުރުން. އަޅުގަނޑުމެން މިދެކެނީ، މިމަސައްކަތް އިރާދަކުރެއްވިއްޔާ އަޅުގަނޑުމެންނަށް ކާމިޔާބުވާނެ ކަމަށް.\nފަރަންސޭސިވިލާތުގައި އަޅުގަނޑުމެން ދެން ހަމަ އިތުރަށް ބައްދަލުކުރިން، ފަރަންސޭސި އެންވަޔަރަންމަންޓް މިނިސްޓަރާވެސް. އަދި ފަރަންސޭސި ފޮރިން މިނިސްޓަރާވެސް. ފަރަންސޭސި އެންވަޔަރަންމަންޓް މިނިސްޓަރާ އެކުގައި ޕެރިސް – ނައިރޯބީ އިނީޝިއޭޓިވްގައި ދިވެހިރާއްޖެ ބައިވެރިވެއްޖައިމު. އޭގެ ސަބަބުން މިހާރު ފަރަންސޭސިވިލާތުން އެފްރިކާއަށް އެ ދޭ ގިނަގުނަ ބާވަތްތަކުގެ އެހީތައް ފަދައިން، ދިވެހިރާއްޖެއަށްވެސް އެބާވަތުގެ މަޝްރޫޢުތައް ހިންގުމުގެ ފުރްޞަތު ހުޅުވިގެންދާނެ. ވަކިން ޚާއްޞަ ގޮތެއްގައި، މިކަން ފާހަގަވެގެންދާނީ، އަޅުގަނޑަށް ފެންނަ ފެނުމުގައި، އިޢާދަކުރަނިވި ހަކަތައިގެ ޕްރޮގްރާމްތަކުގަޔާއި، އަދި ގިރާ ސަރަޙައްދު ޙިމާޔަތް ކުރުމާއި އަދި ފެނުގެ މަސައްކަތްތަކުގައި. އެހެންވީމާ، އިރާދަކުރެއްވިއްޔާ، މިދެންނެވި އެގްރީމަންޓުން އެއީ ޕެރިސް – ނައިރޯބީ އިނީޝިއޭޓިވްގައި އަޅުގަނޑުމެން ބައިވެރިވުމާ ގުޅިގެން، އަޅުގަނޑުމެންނަށް އެއިން އެތައް ފުރްޞަތުތަކެއް ހުޅުވިގެންދާނެ.\nހަމައެހެންމެ، މިދަތުރުގައި އަޅުގަނޑު ފަރަންސޭސި ތަރައްޤީއަށް މަސައްކަތްކުރާ އޭޖެންސީ، އޭ.އެފް.ޑީ، އެ އޭޖެންސީގެ އިސްބޭފުޅުންނާވެސް އަޅުގަނޑުމެން މަޝްވަރާ ކުރިން. އަޅުގަނޑުމެންނަށް މިހާރު ފެނިފައިވަނީ، އެ އޭޖެންސީގެ ފަރާތުން މިހާރު ހިންގުމަށް މަޝްވަރާ ކުރަމުންމިދާ އިތުރު ދެ ނަރުދަމާގެ މަސައްކަތް، އެއީ ތިނަދޫ ނަރުދަމައާއި، ލ. ގަމުގެ ނަރުދަމާގެ އިތުރުން އަޅުގަނޑުމެންނަށް އަދި ފެނާއި ނަރުދަމާގެ މަޝްރޫޢުތަކެއް، އެބޭފުޅުން ކުރިއަށް ގެންގޮސްދެއްވާނެ ކަމުގެ ފެހި ސިގްނަލް މިވަނީ ދެއްވާފައި. އެހެންވީމާ، މީގައި ދެން އޮތީ އަޅުގަނޑުމެން މާލޭގައި ތިބެގެން، ވަރަށް ގިނަގުނަ މަސައްކަތް ކޮށްގެން، ޕްރޮޖެކްޓްތައް، ފޮރިން އެފެއާޒް މެދުވެރިކޮށް، އެ ދާންޖެހޭ ފަރާތްތަކަކަށް ގެންގޮސް، އަޅުގަނޑުމެން އެކަން ކާމިޔާބު ކުރުން. އެހެންވީމާ، އަޅުގަނޑު މިދެކެނީ، އެއީވެސް އަޅުގަނޑުމެންނަށް ލިބުނު ވަރަށްބޮޑު ކުރިއެރުމެއް ކަމަށް.\nއަދި ހަމަ އޭގެއިތުރުން، ފަރަންސޭސި ފޮރިން މިނިސްޓަރާ އެކުގައި ވަރަށް ރަނގަޅު މަޝްވަރާތަކެއް ކުރެވުނު. އެބޭފުޅުން ލީބިޔާގެ މައްސަލައިގައި، އަޅުގަނޑުމެން ފަރަންސޭސިންނާ އެކުގައި ތިބި ތިބުމަށް ވަރަށް ބޮޑަށް މަރްޙަބާކީ. އަޅުގަނޑުވެސް ދިވެހި ސަރުކާރުގެ ފަރާތުން ފަރަންސޭސި ސަރުކާރުން ލީބިޔާ ރައްޔިތުންނަށްޓަކައި ކޮށްދެއްވި ކަންތައްތަކަށް ޝުކުރު ދެންނެވިން.\nއަޅުގަނޑުމެންގެ މިދަތުރުގެ ތެރޭގައި، މިމަސައްކަތްތައް ހިނގަމުންދިޔައިރުގައި، އިރާދަކުރައްވައިގެން، މިފަހަރު ޓުއަރިޒަމް އިންޑަސްޓްރީގެ ބޭފުޅުންވެސް ދަތުރުގައި ބައިވެރިވެވަޑައިގެން އަދި އެންވަޔަރަންމަންޓް މިނިސްޓަރ އަސްލަމްވެސް ދަތުރުގައި ބައިވެރިވެވަޑައިގަންނަވައިގެން، ވަރަށް ރަނގަޅު މަސައްކަތްތަކެއް މިވަނީ އިރާދަކުރައްވައިގެން ކުރެވިފައި.\nކުރީ ހަފްތާގައިވެސް އަޅުގަނޑު ދަންނަވާލި ފަދައިން، މާދަމާ ނޫން އަނެއް ދުވަހަކީ، ދުނިޔޭގެ ކާބޯތަކެތީގެ ދުވަސް. އެދުވަސް އަޅުގަނޑުމެން މިފަހަރު މިފާހަގަކުރަނީ، ނ.އަތޮޅު ކެނދިކުޅުދޫގައި. އެދުވަސް އަޅުގަނޑުމެން ފާހަގަކުރަން ތައްޔާރުވެފައިވާއިރު، މަސްވެރިކަމާއި ދަނޑުވެރިކަމާ ގުޅޭ މަސައްކަތްތަކުގައި ޙަރަކާތްތެރިވާ އެންމެހާ ދިވެހިންނަށް އަޅުގަނޑު ތަހުނިޔާއާއި މުބާރަކްބާދީ ދަންނަވަން. ފަހުގެ ތާރީޚްތަކުގައި އަޅުގަނޑުމެންނަށް ފާހަގަވެފައިވަނީ، ކާބޯތަކެއްޗާ ގުޅުންހުރި މުހިންމު މި ދެދާއިރާގައިވެސް ޒަމާނީ އަދި ފަންނީ ކުރިއެރުންތަކުގެ ލާބައާއި މަންފާ ލިބެމުންދާތަން.\nދަނޑުވެރިކަމުގައި އަޅުގަނޑުމެންނަށް މިވަނީ ދަނޑަށް ފެން ދިނުމާއި، ގަސްގަހަށް މެދުވެރިވާ އެކި ބަލިބައްޔަށް ފަރުވާދިނުމާއި، ގަސްގަހުގައި އަޅާ ބާވަތްތައް، އިހުނަށްވުރެ އިތުރުކުރުމުގެ ހުނަރުތަކުގައި، އެތައް ތަނަކުން ކުރިއެރުން ހޯދިފައި. ރާއްޖޭގައި ހެއްދޭ ބާވަތްތަކާއި އަދި ދަނޑުވެރިކަން ކުރެވިދާނެ ބިންބިން މިހާރު މިވަނީ ފާހަގަކުރެވިފައި. އެހެންކަމުން، ފާއިތުވި ރޯދަމަހުވެސް އަޅުގަނޑުމެންނަށް ފެނިގެންދިޔައީ، ދިވެހި ދަނޑުވެރިކަމުގެ ފޮނި މީރުކަމާއި، ތަރުކާރީއާއި މޭވާ، ވަރަށް އެދެވޭ ނިސްބަތަކުން ލިބެމުންދިޔަތަން.\nހަމައެހެންމެ، މިފަހަރުގެ ކާބޯތަކެތީގެ ދުވަހާ ގުޅިގެން، ސަރުކާރުން ހިންގާ އަނެއް މަޝްރޫޢަކީ، ދިރުވައި އާލާކުރެވޭނެ ކަނޑުގެ ދިރުންތަކާއި، ފަރު ފަޅުތަކާއި، ފަންނީ އެކި ހުނަރާއެކު އުފެއްދޭ ކަނޑުރޯދި އިތުރުކުރުން މިވަނީ މިދާއިރާގެ ކުރިއެރުމަށް ނުހަނު ބޭނުންތެރިވެފައި. އަމިއްލަ ފަރާތްތަކާއި ސަރުކާރާ ގުޅިގެންވެސް މިދެންނެވި ފަރު އަދި ފަޅުތަކުގައި އެކުލެވިދާނެ ކަނޑުރޯދި އިތުރުކުރުމަށް ގިނަގުނަ މުހިންމު މަސައްކަތްތަކެއް މިހާރުވެސް ކުރިއަށް ގެންދެވޭކަން އަޅުގަނޑު ފާހަގަކޮށްލަން. ދިވެހި ބިންބިމާއި ފަރު ފަޅު، ކަނޑުތަކުން ލިބެވޭންހުރި ތަނަވަސްކަން، ދިވެހި ރައްޔިތުންނަށް އިޢާދަ ކުރުމުގައި ސަރުކާރުން ކުރެވޭންހުރި ހުރިހާ ކަމެއް، މިގެންދަނީ ކުރެވެމުން ކަމަށާއި، އަދި އެގޮތުގައި މި ސަރުކާރުން އަބަދުވެސް ހިތްވަރާ އެކުގައި މަސައްކަތް ކުރަމުން ގެންދާނެ ކަމުގެ ޔަޤީންކަން އަޅުގަނޑު ތިޔަބޭފުޅުންނަށް އަރުވަން.\nއަޅުގަނޑުމެންގެ ކަނޑުން ނަގާ ތަކެތި ނުވަތަ ފަރުގައި އުފައްދާ ދިރުމުން ލިބޭ އާމްދަނީ އިތުރުކުރުމަށްޓަކައި، ޚާއްޞަ ގޮތެއްގައި، މިމަސައްކަތް މިކުރެވެނީ، ހުއިފިލަނޑާ އާލާކޮށް ދިރުވުމަށް. އަޅުގަނޑު ކުރީ ހަފްތާގައިވެސް ފާހަގަކޮށްފައިވާނޭ ފަދައިން، ކެނދިކުޅުދޫގެ މިފަހަރުގެ މަސްވެރިންގެ ދުވަހުގެ އިޙްތިފާލްތަކުގެ ތެރޭގައި، ކެނދިކުޅުދޫގައި ހުއިފިލަނޑާ، މީގެ ދެއަހަރެއް ކުރީގައި، ކެނދިކުޅުދޫ ކުޅިއަށް ލެވިފައިވާ ފަނިން އުފެދިފައިވާ ހުއިފިލަނޑާ ނެގުން އޮންނާނެ. އަދި އެކަމާ ގުޅޭ އިތުރު ތަފްޞީލުތަކާއި އަދި އެކަންކަން ކުރިއަށް ގެންދާނެ ގޮތްތަކުގެ މަޢްލޫމާތުވެސް ޢާންމުވެގެން އިރާދަކުރެއްވިއްޔާ ގެންދާނެ.\nއަޅުގަނޑު އެދެނީ، އަޅުގަނޑުމެންނަށް މިއަދަށްވުރެ އަދި މާ ފާގަތި މާދަމައެއް ލިބުން. އަޅުގަނޑު އެދެނީ، އަޅުގަނޑުމެންނަށް ދެދުނިޔޭގެ ބާއްޖަވެރިކަން ލިބުން.\nوالحمد للّـه. والسّـلام عليـكم\nރައީސުލްޖުމްހޫރިއްޔާ، ސީޝެލްސްގެ އަލަށް އިންތިޚާބުވެވަޑައިގެންނެވި ރައީސަށް މަރުޙަބާ ވިދާޅުވެ މެސެޖެއް ފޮނުއްވައިފި\n25 އޮކްޓޫބަރު 2020, ޚަބަރު\nނުކުޅެދުންތެރިކަން ހުންނަ ކުދިންނަށް އިތުރު ފުރުޞަތުތައް ފަހިކުރުމާ ގުޅޭގޮތުން ރައީސުލްޖުމްހޫރިއްޔާގެ ނައިބު ކަމާގުޅޭ އިދާރާތަކާއެކު މަޝްވަރާކުރައްވައިފި


20 Sticker AaiEku License Baathil ! !ވިހި ސްޓިކާއާއެކު ލައިސަންސް ބާތިލް – Huvadhoo News 20 Sticker AaiEku License Baathil ! Huvadhoo News\n!ވިހި ސްޓިކާއާއެކު ލައިސަންސް ބާތިލް\nސައިކަލު ގަވާއިދާއި ހިލާފަށް ޕާކުކޮށްގެން 20 ސްޓިކާ ޖަހައިފިނަމަ އެ ސައިކަލްގެ ވެރިފަރާތުގެ ލައިސަންސް ބާތިލުވާ ގޮތަށް އެއްގަމު އުޅަނދު ދުއްވުމުގެ ލައިސަންސް ދޫކުރާ ގަވާއިދަށް އިސްލާހު ގެނެސްފި އެވެ.\nއަލަށް ގެޒެޓް ކޮށްފައިވާ މި ގަވާއިދުގެ ދަށުން ކޮންމެ ލައިސަންސަކަށް 100 ޕޮއިންޓު އިންނާނެއެވެ. ސްޓިކާޖެހޭ ކޮންމެ ފހަރަކު5ޕޮއިންޓު އުނިވެގެންދާނެއެވެ. އަދި ވަންވޭއާ އިދިކޮޅަށް ދުއްވުމާއި ޓްރެފިކް ލައިޓާ ޚިލާފަށް ދެ ފަހަރަށް ވުރެ އިތުރަށް ދުއްވައިފި ނަމަ، ކޮންމެ ފަހަރަކު 10 ޕޮއިންޓް އުނި ކުރެވޭނެ ކަމަށް އެ ގަވާއިދުގައިވެެއެވެ. ކޮންމެ ލައިސެންސެއްގެ ސަތޭކަ ޕޮއިންޓު ހުސްވުމުން އެމީހެއްގެ ލައިސަންސް ބާތިލުވާނެއެވެ.\nމީގެ އިތުރުން ނުރައްކާތެރިކޮށް ނުވަތަ ފަރުވާކުޑަކޮށް އުޅަނދު ދުއްވުމުގެ ސަބަބުން މީހެއްގެ ފުރާނައަށް ގެއްލުމެއް ލިބިއްޖެނަމަ އުޅަނދު ދުއްވި މީހާގެ ލައިސަންސުން 75 ޕޮއިންޓް ކްރެޑިޓް އުނިވާނެ ކަމަށާއި ފަރުވާކުޑަކޮށްއުޅަނދު ދުއްވުުމުގެ ސަބަބުން މީހެއްގެ ހަށިގަނޑަށް ގެއްލުމެއް ލިބިއްޖެނަމަ އުޅަނދު ދުއްވި މީހާގެ ލައިސަންސުން 50 ޕޮއިންޓް އުނިވާނެ އެވެ.\nސްޕީޑް ލިމިޓަށް ވުރެ ބާރަށް ދުއްވުމުގެ ކުށް ދެ ފަހަރު ތަކުރާރުކޮށްފި ނަމަ، 48 ގަޑިއިރަށް ލައިސަންސް ހިފެހެއްޓޭ ގޮތަށް ވެސް އެ ގަވާއިދަށް ބަދަލް ގެނެސްފައިވެއެވެ. އެކްސިޑެންޓްގެ މައްސަލަތަކުގައި ތަހުގީގުގެ ބޭނުމަށް ހަފްތާއަކަށް ލައިސަންސް ހިފެހެއްޓޭނެ ކަމަށް ވެސް އާ ގަވާއިދު ބުނެއެވެ.\nއެ ގަވާއިދުގައިވާ ގޮތުުން ލައިސަންސް ހިފަހައްޓާފައި ވަނިކޮށް ދުއްވާ މީހުންނާއި އެ އުޅަނދެއްގެ ވެރިފަރާތް ވެސް ޖޫރިމަނާ ކުރެވޭނެ ކަމަށް އާ ގަވާއިދުގައިވެއެވެ. އަދި ލައިސަންސް ނެތި ދުއްވާ އުޅަނދުތައް ވެސް 15 ދުވަހަށް ހިފެހެއްޓޭނެއެވެ.\nމި ގޮތަށް ޕޮއިންޓު ހުސްވެ ލައިސެންސް ބާތިލުވެއްޖެ ނަމަ ދެން ލައިސަންސް ނެގޭނީ 180 ދުވަސް ފަހުންނެވެ. އަދި ލައިސަންސް ނެގުމަށްޓަކައި ހުރިހާ ޓެސްޓަކުން ފާސްވާން ޖެހޭނެއެވެ.\nނަޑެއްލާ ސިއްޚީމަރުކަޒުގެ ލެބޯޓަރީ ޚިދުމަތް ފަށައިފި


ސްރީލަންކާގައި ތެލުގެ އަގު ރެކޯޑް މިންވަރަށް މަތިކޮށްފި\n24 މޭ 2022 - 14:33 0\nސްރީލަންކާގެ ޕެޓްރޯލް ކިޔޫއެއް. -- ފޮޓޯ: އޭއެފްޕީ\nކޮލޮމްބޯ، ސްރީލަންކާ (މޭ 24) - އިގްތިސާދީ، އިޖްތިމާއީ އަދި ސިޔާސީ ކާރިސާއެއް ކުރިމަތިވެފައިވާ ސްރީލަންކާގެ އަންގާރަ ދުވަހު ރެކޯޑް މިންވަރަށް ތެލުގެ އަގު މަތިކޮށްފި އެވެ.\nބޭރު ފައިސާ ނެތުމުގެ ސަބަބުން ޒަރޫރީ ކާބޯތަކެއްޗާއި ބޭސް އަދި ތެޔޮ އިމްޕޯޓް ކުރެވޭނެ ގޮތެއް ނެތުމުން ލަންކާގައި އާއްމު ދިރިއުޅުމަށް ވަނީ ހުރަސް އެޅިފަ އެވެ.\nހަކަތައާ ބެހޭ މިނިސްޓަރު ކަންޗަނާ ވިޖެސޭކަރަ ވިދާޅުވީ އަލަށް އައްޔަނު ކުރި "އިގްތިސާދީ ހަނގުރާމަ ކުރާ ކެބިނެޓުން" ތެލުގެ އަގު މަތި ކުރަން ފާސްކޮށްފައިވާ ކަމަށެވެ.\nއާއްމު ދަތުރުފަތުރަށް ބޭނުން ކުރާ ޑީސެލް ލީޓަރެއްގެ އަގު 289 ރުޕީޒްއިން 400 ރުޕީޒްއަށް މަތިކޮށްފައިވާ އިރު، އެއީ 38 ޕަސެންޓުގެ އުފުލުމެކެވެ. ޕެޓްރޯލް ލީޓަރެއްގެ އަގު 338 ރުޕީޒްއިން 420 ރުޕީޒްއަށް މަތިކުރި އެވެ.\nފާއިތުވި ހަ މަހުގެ ތެރޭގައި ސްރީލަންކާގައި ޑީސެލްގެ އަގު 230 ޕަސެންޓް އަދި ޕެޓްރޯލްގެ އަގު 137 ޕަސެންޓް މަތިވެފައިވެ އެވެ. ޑީސެލް އާއި ޕެޓްރޯލް ވެސް ލިބުން ވަރަށް ބޮޑަށް ދައްޗެވެ. އުޅަނދުތަކަށް ތެޔޮ އަޅަން ބޭނުން ނަމަ ބައެއް ފަހަރު ދުވަސްތަކެއް ވަންދެން ކިޔޫގައި ތިބެން ޖެހޭ ކަމަށް ރިޕޯޓުތައް ބުނެ އެވެ.\nބޭރު ފައިސާގެ ދަތިކަމާ ހެދި މިދިޔަ މަހު ލަންކާގެ 51 ބިލިއަން ޑޮލަރުގެ ބޭރު ދަރަނި ޑީފޯލްޓްވެފައިވާ އިރު، އެ ގައުމުން ދަނީ އިންޓަނޭޝަނަލް މަނިޓަރީ ފަންޑް (އައިއެމްއެފް) ގެ އެހީ ހޯދަން މަޝްވަރާ ކުރަމުންނެވެ.\nލަންކާގެ ކޮރަޕްޓް ވެރިންނަށް އެހީ ނުވާން ގޮވާލައިފި\nއިންޑިއާގެ ފުރިހަމަ އެހީ ލަންކާއަށް ލިބޭނެ: ފޮރިން ސެކެޓްރީ\nއެހީވެވޭނެ ގޮތް ހޯދަން އިންޑިއާ އާއި އެމެރިކާގެ ވަފުދު ލަންކާއަށް